cyanic-selkie/wikianc huggingface dataset:
ߞߍ߬ߙߍ߲߬ߞߦߊ ߥߟߊ߫ ߗߍ߬ߞߣߐ߬ߘߌߡߌ߲
ߞߍ߬ߙߍ߲߬ߞߦߊ ߛߎ߯ߦߊ߫ ߟߎ߬
ߣߏ߰ߜߍ߬ߙߍ߲߬ߘߍ߬ ߥߘߏߖߐ ߣߊ߬ ߕߎߡߊ ߘߏ߫ ߟߋ߬ ߣߏ߰ߡߌߛߍ߲ ߥߟߊ߫ ߣߏ߰ߞߎ߲ߓߊ ߓߊ߯ ߝߛߏ߬ߝߛߊ ߟߊߘߏ߲߬ ߥߘߏߖߐ ߕߌ߲߬ߞߎߘߎ߲ ߘߐ߫. ߓߊߏ߬ ߊ߬ߟߋ߬ ߦߋ߫ ߗߍ߬ߞߣߐ߬ߘߌߡߌ߲ ߠߋ߬ ߘߌ߫ ߡߍ߲ ߛߎ߮ ߛߌߦߊߡߊ߲ߓߊ ߦߋ߫ ߣߐ߰ߜߍ߬ߙߍ߲߬ߘߍ ߕߐ߭ ߟߎ߬ ߘߐ߫ ߞߏߛߓߍ߫߹ ߓߊߏ߬ ߇߀%ߦߋ߫ ߝߎߣߎ߲߫ ߞߍ߫ ߟߊ߫ ߊ߬ߟߋ߫ ߟߋ߬ ߘߌ߫. ߊ߬ ߦߋ߫ ߗߍ߭ ߟߎ߫ ߡߌ߬ߣߊ߬ ߟߊ߫ ߇ ߛߌ߰ߢߐ߲߰ߘߐ߫ ߟߋ߬ ߟߊ߫ ߞߊ߬ ߕߊ߬ߡߌ߲߬ ߡߏ߬ߛߏ ߟߎ߫ ߞߊ߲߬. ߣߐ߰ߜߍ߬ߙߍ߲߬ߘߍ ߦߋ߫ ߡߐ߱ ߝߊ߲߬ߓߊ ߡߌ߬ߣߊ߬ ߟߊ߫ ߅߀ ߟߊߕߊ߬ߡߌ߲ ߠߋ߬ ߞߐ߫ ߊ߬ ߝߎ߬ߘߎ ߘߐ߫ ߥߟߺߴߊ߬ ߥߘߏߖߐ ߘߐ߫. ߊ߬ ߦߋ߫ ߘߋ߲ߢߋߙߌ߲߫ ߅% ߟߋ߫ ߡߌ߬ߣߊ߬ ߟߊ߫ ߞߊ߬ ߘߋ߲߫ ߛߋߓߊߟߌ߫ ߁߁%ߡߌ߬ߘߊ߬.
ߞߎ߬ߡߊ߬ߛߌ߫
ߞߎ߬ߡߊ߬ߛߌ߫ ߓߍ߲߬ߕߍ ߡߍ߲ ߦߋ߫ ߓߌ߬ߟߊ߬ ߟߊ߫ ߟߐ߯ߝߍߓߊ ߡߊ߬߸ ߏ߬ ߟߋ ߦߋ߫ ߊߓߌߖߊ߲߬ ߓߐߟߐ߲ ߓߍ߯ ߘߐ߫ ߓߟߋ߬ߓߟߋ ߘߌ߫ (ߥߊ߲߬ߥߊ߲ ߘߐ߫).
ߞߊ߲߬ߛߓߍߟߌ
ߞߎ߬ߡߊ߬ߛߌ߫ ߞߊ߬ߝߏ߬ߙߋ߲ ߦߋ߫ ߘߎ߰ߞߣߍ ߘߟߊߘߍ߯ߟߌ ߘߏ߫ ߟߋ߬ ߘߌ߫ ߡߐ߰ ߖߏ߯ ߢߌߡߊ ߟߎ߬ ߦߋ߫ ߓߐ߫ ߟߊ߫ ߡߍ߲ ߘߐ߫߸ ߊ߬ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߖߘߍ߬ߛߊ߬ߙߌ߬ߦߊ߬ߕߌ߰ߦߊ ߦߴߊ߬ ߓߟߏ߫.
ߞߍ߬ߙߍ߲߬ߞߦߊ ߥߟߊ߫ ߗߍ߬ߞߣߐ߬ߘߌߡߌ߲
ߞߍ߬ߙߍ߲߬ߞߦߊ ߛߎ߯ߦߊ߫ ߟߎ߬
ߣߏ߰ߜߍ߬ߙߍ߲߬ߘߍ ߓߘߊ߬ߞߎ߲߬ߡߊ ߡߎߣߎ߲ߣߍ߲߫ ߥߘߏߖߐ ߕߊ ߟߊ߫. ߓߊ߬ߙߌ߬ ߊ߬ߟߋ߬ ߦߋ߫ ߦߋ߫ ߟߊ߫ ߓߘߊ߬ߞߎ߲ ߕߌ߲߬ߞߎߘߎ߲ ߠߋ߬ ߘߐ߫ ߊ߬ߟߋ߬ ߦߋ߫ ߘߋߣߍ߲ ߠߎ߬ ߣߌ߫ ߟߊ߬ߡߌ߬ߘߋ߲ ߠߎ߬ ߟߋ߬ ߡߌ߬ߘߊ߬ ߟߊ߫ ߓߊߞߍ߭. ߝߏ߫ ߊ߬ ߘߌ߫ ߕߏ߫ ߓߐ߫ ߟߊ߫ ߘߎ߲߬ߘߎ߬ߡߊ߬ߓߟߏߡߊ߬ ߕߎ߬ߡߊ ߡߍ߲ ߘߋ߲ ߦߋ߫ ߞߊ߬ߛߌ߬ ߟߊ߫.
ߞߎ߬ߡߊ߬ߛߌ߫
ߞߊ߲߬ߛߓߍߟߌ
ߊ߬ ߛߏߕߌ߮ ߦߋ߫ ߌߓߎߙߊߤߌ߬ߡߊ߫ ߛߌ߬ߛߋ ߓߊߞߏ߲ߞߏ߫ ߟߋ߬ ߘߌ߫߸ ߊ߬ ߣߴߊ߬ ߛߌ߰ߘߊ߮ ߛߘߍ߫ ߞߘߐ ߟߊߛߌ߲ߣߍ߲߫ ߕߘߍ߬ ߦߋ߫ ߛߏߕߌ߯ ߞߘߐ ߙߊߦߑߡߐ߲ ߒߘߋߤߌ߫ ߟߋ߬ ߓߟߏ߫.
ߞߍ߬ߙߍ߲߬ߞߦߊ ߥߟߊ߫ ߗߍ߬ߞߣߐ߬ߘߌߡߌ߲
ߞߎ߲߭ ߥߟߊ߫ ߛߊߓߎ
ߣߏ߰ߜߍ߬ߙߍ߲߬ߘߍ ߛߌߦߊߡߊ߲߫ ߛߊߓߎ ߖߐ߲ߖߐ߲ ߟߐ߲ߣߍ߲߫ ߕߍ߫ ߸ߞߏ߬ߣߌ߲߬ ߊ߬ ߛߌߦߊߡߊ߲߫ ߘߐ߫ ߸ ߊ߬ ߦߋ߫ ߘߌ߯ߘߊ ߡߊߞߊ߬ߝߏ߫ ߟߋ߬ ߘߌ߫ ߓߊ߬ߘߊ ߞߘߐ߫ ߦߙߐ ߡߍ߲ ߖߐ߲ߝߐ߲ߣߍ߲߫ ߝߎ߬ߘߎ߫ ߘߊ߬ߣߊ߲ ߠߊ߫ ߖߐ߲ߝߐ߲ ߘߏ߲߬ ߦߋ߫ ߕߊ߬ ߟߊ߫ ߞߎ߲ߡߊ߬ߘߐ߰ߦߊ ߟߋ߬ ߡߊ߬ ߡߊ߬ߘߌ߬ߡߌ߲߬ߠߌ߲ ߕߎ߬ߡߊ ߥߟߊ߫ ߘߐ߬ߓߛߏ߬ߟߌ. ߗߍ߭ ߟߎ߬ ߡߊߝߊ߲߭ ߘߐ߫ ߸ ߣߏ߰ߜߍ߬ߙߍ߲߬ߘߍ߬ ߥߘߏߖߐ ߦߋ߫ ߡߐ߰ ߛߌߦߊߡߊ߲߫ ߡߌ߬ߘߊ߬ ߟߺߴߊ߬ ߥߘߏߖߎ ߟߋ߬ ߘߐ߫. ߊ߬ ߜߋ߲ߜߋ߲߫ ߥߘߏߖߐ ߥߙߏ߬ߝߋ ߕߌ߲߬ߞߎߘߎ߲ ߘߐ߫ ߏ߬ ߦߋ߫ ߦߙߐ߫ ߟߋ߬ ߘߌ߫ ߸ߞߌ߬ߛߍ߬ߘߐ߬ߞߏ ߥߙߏ߬ߝߋ ߣߌ߫ ߞߐߞߟߌ ߖߋ߬ߟߌ߬ ߛߌߟߊ ߦߋ߫ ߓߐ߫ ߟߊ߫ ߦߌߟߊ ߡߍ߲ ߞߊ߬ ߕߊ߯ ߝߏ߯ ߞߐߞߟߌ߫ ߝߏ߲ߙߏ ߞߣߐ߫. ߒ߬ߓߊ߬ ߞߣߐ߫ ߛߓߏ߬ߓߊߦߌ߲ ߠߊ߫ ߖߐ߲ߝߐ߲ ߏ߬ ߟߋ ߞߍ߫ ߟߊ߫ ߛߊߓߎ߫ ߘߌ߫ ߞߊ߬ ߣߏ߰ߡߌߛߍ߲ ߠߊߓߐ߫ ߞߌ߬ߛߍ߬ߘߐ߬ߞߏ ߥߙߏ߬ߝߋ ߛߌߟߊ ߝߍ߬ ߸(ߏ߬ ߟߋ ߕߐ߯ ߛߊ߫ ߞߏ߫ ߣߏ߰ߜߍ߬ߙߍ߲߬ߘߍ߬ ߥߘߏߖߐ ߞߐߟߊ߫ ߟߊߒߞߎ߲) ߤߊߡߊ߲ߕߍ߫ ߥߟߊ߫ ߞߊ߬ ߥߏ߭ ߟߊߞߊ߬ ߥߘߏߖߐ ߥߙߏ߬ߝߋ ߣߌ߫ ߛߏ߬ߙߏ ߕߍߟߊ ߘߐ߫. (ߏ߬ ߟߋ ߝߣߊ߫ ߕߐ߯ ߞߏ߫ ߣߏ߰ߜߍ߬ߙߍ߲߬ߘߍ߬ ߥߘߏߖߐ ߟߊߒߞߎ߲߫ ߖߏߣߊ).
ߞߎ߬ߡߊ߬ߛߌ߫
ߘߎ߰ߡߊ߬ߛߓߍ ߟߌ߬ߤߟߊ߬ߦߊ
ߊ߬ ߦߋ߫ ߊߓߌߖߊ߲߬ ߥߙߏ߬ߘߎ߮ ߟߋ߬ ߘߐ߫ ߊ߬ ߣߌ߫ ߓߊ߬ߛߊߡ ߕߌ߲߫ ߘߋߣߍ߲ ߝߣߊ߫߸ ߞߎ߬ߡߊ߬ߛߌ߫ ߞߊ߬ߝߏ߬ߙߋ߲ ߦߋ߫ ߞߊ߬ߝߏ߬ߓߏ߬ߟߏ߲߫ ߁߃ ߟߎ߫ ߘߏ߫ ߟߋ߬ ߘߌ߫ ߡߍ߲ ߠߎ߬ ߞߍߣߍ߲߫ ߦߋ߫ ߞߴߊߓߌߖߊ߲߬ ߣߐ߬ߘߎ߮ (ߘߛߌߕߙߌߞߌ) ߛߏ߯ߙߏ߫. ߊ߬ ߘߐߝߍ߲߬ߛߍ߲߬ߣߍ߲߫ ߦߋ߫ ߓߋ߬ߝߘߍ߫ ߈߇߄ ߝߊ߲߬ߝߘߊ߬ߢߊ ߟߋ߬ ߞߊ߲߬߸ ߥߟߊ߫ ߊߓߌߖߊ߲߬ ߛߏߞߣߐߟߊ ٪߂.߄ ߖߊ߬ߕߋ߬. ߞߊ߬ߝߏ߬ߙߋ߲ ߏ߬ ߘߊ߲߬ߓߐ߬ߣߍ߲߫ ߦߋ߫ ߡߊߙߌߞߏߙߌ߫ ߛߏߓߏߟߏ߲ ߠߊ߫ ߞߐ߬ߘߎ߮ ߘߐ߫߸ ߔߐߙ-ߓߎߥߋ ߟߊ߫ ߥߙߏ߬ߘߎ߮ ߘߐ߫߸ ߟߊ߬ߖߣߌ ߋߓߙߌߋ߫ ߦߴߊ߬ ߥߙߏ߬ߘߎ߮-ߕߟߋ߬ߓߐ ߣߴߊ߬ ߞߐ߬ߘߎ߮-ߕߟߋ߬ߓߐ ߟߎ߬ ߘߐ߫߸ ߏ߬ ߟߋ ߞߵߊ߬ߟߋ߬ ߞߍ߫ ߕߌ߲ ߘߌ߫ ߝߊߦߌߘߊ߫ ߘߐ߫ ߞߊ߬ ߟߊ߬ߖߣߌ߫ ߗߋ߲߰ߓߊ ߝߣߊ߫ ߞߴߊ߬ ߟߊ߫.
ߞߍ߬ߙߍ߲߬ߞߦߊ ߥߟߊ߫ ߗߍ߬ߞߣߐ߬ߘߌߡߌ߲
ߕߐ߰ߡߊ߬ߛߙߋ ߣߌ߫ ߞߎ߲߬ߠߊ߬ߓߐ
ߣߏ߰ߜߍ߬ߙߍ߲߬ߘߍ߫ ߕߐ߰ߡߊ߬ߛߙߋ ߣߺߴߊ߬ ߞߎ߲߬ߠߊ߬ߓߐ ߦߋ߫ ߝߙߍߓߊߟߌߦߊ ߖߍ߬ߘߍߖߍ߬ߘߍ߫ ߟߋ߬ ߘߌ߫ ߕߎ߬ߡߊ ߡߍ߲ ߣߺߴߊ߬ ߕߌ߰ߟߊ߬ߡߐ߮ ߞߺߵߊ߬ ߖߍ߲߬ߞߍ߫ ߥߟߊ߫ ߞߊ߬ ߝߋ߲߫ ߜߌߟߌ߲ ߞߘߐߕߊ߬ ߸ߊ߬ ߦߋ߫ ߛߌ߬ߛߍ߬ ߞߟߌ߫ ߢߐ߲߰ ߖߌߘߊ߲ ߠߊߞߏߟߐ߲߫ ߠߊ߫ ߏ߬ ߕߎ߬ߡߊ ߟߋ߬ ߡߍ߲ ߦߺߴߊ߬ ߕߙߐ߫ ߟߊ߫ ߓߊ߯ߙߊ߫ ߕߎߡߊ ߸ߥߟߊ߫ ߝߊ߬ߘߌ߬ߡߊ߬ߞߟߏ ߤߊߡߊ߲ߕߍ߫ ߛߐ߰ߛߐ߮ ߞߎ߲߬ߘߐ߬ߖߊ߲ ߞߘߐ߫. ߣߺߴߊ߬ ߕߌ߰ߟߊ߬ߡߐ߮ ߞߺߵߊ߬ ߟߊ߫ ߌ ߞߘߐ߫ ߕߋ߲߬ ߸ߖߌߘߊ߲ ߘߌ߫ ߕߎߣߎ߲߫ ߊ߬ ߡߊ߬ ߘߏߦߌ߲߫ ߹ ߞߏ߬ߣߌ߲߬ ߣߌ߫ ߖߌߘߊ߲ ߢߡߊߞߏߖߎ߯ߦߊ߫ ߘߊ߫ ߤߊ߲߯ ߞߣߊ߬ ߝߐߣߐ߲ ߓߍ߯ ߓߌ߬ߟߺߵߊ߬ ߘߐ߫ ߤߊߡߊ߲ߕߍ߫ ߞߣߐ߫ ߘߌߡߌ߲ ߸ߏ߬ ߕߎ߬ߡߊ ߟߋ߬ ߣߏ߰ߜߍ߬ߙߍ߲߬ߘߍ ߘߌ߫ ߕߊ߬ߡߌ߲߫ ߜߍ߬ߙߍ߲߬ߘߍ߬ ߟߊ߫ ߞߏߖߎ߯ߦߊ߫.
ߞߎ߬ߡߊ߬ߛߌ߫
ߘߎ߰ߡߊ߬ߛߓߍ ߟߌ߬ߤߟߊ߬ߦߊ
ߞߌ߲߬ߘߊ߬ ߕߊ߲ߣߌ߬ߣߊ߯ߣߌ߲߫ ߠߋ߬ ߦߴߊ߬ ߞߣߐ߫ ߡߍ߲ ߘߐ߫ ߣߌ߫ ߡߊ߬ߞߍ߬ߦߙߐ ߟߎ߬ ߛߌ߰ߣߍ߲߫ ߦߴߊ߬ ߝߊ߲߬ߝߘߊ߬ߢߊ ٪߆߀ ߟߋ߬ ߞߊ߲߫: ߡߊ߬ߞߍ߬ߦߙߐ ٪߄߅ ߟߎ߫ ߡߊߞߍߣߍ߲߫ ߦߴߊ߬ ߝߊ߲߬ߕߙߊ ߕߊ߲ߓߊ߲ ߠߋ߬ ߘߐ߫߸ ߡߍ߲ ߘߐ߫ ߣߌ߫ ߡߊ߬ߞߍ߬ߦߙߐ ߡߍ߲ ߠߎ߬ ߦߋ߫ ߟߎ߫ ߞߋ߬ߟߋ߲߬ߠߊ߬ߓߌߟߊ ߟߎ߬ ߘߐ߫ ߏ߬ ٪߃߀ ߦߋ߫ ߞߌ߲߬ߘߊ߬ ߟߎ߫ ߟߋ߬ ߟߊ߫ ߡߍ߲ ߠߎ߬ ߟߐ߬ߣߍ߲߬ ߦߋ߫ ߓߐߒߣߘߐߓߊߟߌ ߞߏߟߊߘߍ ߟߎ߬ ߟߋ߬ ߓߟߏ߫ ߦߏ߫ ߡߊ߬ߞߍ߬ߦߌߟߊ ߞߌ߲߬ߘߊ߫ ߊߓߙߌ ߂߀߀߀. ߦߋ߲߬ ߟߐ߬ ߕߎߡߊ ߟߊ߫߸ ߞߌ߲߬ߘߊ ߏ߬ ߟߐ߬ ߘߊ߫ ߞߘߏߥߊߙߌ߫ ߖߊ߬ߥߏ ߣߌ߫ ߘߍ߲߰ߦߊ߬ߟߌ ߜߍߓߏ߲߫ (ߓߛߌߛߌ «BICICI») ߓߊ߯ߙߊߘߋ߲ ߠߎ߬ ߟߋ߬ ߢߍ߫߸ ߊ߬ ߣߌ߫ ߜߍߓߏ߲߫ ߜߘߍ ߟߎ߫ ߓߊ߯ߙߊߘߋ߲ ߠߎ߬߸ ߒ߬ߞߊ߬ ߖߎ߬ߟߊ ߟߎ߬ ߣߌ߫ ߞߊ߬ߝߏ ߗߋߘߊߕߌ߮ ߟߎ߬ ߟߋ߬ ߡߊߞߎߣߍ߲߫ ߦߋ߫ ߦߋ߲߬ ߕߊ߲߫ ߦߏ߫ ߟߞߊ߬ߙߊ߲߬ߠߌ߲߬ߠߊ ߟߎ߫.
ߛߌ߰ߓߊ߮
ߞߎ߬ߡߊ߬ߛߌ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߃߁߇߅߆߂ ߟߎ߫ ߟߋ߬ ߘߌ߫ ߁߉߉߈ ߠߊ߫߸ ߡߍ߲ ߞߵߊ߬ ߞߴߊߓߌߖߊ߲߬ ߞߊ߬ߝߏ߬ߓߏߟߏ߲ ߠߎ߬ ߘߐ߫ ߖߡߊ߬ߓߊ߬ߕߌ߮ ߛߓߊߣߊ߲ ߘߴߊߓߐߓߐ ߣߌ߫ ߦߏ߬ߔߎߜ߭ߐ߲߬ ߠߎ߫ ߞߐ߫.
ߊ߬ ߛߌ߰ߓߊ߮ ߟߎ߬ ߦߋ߫ ߝߏߣߌ߲ߞߋ ߟߎ߬ ߟߋ߬ ߘߌ߫ ߡߍ߲ ߠߎ߬ ߦߋ߫ ߛߌ߰ߓߊ߮ ٪߅߇ ߘߌ߫߸ ߡߍ߲ ߠߎ߬ ߝߣߊ߫ ߦߋ߫ ߛߊ߲߬ ߁߅ ߣߌ߫ ߃߉ ߟߎ߫ ߕߍ߫.
ߊ߬ ߛߌ߰ߓߊ߰ߓߙߍ߬ߟߐ߲ ߖߏߙߏ߲ߘߏߟߌ ߝߊ߲߬ߞߊ ߞߊߓߏ߲߬ ߓߊ ߟߋ߬ ߦߋ߫: ߊ߬ ߕߘߍ߬ ߦߋ߫ ߡߐ߰ ߂߃߅ ߀߀߀ ߟߋ߬ ߘߌ߫ ߁߉߉߈ ߠߊ߫. ߛߌ߰ߓߊ߮ ߖߏߙߏ߲ߘߏߟߌ ߏ߬ ߝߣߊ߫ ߛߊߓߎ ߞߍߣߍ߲߫ ߦߋ߫ ߞߊ߬ߝߏ߬ߓߏߟߏ߲ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ (ߡߍ߲ ߕߍ߫ ߝߊ߬ߛߏ ߕߊ߫ ߘߌ߫ ߁߉߉߈ ߠߊ߫߸ ٪߃߈.߆߄) ߠߊ߫ ߡߛߊ߬ߡߊ߲߬ߠߌ߲ ߠߋ߬ ߘߌ߫.
ߟߐ߬ߟߌ߬ߝߋ߲ ߠߎ߬
ߛߎ߯ߝߍ߫ ߢߣߊߡߊ ߡߍ߲ ߦߋ߫ ߞߎ߬ߡߊ߬ߛߌ߫ ߏ߬ ߟߋ ߦߋ߫ ߞߎ߬ߡߊ߬ߛߌ߫ ߟߐ߯ߝߍ ߂߀߀߀ ߘߌ߫߸ ߒ߬ߞߵߊ߬ ߡߊߟߐ߲ߣߍ߲߫ ߦߋ߫ «ߖߋ߭ ߞߏ߬ߣߊ߲» ߕߐ߮ ߟߋ߬ ߡߊ߬ ߓߘߍߞߍ߭. ߏ߬ ߕߎ߲߯ ߘߊ߫ ߕߙߊߓߊ ߓߊ߲߫ ߕߎߡߊ ߟߊ߫ ߂߀߀߀ ߟߊ߫ ߓߊ߯ߙߊ߫ ߞߊ߲ ߡߊ߬߸ ߊ߬ ߟߊߞߊ߬ ߘߊ߫ ߞߎߘߊ߫ ߘߴߊ߬ ߟߊߞߎߘߦߊ ߞߐ߫ ߂߀߀߀ ߞߏ߲ߓߌߕߌ߮ ߁߀ ߠߋ߬ ߡߊ߬߸ ߊ߬ߟߋ߬ ߥߊ߯ߕߌ߫ ߞߋߟߋ߲ ߏ߬ ߟߊ߫߸ ߝߏ߲߬ߘߏ ߡߍ߲ ߦߋ߫ ߦߋ߲߬ ߏ߬ ߝߣߊ߫ ߟߛߊߣߌ߲ߧߊ ߝߣߊ߫ ߟߊߢߊ߬ ߘߴߊ߬ ߝߍ߬.
ߓߘߍ߬ߓߘߍ߬ߟߌ
ߘߎ߬ߡߊ߬ߛߌ߫ ߥߛߊ߬ߘߋ߲ ߦߋ߫ ߦߊ߬ߞߎߓߊ߬ ߛߊ߲ߜ߭ߊߙߋ߫ ߟߋ߬ ߘߌ߫ ߂߀߂߀ ߟߊ߫.
ߞߎ߬ߡߊ߬ߛߌ߫ ߛߏߕߌ߮ ߦߋ߫ ߌߓߎߙߊߤߌ߬ߡߊ߫ ߛߌ߬ߛߋ ߓߊߞߏ߲ߞߏ߫ ߟߋ߬ ߘߌ߫ ߂߀߂߀ ߠߊ߫.
ߞߐߞߊ߲߫ ߛߘߌ߬ߜߋ߲ ߠߎ߬
ߥߞߌߡߋߘߌߦߊ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫:
ߦߌߟߡߊ:ߊߓߌߖߊ߲߬ ߦߌߟߡߊ:ߞߘߏߥߊߙߌ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߔߊ߬ߔߘߊ ߦߋ߫ ߞߐߜߍ ߡߍ߲ ߠߎ߬ ߟߊ߫ ߦߌߟߡߊ:ߊߓߌߖߊ߲߬ ߞߌ߲߬ߘߊ
ߞߊ߬ߡߊ߲߬ߖߊ߲߫ ߞߡߊ߬ߙߊ߫
ߞߊ߬ߡߊ߲߬ߖߊ߲߫ ߞߡߊ߬ߙߊ߫ ߕߘߍ߬ ߦߋ߫ ߡߊ߲߬ߘߋ߲߫ ߣߊ߲߬ߞߌ߲ ߠߎ߬ ߘߏ߫ ߟߋ߬ ߘߌ߫ ߡߊ߲߬ߘߋ߲߫ ߞߍ߬ߟߍ ߟߎ߫ ߝߍ߬ ߛߏ߲߬ߖߘߊ߬ ߟߊ߫ ߝߊ߰ߡߊ߬ߦߊ ߡߊߜߍ߲ ߘߐ߫. ߞߊ߬ߡߊ߲߬ߖߊ߲߫ ߞߵߊ߬ ߟߊ߫ ߘߋߣߍ߲ߦߊ ߞߍ߫ ߣߊߙߋߡߊ߲߰ ߝߍ߬ ߟߋ߬ ߢߊ߬ߣߌ߲߬ߓߊ߫߸ ߡߍ߲ ߘߐ߫ ߣߌ߫ ߕߋߙߌߦߊ ߣߌ߫ ߟߊ߲ߒߠߦߊ ߘߏ߲߬ ߘߴߊ߬ ߣߌ߫ ߛߏ߲߬ߖߘߊ߬ ߕߍ߫ ߏ߬ ߟߊ߫ ߕߊ߯ߡߊ ߞߐ ߘߐ߫. ߘߊ߲߬ߞߊ߬ߙߊ߲߬ ߕߎߡߊ߫ ߡߊ߲߬ߛߦߊ߬ߣߍ߲ ߞߵߊ߬ߟߎ߫ ߜߍ߲߫ ߛߏ߰ߟߏ߲߬ ߞߐ߲ߘߍ߫ ߣߴߊ߬ ߘߋ߲ ߠߎ߬ ߟߊߝߋߝߋ ߞߐ ߘߐ߫߸ ߒ߬ߓߊ߬ ߊ߬ߟߎ ߟߋ߬ ߞߍ߫ ߘߊ߫ ߛߏ߲߬ߖߘߊ߫ ߖߌ߱ ߘߴߊ߬ ߞߐߛߊߦߌ߫ ߕߎߡߊ ߟߊ߫ ߡߊ߲߬ߘߋ߲߫.
ߘߋߣߍ߲ߦߊ
ߞߊ߬ ߓߍ߲߬ ߊ߲ ߓߋ߲ߓߊ ߟߎ߬ ߟߊ߫ ߟߊ߲߬ߘߊ ߡߊ߬߸ ߡߊ߲߬ߛߊ߬ ߘߎ߯ߟߊ ߟߎ߬ ߓߍ߯ ߘߋߣߌ߲ߠߡߊ ߕߘߍ߬ ߦߋ߫ ߡߐ߬ ߟߊ߫ ߡߊ߲߬ߛߊ߬ ߛߊ߲ߘߐ ߟߎ߬ ߓߘߊ ߟߋ߬߸ ߒ߬ߓߊ߬ ߞߊ߬ߡߊ߲߬ߖߊ߲߫ ߣߌ߫ ߕߊ߲ߓߏ߲߫ ߥߣߊ߬ߝߊߙߊ߲߫ ߞߡߊ߬ߙߊ߫ ߟߎ߫ ߡߐ߬ ߘߊ߫ ߞߏ߲ߞߢߊ߫ ߢߊ߫ ߞߋߟߋ߲ ߏ߬ ߟߋ ߡߊ߬. ߞߊ߬ߦߌ߯ ߛߏ߰ߟߏ߲߬ߘߋ߲ ߕߊ߯ߡߓߊߟߌ߸ ߊ߬ ߣߌ߫ ߞߊ߬ߡߊ߲߬ߖߊ߲߫ ߠߎ߫ ߕߘߍ߬ ߦߋ߫ ߛߋ߲߬ߘߏ߲߬ߢߐ߲߮ ߠߎ߬ ߟߋ߬ ߘߌ߫߸ ߒ߬ߓߊ߬ ߛߌ߲߬ߓߏ߲ ߕߊ߯ߡߊߣߍ߲ ߏ߬ ߘߐ߫ ߛߊ߫߸ ߊ߬ ߞߊ߬ ߞߏ ߛߎ_ߎ߯_ߛߎ߫ ߞߍ߫ ߦߋ߲߬ ߦߊ߬ߣߴߊ߬ ߟߊ߫ ߢߊߣߌ߲ߡߊߓߏߙߌ ߕߍ߫߸ ߊ߬ ߣߌ߫ ߞߊ߬ߡߊ߲߬ߖߊ߲߫ ߠߎ߫ ߟߋ߬ ߞߵߏ߬ ߓߍ߯ ߟߊߘߍ߬.
ߣߊߙߋ߲ߡߊ߲߰ ߛߊ߬ ߘߊ߫ ߞߵߊ߬ߟߎ߫ ߕߏ߫ ߛߌ߱ ߏ߬ ߟߋ ߘߐ߫ ߦߋ߲߬߸ ߘߊ߲߬ߞߊ߬ߙߊ߲߬ ߕߎߡߊ߫ ߣߊ߬ ߛߏ߰ߟߏ߲߬ ߞߐ߲ߘߍ߫ ߣߴߊ߬ ߘߋ߲ ߠߎ߬ ߟߊߝߋߝߋ߫ ߟߊ߸ ߊ߬ ߞߊ߬ ߕߋ߭ ߘߏ߲߬ ߊ߬ߟߎ ߝߣߊ߫ ߘߐ߫ ߞߏ߫ ߣߌ߫ ߡߍ߲ ߕߍ߫ ߢߊ߬ ߛߏ߲߬ߖߘߊ߬ ߞߐ߫߸ ߞߴߏ߬ ߦߴߊ߬ ߛߊ߯ߘߴߊ߬ ߘߌߦߊ ߣߌ߲߬ ߘߐ߫߸ ߏ߬ ߟߋ ߞߍ߫ ߘߴߊ߬ߟߎ ߛߊ߬ߦߌ ߘߌ߫ ߛߏ߫.
ߡߊ߲߬ߘߋ߲߫ ߞߍ߬ߟߍ ߟߎ߬
ߛߏ߲߬ߖߘߊ߬ ߞߐߛߊߦߌ߫ ߕߎߡߊ ߟߊ߫ ߞߊ߬ ߓߐ߫ ߢߊߣߌ߲ߡߊߓߏߙߌ ߘߐ߫߸ ߏ߬ ߞߵߊ߬ ߕߘߍ߬ ߞߊ߬ߡߊ߲߬ߖߊ߲߫ ߣߌ߫ ߕߊ߲ߓߏ߲߫ ߥߣߊ߬ߝߊߙߊ߲߫ ߠߎ߫ ߓߘߊ߫ ߓߊ߲߫ ߡߊ߲߬ߛߊ߬ߦߊ߬ ߟߊ߫߸ ߏ߬ ߟߎ ߟߋ߬ ߞߍ߫ ߘߴߊ߬ ߖߌ߱ ߘߌ߫ ߞߍ߬ߟߍ ߓߍ߯ ߘߐ߫ ߝߏ߫ ߞߊ߬ ߥߴߊ߬ ߛߵߊ߬ ߟߊ߫ ߝߊ߰ߡߊ߬ߦߊ ߟߊ߫. ߕߊߓߏ߲߫ ߞߟߊߓߍ߲ ߟߊ߬ߥߛߊ ߞߐ߫߸ ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߞߎ߲߬ߠߊ߬ߦߋߙߋ߲ ߞߐ ߘߐ߫߸ ߞߊ߲ߞߌߢߍ߫ ߞߟߊߓߍ߲ ߛߋߓߊ߯ߦߊ߫ ߛߐߘߐ߲ ߞߐ ߘߐ߫߸ ߛߏ߲߬ߖߘߊ߫ ߣߴߊ߬ ߣߐ߬ߟߊ ߟߎ߬ ߥߊ߫ ߘߴߊ߬ߟߎ߫ ߘߊ߯ߡߊߞߍ߫ ߛߓߌ߬ߞߙߎ ߟߊ߫ ߞߊ߬ߡߊ߲߬ߖߊ߲߫ ߝߍ߬ ߛߌ߬ߓߌ߫.
ߞߊ߬ߡߊ߲߬ߖߊ߲߫ ߣߌ߫ ߕߊߓߏ߲߫ ߥߣߊ߬ߝߊߙߊ߲߫ ߠߎ߫ ߟߋ߬ ߞߊ߬ ߗߋߘߋ߲ ߠߎ߬ ߟߊߖߍ߲ߛߍ߲߫ ߡߊ߲߬ߘߋ߲߫ ߖߡߊ߬ߣߊ ߟߎ߫ ߟߊ߫ ߗߍ߬ߟߊ߬ߘߍ ߟߊ߫߸ ߞߟߍ߬ߘߋ߲ ߠߎ߬ ߣߊ߬ ߘߊ߫ ߞߊ߬ ߓߐ߫ ߝߊ߲߭ ߓߍ߯ ߟߊߘߍ߬ߣߍ߲ ߘߐ߫ ߞߊ߬ ߛߌ߬ߓߌ߫ ߡߊߜߍ߲߫. ߒ߬ߓߊ߬ ߞߍ߬ߟߍ ߛߎ߯-ߎ-ߛߎ߯ ߞߍ߫ ߘߊ߫ ߛߌ߬ߓߌ߫ ߛߋ ߞߐ ߘߐ߫߸ ߞߊ߬ߡߊ߲߬ߖߊ߲߫ ߕߘߍ߬ ߘߴߏ߬ ߟߎ߫ ߓߍ߯ ߘߐ߫ ߞߐߘߍ߫.
ߞߙߎ߬ߞߊ߲߬ߝߎߥߊ߫ ߜߊ߬ߙߊ
ߞߍ߬ߟߍ ߟߎ߬ ߓߊ߲ߣߍ߲ ߁߂߃߅ ߟߊ߫߸ ߓߊߏ߬ ߞߍ߬ߟߍ ߓߊ߲߫ ߘߊ߫ ߛߊ߬ߡߊ ߡߊߜߍ߲ ߠߋ߬ ߘߐ߫߸ ߓߍ߲߬ ߞߍ߫ ߘߴߊ߬ ߘߐ߫ ߞߏ߫ ߞߊ߬ ߥߊ߫ ߛߍ߬ߣߍ ߞߍ߫߸ ߞߏ߫ ߣߌ߫ ߛߎ߬ߡߊ߲߬ߠߊ߬ߘߊ߲ ߓߊ߲߫ ߘߊ߫ ߕߎ߬ߡߊ ߡߍ߲ ߠߊ߫߸ ߞߏ߫ ߞߊ߬ ߢߐ߲߯ߓߍ߲߬ ߞߊ߯ߓߊ߫. ߊ߬ߟߎ߫ ߞߊ߬ ߢߐ߲߮ ߓߍ߲߬ ߦߋ߲߬ ߞߊ߬ ߛߏ߬ߛߏ߫ ߞߎ߲߬ߞߏ߬ߕߐ ߟߎ߬ ߞߕߌ߫߸ ߊ߬ ߣߌ߫ ߞߊ߬ ߞߎ߬ߙߎ߲߬ߘߎ߫ ߁߅߀ ߣߌ߫ ߞߐ߫ ߟߎ߫ ߟߊߘߊ߲߫. ߊ߬ߟߎ߫ ߞߊ߬ ߕߊ߲߬ߓߊ߬ ߟߊ߬ߕߊߡߌ߲ ߞߍ߫ ߛߏ߰ߟߏ߲߬ߡߊ߲߰ ߢߍ߫.
ߕߊ߲߬ߓߊ߬ߕߘߎ ߏ߬ ߘߐ߫߸ ߓߊߏ߬ ߞߊ߬ߡߊ߲߬ߖߊ߲߫ ߠߋ߬ ߞߍ߫ ߘߊ߫ ߡߊ߲߬ߘߋ߲߬ ߓߍ߯ ߖߋ߬ߕߌ ߘߌ߫ ߞߍ߬ߟߍ ߏ߬ ߝߍ߬߸ ߊ߬ߟߋ ߟߋ߬ ߝߟߐߝߟߐ߫ ߥߟߌ߬ ߘߊ߫ ߞߊ߬ ߥߴߊ߬ ߣߐ߲߬ߞߐ߲߬ߛߐ߫ ߛߏ߰ߟߏ߲߬ߖߘߊ߫ ߣߊ߰ߟߊ߫ ߞߊ߬ ߕߊ߲߬ߓߊ ߟߊߕߊ߬ߡߌ߲߫ ߊ߬ ߡߊ߬:
«ߊ߬ߟߋ ߟߋ߬ ߦߴߏ߬ ߘߌ߫ ߛߌߣߍ߬ ߊߟߊ߫ ߛߊ߬ߥߏ߬߸ ߊߟߎ߫ ߛߊ߬ߥߏ߬߸ ߌ ߝߊ߲ߝߊ߲߫ (ߌ ߖߌ߬ߣߍ߬ߞߊߣߌ߲) ߛߊ߬ߥߏ߬; ߒߠߋ ߞߊ߬ߡߊ߲߬ߖߊ߲߫ ߓߊߘߋ߲ ߛߌߣߌ߲ߞߌ߲ߓߏ߲ ߞߡߊ߬ߙߊ ߟߎ߬ ߞߵߊ߬ߟߎ߫ ߥߊ߬ߛߊߘߏ߲߬ ߒߠߋ ߟߋ߬ ߘߐ߫ ߞߊ߬ ߓߍ߲߬ ߡߐ߰ߓߊ ߟߎ߬ ߟߊ߫ ߟߊ߲߬ߘߊ߬ ߞߘߐ ߟߎ߫ ߟߋ߬ ߡߊ߬߸ ߒ߬ߓߊ߬ ߒߠߋ ߝߣߊ߫ ߓߘߊ߫ ߒ߬ ߠߊ߫ ߕߊ߲߬ߓߊ ߟߊߕߊ߬ߡߌ߲߫ ߌߟߋ ߡߊ߬ ߞߵߊ߬ ߦߌ߬ߘߊ߬ ߌ ߟߊ߫ ߞߏ߫ ߞߊ߲߫ ߜߘߍ߫ ߛߌ߫ ߕߍ߫ ߒ߬ ߓߘߊ ߦߋ߲߬ ߝߏ߫ ߌ ߟߊ߫ ߞߊ߲߸ ߌ ߞߊ߬ ߘߊߟߌߞߌ߲ߓߏ߲ ߠߎ߬ ߞߊ߬ߙߌ߬ߝߊ߫ ߡߐ߰ ߛߌ߫ ߟߊ߫߸ ߒ߬ ߘߌ߬ߢߍ߬ߣߍ߲߫ ߦߴߏ߬ ߡߊ߬…». ߞߎ߲߬ߕߌ߮ ߟߎ߬ ߓߍ߯ ߝߣߊ߫ ߞߵߏ߬ ߢߐ߲߱ ߠߋ߬ ߝߣߊ߫ ߞߍ߫߸ ߛߌ߲߬ߓߏ߲ ߝߣߊ߫ ߞߊ߬ ߓߍ߯ ߟߊ߫ ߕߊ߲߬ߓߊ߬ ߟߊߛߊ߬ߦߴߌ ߡߊ߬.
ߦߟߌߡߊߛߗߋ ߟߎ߫
ߦߌߟߡߊ:ߞߊ߬ߡߊ߲߬ߖߊ߲߫ ߞߡߊ߬ߙߊ߫ ߦߌߟߡߊ:ߡߊ߲߬ߘߋ߲߫ ߞߍ߬ߟߍ ߦߌߟߡߊ:ߞߙߌߣߊ߬ ߞߟߊߓߍ߲ ߦߌߟߡߊ:ߓߊ߲ߕߊ߲߫ ߞߟߊߓߍ߲ ߦߌߟߡߊ:ߛߏ߬ߛߏ߬ ߞߟߊߓߍ߲ ߦߌߟߡߊ:ߛߌ߬ߓߌ߫
ߞߎߡߊߛߓߏ
ߞߎߡߊߛߓߏ : ߦߋ߫ ߞߎߡߊߘߋ߲ ߠߋ߬ ߘߌ߫ ߡߍ߲ ߦߋ߫ ߞߍߟߌ ߝߐ߫ ߟߊ߫.
ߞߌߛߑߥߊߤߟߌ
ߞߌߛߑߥߊߤߟߌ ߦߋ߫ (ߛߌߟߊߟߊߞߊ߲) ߓߊ߲߬ߕߎ߬ ߞߊ߲ ߘߏ߫ ߟߋ߬ ߘߌ߫߸ ߡߍ߲ ߓߐߖߎ ߦߋ߫ ߕߊ߲ߖ߭ߊߣߌ߫ ߘߌ߫߸ ߣߴߊ߬ ߓߘߊ߫ ߖߊ߰ߕߙߊ߬ߦߊ߬ ߊߝߙߌߞߌ߬ ߞߊ߲ ߕߐ߭ ߟߎ߬ ߓߟߏ߫߸ ߊ߬ ߣߌ߫ ߊߙߊߓߎ. ߟߐ߬ߘߎ߮ ߣߝߊ߬ߡߊ߬ߓߊ ߟߋ߬ ߦߴߊ߬ ߓߟߏ߫ ߊ߲ ߕߋ߬ߟߋ ߣߌ߲߬ ߘߐ߫ ߖߊ߬ߥߏ߬ߞߊ߲߬ߦߊ ߘߊߞߎ߲ ߘߐ߫ ߊߝߙߌߞߌ߬ ߘߎ߰ߞߟߏ ߝߊ߲߬ ߛߌߦߊߡߊ߲߫ ߘߐ߫. ߢߍߣߙߊ ߞߌ ߦߋ߫ ߞߏ߫ ߟߊߘߊ߲ߣߍ߲ ߠߋ߬ ߘߌ߫߸ ߞߵߊ߬ ߕߘߍ߬ ߛߑߥߊߤߟߌ ߞߘߐ ߦߋ߫ ߞߐ߰ߖߌ߬ߘߊ ߘߌ߫߸ ߏ߬ ߘߐ߫ ߞߌߛߑߥߊߤߟߌ ߦߋ߫ ߞߐ߰ߖߌ߬ߘߊ߬ ߟߊ߫ ߞߊ߲ ߠߋ߬ ߘߌ߫.
ߘߐ߬ߝߐ
ߞߌ ߛߑߥߊߤߟߌ ߞߊ߬ߙߊ߲ ߦߴߌ ߘߐ߫ ߕߊ߲ߖ߭ߊߣߌ߫
ߊߝߙߌߞߌ߬ ߕߟߋ߬ߓߐ ߞߍߙߍ߲ߞߍߙߍ߲ߦߟߊ߫ ߕߊ߲ߖ߭ߊߣߌ߫߸ ߏ߬ ߟߎ߫ ߞߊ߬ ߘߍ߬ߢߐ߲߰ ߞߊ߲ ߘߏ߫ ߟߎ߫ ߛߏ߯ߙߏߦߊ߫߸ ߡߍ߲ ߠߎ߬ ߡߊߘߏ߲߬ߣߍ߲߬ ߦߋ߫ ߢߐ߲߮ ߠߊ߫. ߁߉߃߀ ߟߊ߫߸ ߥߙߎߣߍߦߊ ߞߎ߲߬ߠߊ߬ߛߌ߰ߟߌ ߞߵߊ߬ ߘߐߞߕߌ߫ ߞߊ߬ ߞߊ߲߫ ߞߋߟߋ߲߫ ߛߎߥߊ߲ߘߌ߫ ߖ߭ߊ߲ߖ߭ߌ߬ߓߊ߬ ߞߊ߲ߓߏߟߏ߲ ߠߎ߬ ߘߐ߫߸ ߞߌߦߎ߲ߞߎߜ߭ߊ ߡߍ߲ ߕߘߍ߬ ߦߴߊ߬ߟߎ߫ ߘߐ߫ ߞߘߐ߬ߡߊ߲߬ߓߊ ߟߎ߬ ߘߏ߫ ߘߌ߫߸ ߏ߬ ߞߍ߫ ߘߊ߫ ߘߌ߲߬ߞߌߙߊ ߘߍ߬ߘߊ ߟߎ߬ ߟߋ߬ ߛߘߊ߫ ߘߐ߫. ߛߑߥߊߤߟߌ߫ ߞߊ߲ ߕߘߍ߬ ߦߋ߫ ߦߋߢߐ߲߯ߣߊ߫ ߞߊ߲߫ ߠߋ߬ ߘߌ߫ ߡߍ߲ ߕߘߍ߬ ߦߋ߫ ߟߊߓߊ߯ߙߊ߫ ߟߊ߫ ߞߊ߲߫ ߝߌߟߊߣߊ߲ ߘߌ߫ ߜߙߋ ߞߊ߲߬߸ ߊ߬ ߣߌ߫ ߝߟߐߡߊ ߘߌ߫ ߞߐ߰ߖߌ߬ߘߊ ߝߍ߬ߟߊ ߣߌ߫ ߕߌ߲ ߠߎ߬ ߘߐ߫.
ߓߐ߫ ߕߎߡߊ ߟߊ߫ ߘߍ߲ߖߘߍߟߦߊ ߘߐ߫߸ ߖߐ߲߬ߛߊ߫ ߞߊ߬ ߕߊ߬ߡߌ߲߫ ߛߌߦߊߞߏ ߕߍߝߘߊߟߌ ߟߊ߫߸ ߗ߭ߎߟߌߎߛ ߒߦߙߋߙߋ߫ ߞߊ߬ ߞߊ߲ ߏ߬ ߛߎߥߊ߲ߘߌ߫ ߞߵߊ߬ ߞߍ߫ ߕߊ߲ߖ߭ߊߣߌ߫ ߝߘߏ߬ߓߊ߬ (ߓߊ߯ߙߊ߫) ߞߊ߲ ߘߌ߫. ߞߍ߫ ߞߋߟߋ߲ߘߌ ߣߌ߫ ߛߎߡߊ߲ߘߊ߲ߕߦߊ ߟߎ߫ ߣߐ߬ߝߍ߬ߜߍ߲߬ ߘߊ߫ ߌ߲߬ߛߑߕߌߕߎߕ ߐ߬ߝ ߛߑߥߊߤߟߌ ߙߌ߬ߛߌߗ ߟߋ߬ ߓߟߏ߫ ߘߊ߯ߙ ߛߊ߬ߟߊߡ ߦߎ߬ߣߌ߬ߝ߭ߊߛߌߕߋ߫ ߞߐߟߍߖ ߟߊ߫߸ ߊ߬ ߣߌ߫ ߞߐ ߟߊ߫ ߓߊ߬ߙߊߖ߭ߊ߬ ߞߌ߬ߛߑߥߊߤߟߌ ߕߊߌߝߊ߬ ߓߟߏ߫߸ ߏ߬ ߡߍ߲ ߕߘߍ߬ ߦߋ߫ ߕߊ߲ߖ߭ߊߣߌ߫ ߞߎ߲߬ߠߊ߬ߛߌ߰ߟߊ߬ߞߊ ߛߌ߲߬ߝߏ߲߬ߡߊ ߘߏ߫ ߘߌ߫. ߛߑߥߊߤߟߌ ߦߋ߫ ߞߊ߲߫ ߝߟߐ߫ ߕߜߋߟߞߊ ߟߋ߬ ߘߌ߫߸ ߊ߬ ߣߌ߫ ߞߊ߲߫ ߝߌߟߊߣߊ߲߫ ߘߐߦߙߌߥߊߣߍ߲߸ ߡߍ߲ ߞߊ߬ ߟߐ߬ߘߎ߰ߓߊ߫ ߢߊ߬ ߞߊ߬ߝߏ ߟߊ߫ ߓߘߍ߬ߓߘߍ߬ߟߌ ߘߐ߫. ߊ߬ߟߎ߫ ߢߌߣߌ߲ߞߏ ߦߋ߫ ߥߙߎߣߍߦߊߟߌ߫ ߞߊ߲ ߊ߲߬ߜ߭ߌߟߋ ߣߐ߬ߘߐߓߌ߬ߟߊ ߟߋ߬ ߘߌ߫߸ ߏ߬ ߡߍ߲ ߓߘߊ߫ ߓߊ߲߫ ߊ߬ ߥߊ߲߬ߥߊ߲߬ ߠߊ߫ ߞߎߡߊߓߏ߲ ߠߊ߫. ߞߊ߲ ߏ߬ ߘߏ߲߬ ߡߊ߫ ߛߌߦߊ߫ ߛߌ߫ ߟߊߝߌ߬ߛߊ߬ߦߊ߫߸ ߞߏߟߊߘߍ ߓߘߊ߫ ߓߊ߲߫ ߛߐ߲߬ ߣߴߊ߬ ߡߊ߬. ߞߵߊ߬ ߕߊ߬ ߁߉߆߅ ߡߊ߬߸ ߓߘߍ߬ߓߘߍ߬ߟߌ߫ ߓߙߊߡߊߖߊ߲ߓߊ߲ ߠߎ߬ ߸ ߟߊ߬ߞߟߏ߬ߞߟߏ߬ߟߌ߸ ߞߕߌߘߊ߫ ߝߟߐ ߞߎߡߊ ߟߎ߫߸ ߊ߬ ߣߌ߫ ߘߊߞߎ߲߫ ߜߘߍ߫ ߛߌߦߊߡߊ߲߫ ߠߎ߫ ߞߎߡߊ ߟߎ߬ ߦߋ߫ ߞߍ߫ ߟߊ߫ ߞߌߛߑߥߊߤߟߌ ߟߋ߬ ߘߐ߫߸ ߏ߬ ߦߋ߫ ߟߊߥߟߌ߬ ߟߊ߫ ߞߏߟߊߘߍ ߟߊߛߎߥߊߤߟߌߦߊ ߟߋ߬ ߡߊ߬. ߞߵߊ߬ ߘߊߡߌ߬ߣߊ߬ ߁߉߇߀ ߡߊ߬߸ ߞߎߡߊߓߏ߲ ߟߊ߬ߘߍ (ߞߎߡߊߢߐ߲߯ߦߊ) ߟߎ߫ ߦߋ߫ ߞߍ߫ ߟߊ߫ ߞߊ߲ ߣߌ߲߬ ߠߋ߬ ߘߐ߫. ߁߉߈߀ ߠߊ߫߸ ߟߊ߬ߞߟߏ߬ߞߟߏ߬ߟߌ ߛߊ߯ߘߊ߫ ߝߌߟߊߣߊ߲ ߕߍ߫ ߞߍ߫ ߟߊ߫ ߞߊ߲߫ ߜߘߍ߫ ߘߐ߫ ߞߌߛߑߥߊߤߟߌ ߞߐ߫߸ ߘߋߣߍ߲ ߠߎ߬ ߦߋ߫ ߕߊ߬ߡߌ߲߬ ߠߴߊ߬ߟߎ߫ ߡߏߦߌߓߊ߮ ߟߎ߬ ߟߊ߫ ߞߊ߲ ߠߎ߬ ߕߏ߫ ߦߋ߲߬߸ ߓߊߏ߬ ߞߌߛߑߥߊߤߟߌ ߦߋ߫ ߕߊ߬ߡߌ߲߬ ߠߊ߫ ߞߍ߫ ߟߊ߫ ߞߊ߲߫ ߝߟߐߡߊ ߘߌ߫߸ ߞߊ߬ ߞߍ߫ ߝߊ߬ߛߏ ߞߊ߲ ߘߌ߫.
ߛߙߊߛߌ߯ߟߌ
ߞߌߛߑߥߊߤߟߌ ߦߋ߫ ߞߊ߲߫ ߣߙߊߟߌߟߊ (ߞߊ߲ ߕߐ߭ ߟߎ߬ ߦߋ߫ ߣߙߊ߫ ߟߊ߫ ߡߍ߲ ߠߊ߫) ߟߋ߬ ߘߌ߫ ߓߊ߲߬ߕߎ߬ ߞߊ߲ ߠߎ߬ ߞߙߎ ߘߐ߫.
ߜ߭ߎߕߙߌ ߛߙߊߛߌ߯ߟߌ: ߞߙߎ G.߄߀
ߓߊߛߑߕߍ߲ ߛߙߊߛߌ߯ߟߌ\ߕߍ߰ߟߌ\ߡߊߣߣ: G.߄߂
ߘߎ߰ߡߊ߬ߛߓߍ ߘߐ߬ߕߟߊ߬ߟߌ
ߛߑߥߊߤߟߌ߫ ߞߊ߲ ߝߊ߲߬ߕߙߊ
ߞߌߛߑߥߊߤߟߌ ߦߋ߫ ߞߋ߲ߦߊ߫ ߝߊ߬ߛߏ߬ ߞߊ߲ ߘߏ߫ ߟߋ߬ ߘߌ߫߸ ߊ߬ ߣߌ߫ ߞߏ߲߬ߜ߭ߏ߫ ߓߍ߯ߦߊ߫ ߞߊ߲ߓߍ߲߸ ߊ߬ ߣߴߊ߬ ߦߋ߫ ߛߋ߲߬ߘߐ߬ ߞߊ߲ ߘߌ߫ ߎ߬ߜ߭ߊ߲ߘߊ߬ ߣߌ߫ ߙߎ߬ߥߊ߲ߘߊ߬߸ ߊ߬ ߣߌ߫ ߡߏߖ߭ߊ߲ߓߌߞ ߣߌ߫ ߡߟߊߥߌ߫ ߣߌ߫ ߖ߭ߊ߲ߓߌ߫ ߟߎ߫ ߘߐ߫. ߊ߬ ߦߋ߫ ߢߊߦߋ߫ ߟߊ߫ ߞߡߐߙߌ߬ ߝߣߊ߫ ߘߐ߫߸ ߓߊߏ߬ ߊ߬ ߣߌ߫ ߞߡߐߙߌ߬ ߞߊ߲ ߠߎ߬ ߛߘߎ߬ߡߊ߲߬ (ߡߎߣߎ߲ߣߍ߲߫) ߦߋ߫ ߞߏߛߓߍ߫.
ߞߊ߬ߞߎߘߊߞߎߘߊ ߛߓߍߦߟߊ߫ ߛߌߦߊߡߊ߲߫ ߠߎ߫ ߦߋ߫ ߛߓߍߟߌ ߞߍ߫ ߟߊ߫ ߞߌߛߑߥߊߤߟߌ ߘߐ߫߸ ߊ߬ ߜߋ߲ߜߋ߲߫ ߕߊ߲ߖ߭ߊߣߌ߫ ߣߌ߫ ߞߋ߲ߦߊ߫. ߦߏ߫ ߛߑߥߊߤߟߌ߫ ߞߊ߲ ߕߐ߭ ߟߎ߫߸ ߡߟߋߞߎߦߊ ߟߎ߬ ߕߘߍ߬ ߦߋ߫ ߛߓߍ߫ ߟߊ߫ ߞߌߛߑߥߊߤߟߌ ߘߐ߫ ߞߘߐ߬ߡߊ߲߫ ߞߊ߬ߦߌ߯ ߝߊ߯ߘߐߞߍ߫ ߦߙߌߞߊ ߞߎ߲߬ߕߊ߮ ߞߘߐ߫ (ߊ߬ ߕߘߍ߬ ߦߋ߫ ߛߓߍ߫ ߟߊ߫ ߊߙߊߓߎ߫ ߛߓߍߘߋ߲ ߠߎ߬ ߟߋ߬ ߘߐ߫ ߞߘߐ߬ߡߊ߲߫߸ ߊ߬ ߞߏ߬ߣߌ߲ ߛߓߍ ߘߊߡߌ߬ߣߊ߬ ߘߊ߫ ߟߊ߬ߕߍ߲߬ ߛߓߍߛߎ߲ ߘߐ߫ ߝߊ߯ߘߐߞߍ߫ ߁߉߲ ߓߊ߲߫ ߕߎߡߊ ߟߋ߬ ߟߊ߫). ߊ߬ ߣߌ߫ ߝߣߊ߫ ߞߙߌߔߛ ߟߎ߫ ߦߴߊ߬ߟߋ ߟߋ߬ ߟߊߓߊ߯ߙߊ߫ ߟߊ߫ ߥߛߎ ߟߎ߬ ߟߴߊߡߍߙߌߞߌ߬ ߞߊ߬ߝߏ߫ ߘߍ߬ߣߍ߲ ߠߊ߫߸ ߞߵߊ߬ߟߎ߫ ߢߐ߲߮ ߢߊߦߋ߫ ߕߐ߭ ߟߎ߬ ߞߎ߲߬ߡߊ߬.
ߟߊߒߡߊ߫ ߘߐ߫
ߥߟߊ߬ߟߋ߲ ߠߋ߬ ߦߋ߫ ߦߊ߲߬
ߝߊ߬ߙߊ߲߬ߛߌ߫ ߛߎ߬ߘߊ߲߬
ߘߐ߬ߝߐ
ߝߊ߯߯ߘߐߞߍ߫ ߁߉߲ ߕߟߊ߫ ߝߌߟߊߣߊ߲ ߠߊ߫߸ ߝߊ߬ߙߊ߲߬ߛߌ߬ ߥߙߎߣߍߦߊߟߌ ߣߌ߫ ߝߊߙߌ߲ ߟߎ߬ߥߌߛ ߝߍߘߊߙߓ (ߝߕߊߙߓߊ߫) ߞߊ߬ ߢߍ߫ ߛߐ߬ߘߐ߲߬ ߛߣߍ߬ߜ߭ߊ߬ߟߌ߫ ߓߊ ߝߏ߲ߝߊ߲ ߞߣߐ߫. ߊ߬ߟߎ߬ ߥߊ߫ ߘߴߊ߬ߟߎ߬ ߢߊߟߊߕߊ߬ ߛ߭ߍߞ ߎߡߊߙߎ߫ ߕߊߟ ߟߊ߫ ߞߟߏߜߟߍߦߊ ߟߊ߫߸ ߞߵߏ߬ ߟߊߓߊ߲߲߫ ߡߋ߬ߘߌ߲ߣ ߘߊ߮ ߡߌ߬ߘߊ ߡߊ߬ ߁߈߅߇ ߟߊ߫߸ ߊ߬ ߣߌ߫ ߛߊ߬ߡߘߎ߬ߜߍ߫ ߕߎ߬ߙߋ߫ ߟߊ߫ ߞߟߍ߬ ߖߡߊ߫ ߞߐ߬ߡߐ߲߬ߞߐߡߐ߲ ߞߊ߲߬. thumb|ߓߍ߲ߗ߭ߍߙ ߟߊ߫ ߝߊ߬ߙߊ߲߲߬ߛߌ߫ ߛߎ߬ߘߊ߲߬
ߞߌߛߑߥߊߤߟߌ
ߦߟߌߡߊߛߙߋ ߟߎ߬
ߦߌߟߡߊ:ߞߊ߲ ߦߌߟߡߊ:ߊߝߙߌߞߌ߬ ߕߟߋ߬ߓߐ߫ ߞߊ߲ ߦߌߟߡߊ:ߓߊ߲߬ߕߎ߬ ߞߊ߲ ߦߌߟߡߊ:ߝߘߊ߬ߝߌ߲߬ ߞߊ߲ ߦߌߟߡߊ:ߞߊ߲ߟߐ߲ߘߐߦߊ
ߝߊ߬ߙߊ߲߬ߛߌ߫ ߛߎ߬ߘߊ߲߬
ߘߐ߬ߝߐ
ߗ߭ߏߛߍߝ ߜ߭ߊߟߋߣߌ߫ ߞߊ߬ ߝߊ߬ߙߊ߲߬ߛߌ߫ ߥߙߎߣߍߦߊߟߌ ߡߙߊ߬ߟߌ ߛߊ߲ߘߐߕߊ ߟߎ߬ ߟߊߛߣߍ߫ ߁߈߈߆ ߞߏߟߌ߲ߞߏߟߌ߲ ߂߀ ߛߣߍ߬ߜ߭ߊ߬ߟߌ߫ ߓߊ ߞߎ߲ ߘߐ߫߸ ߊ߬ ߞߊ߬ ߟߊ߬ߥߛߊ ߛߐ߬ߘߐ߲߬ ߊߤߊߡߊߘ ߕߊߟ ߞߘߐ߫ ߁߈߈߇ ߟߊ߫. ߊ߬ ߣߌ߫ ߞߊ߬ ߓߐ߫ ߛߐ߯ߣߊ߫ ߞߊ߲ߖߊ߲߫ ߘߋ߲ߞߍ߫ ߛߊ߭ߡߏ߬ߙߌ߬ ߕߎ߬ߙߋ߬ ߞߊ߬ߟߊߡߊ߬߸ ߊ߬ ߗߌߙߏ߲߫ ߘߴߏ߬ ߞߘߐ߫ ߛߌ߯ߙߌ߲߫ ߛߏ ߞߣߐ߫ ߖߌ߬ߣߍ߫߸ ߊ߬ ߞߊ߬ (fort) ߘߏ߫ ߟߐ߭ ߦߋ߲߬߸ ߟߊ߬ ߝߐߙߕ ߜ߭ߊߟߌߍߣߌ߫߸ ߛߊ߬ߙߌ߬ߟߏ ߘߏ߫ ߕߘߍ߬ ߦߴߏ߬ ߘߐ߫ ߛߑߔߊߤߌ ߟߎ߬ ߣߌ߫ ߝߊ߬߬ߙߊ߲߲߬ߛߌ߬ߞߊ ߟߎ߬ ߓߙߌ߬ ߘߊ߫ ߡߍ߲ ߘߐ߫߫߸ ߊߝߙߌߞߌ߬ ߕߟߋ߬ߓߋ ߝߊ߬ߙߊ߲߬ߛߌ߫
ߦߌߟߡߊ:ߊߝߙߌߞߌ߬ ߕߟߋ߬ߓߋ ߝߊ߬ߙߊ߲߬ߛߌ߬ ߦߌߟߡߊ:ߊߝߙߌߞߌ߬ ߞߐ߲ߛߐ߲ߧߊߟߌ ߦߌߟߡߊ:ߝߊ߬ߙߊ߲߬ߛߌ߬ ߥߙߎߣߍ߫ ߞߘߐ ߦߌߟߡߊ:ߝߊ߬ߙߊ߲߬ߛߌ߫ ߛߎ߬ߘߊ߲߫ ߦߌߟߡߊ:ߡߊ߬ߟߌ
ߡߊ߯ߞߐߣߐ߲߫
thumb|ߓߊ߲߬ߘߊ߲߬ߖߎ ߣߌ߲߬ ߠߋ߬ ߕߘߍ߬ ߦߋ߫ ߡߊߞߐߣߐ߲߫ ߛߏ ߞߣߐ߫ ߣߌ߫ ߋߓߏߡߊߝ ߞߵߊ߬ ߟߊߥߟߏ߫ [[ߞߛߌ߬ߘߎ߯|ߞߛߌ߬ߘߎ߰ ߣߌ߫ ߞߊ߲ߞߊ߲߫ ߕߍ ߛߌߟߊ߫ ߓߊ߯ߙߊ ߝߍ߬ ߂߀߁߄ ߠߊ߫]] ߡߊߞߐߣߐ߲߫ ߦߋ߫ ߖߌ߬ߣߍ߬ ߛߏ ߘߏ߫ ߟߋ߬ ߘߌ߫ ߞߎ߲ߓߊ߲߫ ߡߙߊ߬ߘߊ߬ߘߎ߯ߟߊ ߣߌ߫ ߞߊ߲ߞߊ߲߫ ߡߙߊ߬ߓߊ߰ߘߊ ߟߎ߬ ߘߐ߫߸ ߡߍ߲ ߠߎ߬ ߓߍ߯ ߦߋ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫. ߊ߬ ߛߌ߰ߣߍ߲߬ ߦߋ߫ ߞߊ߲ߞߊ߲߫ ߛߏ ߥߙߏ߬ߘߎ߮ ߟߋ߬ ߘߐ߫ ߞߎߘߍ߫ ߁߅ ߟߊ߫. ߊ߬ ߦߋ߫ ߡߊ߲߬ߘߋ߲߫ ߞߊ߬ߝߏ߬ߓߏߟߏ߲߫ ߞߙߎ߬ߟߊ߬ߡߌߣߌ߲ ߠߋ߬ ߘߐ߫߸ ߝߊߦߌߘߴߊ߬ߟߋ ߟߋ߬ ߦߋ߫ ߏ߬ ߛߏ߫ ߝߟߐ (ߘߏ߫) ߘߌ߫. ߘߊ߲߭ ߦߴߊ߬ ߣߌ߫ ߥߎߙߋ߲ߓߊ߯ߦߊ߫ ߕߍ߫ ߡߌߟߏ ߞߐߡߊ߬ ߕߟߋ߬ߓߐ ߘߐ߫߸ ߊ߬ ߣߌ߫ ߓߎߛߎ߬ߙߊ߬ ߕߍ߫ ߞߐ߬ߘߎ߮ ߘߐ߫߸ ߞߎ߲ߓߊ߲߫ ߣߌ߫ ߞߊߣߌ߲ߞߐ߬ ߣߌ߫ ߓߣߍ߬ߓߐ߫ ߟߎ߫ ߕߍ߫ ߕߟߋ߬ߓߋ ߘߐ߫߸ ߊ߬ ߣߌ߫ ߜߟߋߡߊ߫ ߣߌ߫ ߛߊ߬ߞߘߐ߬ߟߊ߫ ߟߎ߫ ߕߍ߫ ߥߙߏ߬ߘߎ߮ ߘߐ߫.
ߘߐ߬ߝߐ
ߡߊ߯ߞߐߣߐ߲߫ ߦߋ߫ ߛߏ߫ ߝߌ߬ߟߊ߫ ߛߌ߰ߣߍ߲ ߠߋ߬ ߘߌ߫ ߛߏ߫ ߞߋߟߋ߲߫ ߘߌ߫߸ ߣߊ߬ߦߌ߬ߕߋ ߟߎ߬ ߟߊ߫ ߛߏ ߣߌ߫ ߞߐ߲ߘߍ ߟߎ߬ ߟߊ߫ ߛߏ߸ ߛߏ߫ ߝߌ߬ߟߊ ߏ߬ ߟߎ߫ ߟߋ߬ ߟߊߘߍ߬ߣߍ߲߫ ߦߋ߫ ߞߋߟߋ߲߫ ߘߌ߫. ߝߐߟߌ߫ ߘߐ߫ ߞߏ߫ ߣߊ߬ߦߌ߬ߕߋ ߏ߬ ߟߎ߫ ߟߋ߬ ߝߟߐ߫ ߛߌ߰ߣߍ߲߫ ߕߘߍ߬ ߦߋ߫ ߦߋ߲߬ ߞߘߐ߬ߡߊ߲߫߸ ߞߐ߲ߘߍ ߟߎ߬ ߣߊ߬ߣߍ߲߸ ߊ߬ߟߎ߫ ߘߍ߬ ߘߊ߫ ߛߌ߱ ߡߊ߬ ߛߙߊߕߌ ߘߏ߫ ߟߎ߫ ߟߊ߫.
ߡߊ߯ߞߐߣߐ߲߫ ߞߐ߲ߘߍ ߟߎ߬ ߣߌ߫ ߜߙߋߘߎ߯ ߞߐ߲ߘߍ ߟߎ߬ ߦߋ߫ ߝߎ߬ߙߋ߬ߞߋ߬ߟߋ߲߬ߛߐ (ߓߋ߲ߓߊ߫ ߞߋߟߋ߲߫) ߟߋ߬ ߘߌ߫߸ ߡߍ߲ ߠߎ߬ ߦߋ߫ ߟߊ߲߬ߓߋ߬ ߟߊ߫ ߘߊ߲߬ߕߎ߬ߡߊ߲߬ߖߊ߲߫ ߠߊ߫.
ߞߏ߬ߣߌ߲߬ ߥߊ߯ߕߌ ߣߌ߲߬ ߠߊ߫߸ ߝߊߦߌߘߊ߫ ߘߐ߫ ߦߋ߲߬ ߦߋ߫ ߞߐ߲ߘߍ߫ ߛߏߦߊ ߟߋ߬ ߟߊ߫߸ ߓߊߏ߬ ߒߠߋ ߞߊ߬ ߣߊ߬ߦߌ߬ߕߋ߬ ߟߎ߬ ߞߋߟߋ߲߫ ߠߋ߬ ߟߐ߲߫ ߦߋ߲߬ ߕߊ߲߬߸ ߏ߬ ߟߋ ߦߋ߫ ߛߘߌ߬ߞߌ߬ߓߊ߬ߟߊ߫ ߘߌ߫. ߣߊ߬ߦߌ߬ߕߋ ߕߐ߭ ߟߎ߬ ߖߍ߲ߛߍ߲ߣߍ߲߫ ߘߌ߫ ߞߍ߫ ߖߡߊ߬ߣߊ ߟߊ߫߸ ߊ߬ ߘߏ߫ ߟߎ߫ ߟߋ߬ ߦߋ߫ ߖߊ߲߬ߞߊ߰ߣߊ߫ ߕߊ߲߬.
ߞߊ߬ߓߌߟߊ ߟߎ߬
ߞߊ߬ߓߌߟߊ ߥߟߊ߫ ߝߊ߬ߓߏ߲߫ ߣߊ߯ߣߌ߲߫ ߠߎ߫ ߟߋ߬ ߦߋ߫ ߡߊ߯ߞߐߣߐ߲߫: ߞߐ߬ߞߎ߬ߘߎ߲߬ߠߊ߫߸ ߛߣߊߘߊ߬ߡߊ߫߸ ߖߏ߬ߡߊߞߊ߬ߓߊ߫߸ ߊ߬ ߣߌ߫ ߞߐߣߍߛߏߙߌߘߎ߯ (ߞߐ߲ߘߍ߫ ߛߏ߬ߙߌ߫ ߘߎ߯). ߞߊ߬ߓߌߟߊ ߏ߬ ߟߎ߫ ߞߋ߬ߟߋ߲߬ߞߋ߬ߟߋ߲߬ߠߊ ߟߎ߬ ߛߏ߯ߙߏߣߍ߲߫ ߦߋ߫ ߞߊ߬ߓߌ߬ߟߊ߬ ߡߌߛߍ߲ ߠߎ߬ ߣߌ߫ ߓߊߓߏ߲ ߠߎ߬ ߟߊ߫߸ ߒߠߋ ߕߴߛߋ߫ ߡߍ߲ ߠߎ߬ ߝߊߙߊ߲ߝߊ߯ߛߌ߫ ߟߊ߫.
ߛߌ߫ ߜߘߍ߫ ߟߎ߫ ߞߏ߬ߣߌ߲ ߦߋ߫ ߦߋ߲߬߸ ߏ߬ ߟߎ߬ ߘߏ߫ ߟߋ߬ ߦߋ߫ ߕߙߊߥߟߋ ߟߎ߬ ߘߌ߫߸ ߞߊ߬ߓߊ ߟߎ߬ ߘߌ߫…
ߣߊߡߎ߲ ߣߌ߫ ߟߐ߲ߠߌ߲ߦߊ ߟߎ߬
ߣߊߡߎ߲߫ ߝߌ߬ߟߊ߫ ߟߋ߬ ߦߋ߫ ߡߊ߯ߞߐߣߐ߲߫߸ ߦߏ߫ ߡߊ߲߬ߘߋ߲߬ ߡߌߙߌ߲ߘߌ ߝߊ߲߬ߓߊ ߓߍ߫ ߢߊ ߡߍ߲ ߡߊ߬߸ ߏ߬ ߟߎ߫ ߟߋ߬ ߦߋ߫ ߛߌ߬ߟߡߊ߬ߦߊ ߣߌ߫ ߛߏߡߦߊ ߟߎ߬ ߘߌ߫. ߒ߬ߞߊ߬ ߖߘߍ߬ߞߟߏ߬ߦߊ ߏ߬ ߟߋ ߞߍߓߊ߮ ߞߊߛߌߦߊ߫ ߞߛߐߞߛߐ߫ (٪߉߅\߉߈)߸ ߏ߬ ߞߏ߬ߣߌ߲ ߛߌߦߊߡߊ߲߫ ߝߣߊ߫ ߦߋ߫ ߛߏߡߦߊ ߓߟߏߦߊ߫ ߟߊ߫ ߘߏ߲߰ ߘߐ߫ (ߓߊߏ߬ ߛߊߟߌߟߏ߲ ߓߊ߬ ߝߊ߮ ߕߴߊ߬ ߥߟߎ߬ߝߊ߮ ߛߊ߬ ߟߊ߫).
ߟߐ߲ߣߌ߲ߦߊ ߟߎ߬
ߡߊ߯ߞߐߣߐ߲߫ ߦߋ߫ ߦߙߐ߫ ߛߓߊ߬ߕߌ߬ߣߍ߲߬ߓߊ ߟߋ߬ ߘߌ߫ ߡߊ߲߬ߘߋ߲߬ ߟߐ߲ߠߌߦߊ ߟߎ߬ ߓߟߏߦߊ ߘߐ߫߸ ߦߏ߫: ߛߏ߬ߟߌ߬ߛߌ߮ ߟߎ߬ ߣߌ߫ ߛߣߍ߬ߛߎߢߊ ߟߎ߬ ߣߌ߫ ߞߛߊ߬ߘߎ߲ߘߎ߲ ߠߎ߬ ߣߌ߫ ߛߌߟߊ߫ ߛߊ߮ ߟߎ߬ (ߏ߬ ߟߎ߬ ߘߏ߫ ߟߎ߫ ߓߘߊ߫ ߡߊߓߌ߬ߟߊ߬).
ߞߏ߬ߣߌ߲߬ ߒ߬ ߠߊ߫ ߕߏߟߏ߲߫ ߘߐߞߏ ߏ߬ ߟߎ߬ ߦߋ߫ ߓߟߏߦߊ߫ ߟߊ߫ ߞߏ߫ ߝߌ߬ߟߊ߬ ߟߎ߫ ߟߋ߬ ߘߐ߫ ߕߊ߲߬߸ ߏ߬ ߟߎ߫ ߟߋ߬ ߦߋ߫ ߘߟߊ߬ ߛߊߟߌ ߟߎ߬ ߣߌ߫ ߛߎ߲ߞߊߙߏ߫ ߛߊߟߌ ߣߌ߫ ߘߐ߲߬ߞߌ߲߬ ߛߊߟߌ ߟߎ߬ ߟߋ߬ ߘߐ߫ ߛߐ߲߬.
ߘߟߊ߬ ߛߌߦߊߡߊ߲߫ ߠߎ߫ ߟߋ߬ ߦߋ߫ ߡߊ߯ߞߐߣߐ߲߫ ߦߋ߲߬߸ ߡߍ߲ ߠߎ߬ ߕߐ߮ ߘߌߣߊ߬ ߝߐ߫ ߞߐߝߍ߬:
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߞߊ߲ߞߊ߲߫ ߡߙߊ߬ߓߊ߰ߘߊ߮ ߦߌߟߡߊ:ߊߝߙߌߞߌ߬ ߕߟߋ߬ߓߋ ߛߏ
ߢߊߡߊ߲ߕߏ߲ߓߏ߲߫
ߢߊߡߊ߲ߕߏ߲ߓߏ߲߫/ߦߋ߫ ߘߎ߰ߣߍ߲ ߠߋ߬ ߘߌ߫߸ߣߏߙߊߛߏߓߊ߫ ߡߙߊ߬ߘߎ߯ߟߊ ߘߐ߫߸ߛߌ߯ߙߌ߲߫ ߡߙߊ߬ߘߊ ߞߣߐ߫߸ߞߊ߲ߞߊ ߕߌ߲߬ߞߎߘߎ߲
ߢߊߡߊ߲ߕߏ߲ߓߏ߲߫ ߛߌ߰ߢߊ
thumb|ߖߌߕߏ߲ߓߏ߲߫|alt=|left|270x270px ߢߊߡߊ߲ߕߏ߲ߓߏ߲߫ ߦߋ߫ ߘߎ߰ߣߍ߲ ߠߋ߬ ߘߌ߫ ߣߏߙߊߛߏߓߊ߫ ߡߙߊ߬ߘߎ߯ߟߊ ߕߟߋ߬ߓߋ ߘߐ߫߸ߞߙߏ߬ߡߊ߬ ߟߎ߫ ߞߊ߬ ߘߎ߱ ߢߌ߲߬ ߘߴߊ߬ߟߎ߫ ߛߌ߬ߛߋ߬ ߡߏߙߌ ߟߎ߬ ߡߊ߬ ߸ߓߊߟߏ߫ ߢߌߣߌ߲ ߣߌ߫ ߞߏߟߏ߲ߝߋ߲ߧߊ ߞߊ߲ߡߊ߬߸ߛߌ߬ߛߋ߫ ߟߎ߬ ߟߋ߬ ߢߊߡߊ߲ߕߏ߲ߓߏ߲߫ ߞߏߟߊߕߍ߮ ߓߍ߯ ߘߌ߬߸ߊ߬ߟߋ߫ ߞߋߟߋ߲߫ ߠߋ߬ ߝߣߊ߫ ߛߌ߬ߛߋ߬ ߘߎ߮ ߘߌ߬ ߡߊ߲߬ߘߋ߲߫߸ߞߏߟߏ߲ߞߊߟߊ߲߫ ߖߡߊ߬ߣߊ ߘߐ߫
ߣߊߡߎ߲߫ ߣߌ߫ ߘߌ߯ߣߊ߫
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߢߊߡߊ߲ߕߏ߲ߓߏ߲߫ ߦߌߟߡߊ:ߖߌ߬ߣߍ߬ ߛߏ
ߜߍ߲߬ߞߘߐߞߘߐ߫
ߜߍ߲߬ߞߘߐߞߘߐ߫ ߦߋ߫ ߘߎ߰ߣߍ߲߫ ߠߋ߬  ߘߌ߫߸ ߡߍ߲ ߛߌ߰ߣߍ߲߫ ߖߋ߬ߟߌߓߊ߬ ߝߍ߬߸ ߞߏߟߏ߲ߞߊߟߊ߲߫ ߖߡߊ߬ߣߊ ߘߐ߫߸ ߣߏߙߊߛߏߓߊ߫ ߡߙߊ߬ߘߊߘߎ߯ߟߊ ߞߣߐ߫߸ ߛߌ߯ߙߌ߲߫ ߡߙߊ߬ߘߊ ߘߐ߫ ߖߌ߬ߣߍ߬ ߞߊ߲ߓߍ߲ ߸ ߡߊ߲߬ߘߋ߲߫ ߘߎ߱ ߘߏ߫ ߟߋ߬߸ߡߜ߭ߊ߬ߛߎߓߊ ߟߎ߬ ߟߋ߬ ߦߋ߫ ߘߎ߱ ߟߊ߲߬ߔߊ߬ߛߌ߬ ߘߌ߫ ߸ߘߎ߱ ߞߏߟߊߕߍ߮ ߓߍ߯ ߦߴߏ߬ ߟߎ߬ ߟߋ߬ ߓߟߏ߫ ߸ߣߐ߰ߞߊ߫ ߟߎ߬ ߞߊ߬ߣߌ߲߬ ߸ ߣߏߙߊߞߘߐ߫ ߣߌ߫ ߣߏߙߊߛߏߓߊ߫ ߦߴߊ߬ ߕߋ߬ߟߋߓߋ ߘߐ߫߸ߡߊߞߐߣߐ߲߫ ߣߌ߫ߟߊ߲ߘߌ߬ ߣߌ߫ߓߊߟߊ߲ߘߎ߯ ߣߌ߫ ߖߋ߬ߟߌߓߊ߬ߞߘߐ߫ ߟߎ߫ ߦߴߊ߬ ߕߋ߬ߟߋߓߐ߫ ߘߐ߫߸ߜߍ߲߬ߞߘߐߞߘߐ߫ ߦߋ߫ ߘߎ߱ ߟߋ߬ ߘߌ߫ ߡߍ߲ ߘߎ߰ߣߍ߲ ߞߊ߫ ߓߏ߲߬ ߣߏߙߊߛߏߓߊ߫ ߘߎ߰ߣߍ߲ ߓߍ߯ ߘߌ߫ ߥߊ߬ߙߊ ߘߐ߫߸ߊ߬ ߣߌ߫ ߝߣߊ߫ ߡߊ߲߬ߘߋ߲߫ ߞߏߟߏ߲ߞߊߟߊ߲߫ ߕߌ߲߬ߞߎߘߎ߲ ߠߎ߬ ߘߐ߫߸ ߊ߬ߟߋ߫ ߟߋ߫ ߕߎ߲߬ߣߍ߲߫ ߣߏߙߊߛߏߓߊ߫ ߟߊ߫ ߥߊ߬ߙߊ ߘߐ߫߸ ߣߏߙߊߛߏߓߊ߫ ߓߐ߲߬ߕߍ߫߸ ߘߎ߱ ߝߏߦߌ߫ ߕߍ߫ ߡߍ߲ ߞߊ߫ ߓߏ߲߬ ߜߍ߲߬ߞߘߐߞߘߐ߫  ߘߌ߫ ߞߏߟߏ߲ߞߊߟߊ߲߫ ߖߡߊ߬ߣߊ ߘߐ߫߸ߘߎ߱ ߜߘߍ߫ ߟߎ߫ ߦߴߊ߬ ߟߊߡߌߣߌ߲߫ ߘߐ߫ ߦߏ߫ ߸ߦߙߊ߬ߞߎߘߊ߫ ߣߌ߫ߓߊ߲ߝߟߍߞߘߐ߫ ߣߌ߫ ߝߏߘߋߞߊ߬ߙߌ߬ߦߊ ߟߎ߫
ߛߌ߰ߓߊ߮
ߜߍ߲߬ߞߘߐߞߘߐ߫ ߘߎ߱ ߟߎ߫ ߦߋ߫ ߡߜ߭ߊ߬ߛߎߓߊ ߣߌ߫ ߕߙߊߥߟߋ ߣߌ߫ ߞߋߕߊ ߣߌ߫ ߞߐ߲߬ߘߍ ߣߌ߫ ߞߏ߬ߣߊ߬ߕߍ ߣߌ߫ ߘߎ߲߬ߓߎߦߊ ߣߌ߫ ߛߘߌ߬ߓߋ ߞߊ߬ߡߙߊ ߟߎ߫ ߟߋ߬ ߘߌ߫߸ ߞߴߏ߬ ߟߎ߫ ߘߐߕߟߊ߫  ߞߊ߬ߓߌߟߊ  ߥߐ߯ߙߐ߫ ߢߌ߲߬  ߠߎ߫ ߕߍ߫ ߸ߖߡߊ߬ߣߊ߬ߕߌ߰ߦߊ ߣߌ߫ ߖߊ߯ߖߎ߯ߦߊ ߣߌ߫ ߖߌ߲߬ߝߘߎߞߣߐ߫ ߣߌ߫ ߛߋߞߎߦߊ ߣߌ߫ ߛߏ߬ߙߌ߬ߦߊ ߣߌ߫ ߞߋ߲߬ߘߋߦߊ ߟߎ߫ ߕߍ߫߸ ߊ߬ ߛߌ߰ߓߊ߮ ߦߋ߫ ߡߐ߰ ߃߀߀߀ ߣߌ߫ ߞߐ߫ ߟߋ߬ ߘߌ߫
ߣߊߡߎ߲ ߥߟߊ߫ ߘߌ߯ߣߊ
ߖߘߍ߬ߞߟߏ߬ߓߊ߮ ߟߋ߬ ߛߌߦߊߡߊ߲ ߘߌ߯ߣߊ ߕߐ߭ ߓߍ߯ ߘߌ߫ ߏ߬ ߞߐ߫ ߛߏߡߊ ߟߎ߬߸ ߝߏߦߌߘߊ߫߸ ߘߌ߯ߣߊ߫ ߝߌ߬ߟߊ߫ ߏ߬ ߟߋ߫ ߜߍ߲߬ߞߘߐߞߘߐ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߜߍ߲߬ߞߘߐߞߘߐ߫ ߦߋ߫ ߛߣߍ߬ߞߍ߬ ߦߙߐ ߟߋ߬ ߘߌ߫߸ߓߊߏ߬،ߖߎ߬ߟߊ߬ߦߊ ߣߌ߫ ߛߊߣߌ߲߫ ߞߏ ߛߓߊ߬ߕߌ߬ߣߍ߲߬ ߕߴߊ߬ ߛߏ ߞߣߐ߫ ߓߊߞߍ߭، ߛߍ߬ߣߍ ߞߍ߫ ߟߊ߫ ߞߏߛߓߍ߫ ،ߊ߬ ߣߌ߫ ߣߊߞߐ߫ ߟߎ߬ ߦߋ߫ ߛߣߍ߬ ߟߊ߫ ߡߏ߬ߛߏ ߟߎ߬ ߓߟߏ߫ ߞߊ߬ ߕߊ߯ ߊ߬ ߝߋ߬ߙߋ ߟߊ߫ ߣߏߙߊߛߏߓߊ߫ ߣߌ߫ ߖߋ߬ߟߌߓߊ߬ߞߘߐ߫ ߟߐߘߎ߮ ߟߊ߫ ،
ߡߌߟߏ߫ ߕߏ߬ߟߊ߲߬ߕߊ߲ ߞߍߙߍ߲
ߡߌߟߏ߫ ߕߏ߬ߟߊ߲߬ߕߊ߲ ߞߍߙߍ߲ ߧߋ߫ ߖߌ߬ߣߍ߫ ߕߏ߬ߟߊ߲߬ߕߊ߲ ߞߍߙߍ߲ ߘߏ߫ ߟߋ߬ ߘߌ߫ ߡߍ߲߫ ߛߌ߰ߣߍ߲߫ ߞߊ߲ߞߊ߲߫ ߞߣߐ߫ ، ߊ߬ ߦߋ߫ ߕߏߟߏ߲ߠߊ ߖߌ߬ߣߍ߫ ߕߏ߬ߟߊ߲߬ߕߊ߲ ߞߟߏߞߕߏ ߁߭ ߟߋ߬ ߘߐ߫ ﴿ première division de la ligue 1﴾
ߘߐ߬ߝߐ
ߞߍߙߍ߲ ߢߌ߲߬ ߓߘߊ߫ ߖߌߖߊ ߛߌߦߊߡߊ߲߫ ߞߍ߫ ߖߌ߬ߣߍ߫ ߕߏ߬ߟߊ߲߬ߕߊ߲ ߞߟߏߞߕߏߦߊ߫ ߁߭ ߞߣߍ ߞߊ߲߬.
ߊ߬ ߞߍ߫ ߘߊ߫ ߞߍߙߍ߲ ߠߎ߬ ߆߲ ߘߌ߫ ߁߉߉߂ ߟߊ߫.
߂߀߁߄ - ߂߀߁߅ ߞߎ߲߬ߕߊ߮ ߞߘߐ߫ ߸
ߡߌߟߏ߫ ߞߴߊ߬ ߘߐߖߊ߬ ߞߏߛߓߍ߫ ، ߊ߬ߟߎ߬ ߟߋ߬ ߞߍ߫ ߘߊ߫ ߞߍߙߍ߲ ߘߌ߫ ߕߎ߬ ߁߀ ߖߊ߬ߕߋ߬ ߘߏ߲߬ ߘߊ߫ ߡߍ߲߫ ߠߊ߫ ، ߊ߬ߟߎ߬ ߞߏ߬ߣߌ߲߬ ߣߊ߬ ߝߍ߯ߝߍ߮ ߥߎߟߋ߲ߡߊ߲ ﴿carton rouge﴾ ߕߊ ߕߊ߬ߡߌ߲ ߘߊ߫ ߄ ߞߊ߲߬.
߂߀߁߆ - ߂߀߁߇ ߦߙߋߟߋ߲ ߸ ߛߊ߲ߖߌ ߁߂ ߞߍ߫ ߞߐߝߍ߬ ߊ߬ߟߎ߬ ߓߟߏ߫ ߞߟߏߞߕߏߦߊ ߁߭ ߘߎ߰ߡߊ ߣߴߏ߬ ߦߋ߫ ߞߟߏߞߕߏߦߊ ߂߲ ߘߌ߫߸ ߡߌߟߏ߫ ߣߊ߬ ߘߊ߫ ߞߟߏߞߕߏߦߊ ߁߭ ߟߊߛߐ߬ߘߐ߲߬ ߞߊ߬ ߟߐ߬ߦߙߐ ߝߌߟߊߣߊ߲ ﴿߂߲﴾ ߕߏ߫ ߊ߬ ߓߟߏ߫ ߊ߬ ߣߌ߫ ߕߏ߲ߘߋ߫ ﴿߄߅﴾߸
ߏ߬ ߘߝߊ߫ ߘߴߊ߬ߟߎ߬ ߓߟߏ߫ ߊ߬ߟߎ߬ ߞߍߣߍ߲ ߞߐߝߍ߬ ߞߊ߬ ߖߌ߬ߣߍ߫ ߟߏ߬ߟߏ ﴿Étoile de Guinée﴾ ߘߊ߬ߘߌ ߃ - ߁ ߸ ߏ߬ ߞߍ߫ ߘߊ߫ ߟߏ߲߫ ߂߆߲ ߣߴߊ߬ ߟߊߓߊ߲ ߠߋ߬ ߡߊ߫.
ߛߘߍ ߢߌ߲߬ ߞߊ߬ ߂߀߁߆ - ߂߀߁߇ ߟߊߓߊ߲ ߛߎߘߊ߲ߠߌ߲ ߁߂ ߣߌ߫ ߖߊ߬ ߞߊ߬ ߓߌ߬ߟߊ߬ ߉ ߣߌ߫ ߗߌߙߏ߲ߠߌ߲ ߅ ߘߌ߫ ߸ ߊ߬ߟߎ߬ ߞߊ߬ ߕߎ߬ ߃߄ ߠߋ߬ ߘߏ߲߬ ، ߕߎ߬ ߁߈ ߘߏ߲߬ ߠߴߊ߬ߟߎ߬ ߟߊ߫.
߂߀߁߇ - ߂߀߁߈ ߞߎ߲߬ߕߊ߮ ߞߐߛߊߦߌ߲ߠߌ ߟߎ߬
ߞߍߙߍ߲ ߣߌ߲߬ ߞߊ߬ ߜߟߍ߬ߦߊ߫ ߛߐ߬ߘߐ߲߬ ߛߎߘߊ߲ߠߌ߲ ߞߏ ߘߐ߫ ߞߐߛߊߦߌ߲ ߕߎߡߊ ߟߊ߫ ߸ ߓߌ߬ߟߊ߬ߢߐ߲߰ߠߊ ߅ ߞߘߐ߫ ߸ ߊ߬ߟߎ߬ ߞߊ߬ ߓߌ߬ߟߊ߬ ߞߊ߬ ߖߊ߬ ߞߴߏ߬ ߓߍ߯ ߘߐ߫ ، ߒ߬ߓߊ߬ : ߓߌ߬ߟߊ߬ߢߐ߲߰ߠߊ ߆߲ ߠߋ߬ ߘߐ߫ ߛߊ߫ ߸ ߊ߬ߟߎ߬ ߞߊ߬ ߞߓߊߞߏ߫ ߖߘߍ߬ߖߘߍ߬ ߟߊ߫ ߛߋ ߌ ߞߊߡߑߛߊߙ ߞߊ߲߬ ﴿CI Camsar ﴾ ߡߌߟߏ߫ ߂ - ߁ ߛߋ ߌ ߞߊߡߑߛߊߙ.
ߞߟߏߞߕߏߦߊ ߂ ߕߎ߬ߘߏ߲߬ߠߊ ߟߊߞߏ ߞߍߗߏ߮ ߂߀߁߈
ߞߍߙߍ߲ ߣߌ߲߬ ߕߎ߬ߘߏ߲߬ߠߊ ߥߣߊ ﴿ ߣߊߟߌ߬ߡߎ߲߫ ߛߋߞߎ߬ ߞߋߕߊ߬ ߘߌ߫﴾ ߸ ߏ߬ ߡߍ߲ ߞߊ߬ ߕߎ߬ ߁߅ ߘߏ߲߬ ߛߊ߲ߞߊߢߐ߲߯ߦߊ ߓߍ߯ ߝߙߊ߬ߣߍ߲߬ ߘߌ߫ ߢߐ߲߯ ߞߊ߲߬ ، ߏ߬ ߣߊ߬ ߘߊ߫ ߓߐ߫ ߞߍߙߍ߲ ߘߐ߫ ߞߊ߬ ߕߊ߯ ߘߏ߲߬ ߞߍߙߍ߲ ߤߙߐߦߊ ߘߐ߫ ߸ ߏ߬ ߕߍ߬ߘߍ ߞߟߏߞߕߏߦߊ ߁߭ ߟߋ߬ ߘߐ߫ ߏ߬ ߕߎ߬ߡߊ ߟߊ߫.
߂߀߁߉ - ߂߀߂߀ ߞߎ߲߬ߕߊ߮
ߖߌ߬ߣߍ߫ ߞߟߏߞߕߏߦߊ ߂߲ ߡߊ߬ ߛߋ߫ ߞߍߟߊ ߟߎ߬ ߓߟߏ߫ ߞߵߏ߬ ߕߙߎ߬ ߞߍ߫ ߡߊ߬ߘߍ߬ߡߍ߲߬ߓߊ߮ ߞߏ ߘߌ߫ ߣߊ߲߬ߝߟߏ߬ߞߏ ߡߊ߬ߘߎ߮ ߘߐ߫ ߸ ߊ߬ ߟߊߓߊ߲߫ ߠߊ߫ ߓߐ߫ ߊ߬ ߡߊ߬ ߌߞߘߐ߫ ߕߋ߲߬ ߘߏߦߌ߲߫.
ߞߊߡߊ߲
ߡߌߟߏ߫ ߦߋ߫ ߕߏߟߏ߲ߠߊ ߞߊߡߊ߲ ߒߓߊߟߐ߲ߡߊ߯ߘߌ ߖߊ߬ߞߌ߬ߕߋ ߟߋ߬ ߟߊ߫ ߞߊ߲ߞߊ߲߫ ߸ ߏ߬ ߟߋ߬ ߦߴߊ߬ߟߎ߬ ߟߊ߫ ߞߊߡߊ߲ ߘߌ߫ ، ߊ߬ ߢߟߊߞߎߘߦߊߟߊ ߞߏ߲ߞߏߘߌ߬ߓߌ ߕߟߋ߬ ߁߄ / ߂߀߁߉.
ߦߟߌߣߐ ߟߎ߬ ߣߌ߫ ߦߌߟߡߊߛߙߋ ߟߎ߬
ߦߌߟߡߊ:ߕߏ߬ߟߊ߲߬ߕߊ߲߬ ߛߘߍ ߦߌߟߡߊ:ߡߌߟߏ ߍߝ.ߛߋ ߦߌߟߡߊ:ߕߏ߬ߟߊ߲߬ߕߊ߲
ߞߛߊ ߣߌ߫ ߛߎߡߊ
ߞߛߊ ߣߌ߫ ߛߎߡߊ߸ ߊ߬ ߟߐ߲߫ ߞߏ߫ ߞߛߊ ߣߌ߫ ߛߎߡߊ ߦߋ߫ ߟߋ߬ ߦߏ߫ ߝߊ߰ߣߌ߲߲ ߢߊߖߎ߯ ߣߺߴߊ߬ ߢߊߓߘߍ ߸ ߊ߬ߟߎ߫ ߝߌ߬ߟߊ ߕߺߴߛߋ߫ ߘߝߊ߫ ߟߊ߫ ߝߋ߲߫ ߞߋߟߋ߲߫ ߠߊ߫ ߣߎ߲߫ ߞߋߟߋ߲߫ ߘߐ߫ ߕߎ߬ߡߊ߬ ߞߋߟߋ߲߫ ߠߊ߫ ߝߋߎ߫ ߸ ߓߊߏ߬ ߛߌ߬ߣߊ߬ߢߐ߲߰ߡߊ ߟߎ߬ ߟߋ߬ ߸ ߊ߬ߟߎ߫ ߞߐ߬ߣߌ߲߬ ߓߍ߯ ߛߐ߬ߘߐ߲߬ ߠߊ߫ ߣߎ߲ ߠߊ߫ ߡߌ߬ߘߊ߬ߟߌ ߟߋ߬ ߛߘߊ߫ ߘߐ߫ ߸ ߏ߬ ߘߐ߫ ߊ߬ߟߎ߫ ߘߊ߲߬ߕߍ߬ߓߐ ߝߟߍ߫ :
(ߡߊ߲߬ߘߋ߲߬ߓߏߙߌ߫ ߞߋߕߊ߬ ߓߟߏ߫)
ߞߛߊ
ߞߛߊ ߦߋ߫ ߛߎߡߊ߫ ߢߊߖߎ߮ ߟߋ߬ ߘߌ߫ ߸ ߊ߰ ߣߎ߲ ߠߊ߫ ߡߌ߬ߘߊ߬ߟߌ߬ߝߋ߲ ߠߎ߬ ߘߐ߫ ߜߏߡߊ߲ ߣߴߊ߬ߟߎ߬ ߘߐ߫ ߖߎ߯ߡߊ߲ ߣߌ߫ ߞߏߙߏ߲ ߠߎ߬ ߟߋ߬ ߘߌ߫ ߸ ߦߏ߫ : ߓߏ߬ ߞߛߊ ߸ ߘߊ߫ ߞߛߊ ߸ ߊ߬ ߣߌ߫..... ߏ߬ ߘߐ߫ ߛߎߡߊ߫ ߛߌ߫ ߕߍ߫ ߓߏ߭ ߟߊ߫ ߸ ߞߛߊ ߟߺߴߊ߬ ߟߊ߫ ߸ ߊ߬ ߣߌ߫...، ߒ߬ߓߊ߬߸ ߣߌ߲߬ ߠߋ߬ ߞߛߊ ߘߌ߫.
ߛߎߡߊ
ߛߎߡߊ ߦߋ߫ ߞߛߊ߫ ߢߊߓߘߍ ߟߋ߬ ߘߌ߫ ߸ ߣߎ߲ ߠߊ߫ ߡߌ߬ߘߊ߬ߟߌ߬ߝߋ߲ ߠߎ߬ ߘߐ߫ ߘߌߡߊ߲ ߣߴߊ߬ߟߎ߬ ߘߐ߫ ߢߌ߬ߡߊ ߟߵߊ߬ ߘߌ߫ ߸ ߦߏ߫ ߘߊߥߎ߲ߠߌ߲߫ ، ߛߎߡߊߙߋ߲߫ ،ߊ߬ ߣߌ߫ ...... ߏ߬ ߘߐ߫ ߸ ߜߏߦߊ߫ ߛߌ߫-ߌ-ߛߌ߬ ߕߴߊ߬ ߘߐ߫ ߸ ߏ߬ ߟߋ ߦߋ߫ ߛߎߡߊ ߘߌ߫ ߛߊ߫. ߡߊ߲߬ߘߋ߲߬ߓߏߙߌ߫ ߞߋߕߊ߬ ߓߟߏ߫
ߟߊ߬ߞߙߐ߬ߛߌ߬ߕߊ
ߞߛߊ ߦߊ߫ ߜߏ߫߹ ߛߎߡߊ ߦߋ߫ ߘߌ߫߹ ߏ߬ ߞߘߐ ߟߋ߬ ߞߏ߫ : ߘߌߡߊ߲߫ ߕߍ߫ ߞߛߊ ߘߐ߫ ߊ߬ ߣߴߏ߬ ߛߌ߬ߣߊ߬، ߏ߬ ߘߐ߫߸ ߌ ߞߊߣߵߌ ߖߘߍ߬ ߕߙߐ߫ ߊ߬ ߝߐ ߟߺߴߌ ߟߊ߫ ߞߌߙߍ ߟߎ߬ ߘߐ߫ ߛߐ߲߬ ߞߏ߫ ߞߛߊ߫ ߜߏߡߊ߲ ߣߌ߫ ߛߎߡߊ߫ ߘߌߡߊ߲، ߓߊ߸ ߞߛߊ ߓߍ߯ ߦߋ߫ ߜߏ߫ ߘߌߦߊ߫ ߛߌ߫ ߕߴߊ߬ ߘߐ߫ ߸ ߛߎߡߊ ߓߍ߯ ߦߊ߫ ߘߌ߫ ߸ ߜߏ߫ ߛߌ߫ ߕߴߊ߬ ߘߐ߫.
ߖߊ߲߬ߕߏ߬ߒ߬ߘߐ
ߊ߲ ߞߊ߬ ߛߎߡߊ ߡߍ߲ ߝߐ߫ ߘߊߥߎ߲ߠߌ߲ ߠߊ߫ ߸ ߞߌߙߍ߫ ߕߊ߬ߡߌ߲߬ߣߍ߲ ߘߐ߫ ߛߍ߲ ߸ ߏ߬ ߦߴߊ߬ ߛߎߡߊ ߟߋ߬ ߞߏ߫ ߘߌ߫ ߸ ߓߊ߬ߙߌ߬ ߊ߬ߟߋ߬ ߣߺߴߊ߬ ߓߐߢߐ߲߯ߞߏ߫ ߟߎ߬ ߞߛߊ ߝߣߊ߫ ߦߋ߫ ߘߏ߲߬ ߠߊ߫ ߘߏ߫ ߟߎ߫ ߣߎ߲ ߘߐ߫ ߸ ߦߏ߫ ߖߊ߲߬ߞߊ߬ߙߏ߬ߕߐ ߟߎ߬ ߸ ߛߎ߬ߡߊ߲߫ ߞߛߊ ߥߟߊ߫ ߛߎߡߊ ߜߍߟߍ߲ ߠߋ߬ ߦߋ߫ ߘߏ߲߬ ߠߴߏ߬ ߟߎ ߟߋ߬ ߣߎ߲ ߘߐ߫ ߸ ߞߵߊ߬ ߛߐ߬ߘߐ߲߬ ߛߎߡߊߡߊ ߟߋ߬ ߸ ߞߛߊߡߊ ߕߍ߫ ߸ ߊ߬ ߣߌ߫ ߝߋ߲߫ ߛߎߡߊߡߊ߫ ߡߍ߲ ߡߊ߲߫ ߘߌ߫ ߡߐ߱ ߦߋ߫ ߸ ߊ߰ ߊ߬ ߝߐ߫ ߟߊ߫ ߏ߬ ߟߋ߬ ߡߊ߬ ߞߏ߫ ߞߛߊ ߏ߬ ߟߊ߫ ߸ ߒ߬ߓߵߊ߬ ߟߐ߲߫ ߘߐߙߐ߲߫ ߞߴߌ ߓߊ߯ ߡߍ߲߫ ߞߏ߫ ߞߛߊ ߦߴߦߋ߲߬ ߸ ߏ߬ ߡߊ߲߫ ߘߌ߫ ߏ߬ ߕߌ߱ ߢߍ߫ ߸ ߏ߬ ߛߌ߬ߣߊ ߝߣߊ߫ ߦߋ߫ ߕߋ߲߬ ߠߋ߬.
ߡߊ߬ߟߏ߬ߦߊ ߣߌ߫ ߛߊ߯ߡߍߦߊ
ߊߡߊߘߎ߫ ߛߎ߬ߞߊ߬ߣߍ߫ (ߡߟߊߓߌߘߌ߲߫) ߢߌ߬ߣߌ߲߬ߞߊ߬ߣߍ߲ ߒ ߓߟߏ߫ ߸ ߊ߬ ߞߊ߲߫ ߒ ߡߊ߬ ߞߏ߫: ߡߊ߬ߟߏ߬ߦߊ ߢߊߢߌߡߊ߲ ߠߋ߬ ߦߋ߫ ߛߊ߯ߡߍߦߊ ߘߌ߫ ߸ ߡߊ߬ߟߏ߬ߦߊ ߦߋ߫ ߣߊ߬ ߟߊ߫ ߛߊ߯ߡߍߓߊߟߌߦߊ ߟߋ߬ ߞߐ߫ ߸ ߏ߬ ߘߐ߫ ߞߊ߬ ߛߊ߯ߡߍߦߊ߫ ߞߊ߬ ߥߊߟߌߝߋ߲ ߕߏ߫ ߸ ߞߊ߬ ߥߎߦߊߝߐ ߕߏ߫ ߸ ߞߊ߬ ߣߡߊߙߊ ߕߏ߫ ߸ ߊ߬ߟߋ ߟߋ߬ ߡߐ߰ ߓߌ߬ߟߊ߬ ߟߊ߫ ߞߊ߬ ߕߌߢߍߟߌ ߓߍ߯ ߟߊߕߏ߫ ߞߐߘߍ߫ ߸ ߐ߲ ߹ ߣߌ߫ ߡߍ߲ ߡߊ߬ ߛߊߡߍߦߊ߫ ߞߵߏ߬ ߟߎ߬ ߟߊߕߏ߫ ߛߊ߫ ߸ ߏ߬ ߘߌ߫ ߡߊ߬ߟߏ߬ߦߊ ߛߐ߬ߘߐ߲߬ ߸ ߒ߬ߓߺߵߊ߬ߟߎ߫ ߝߌ߬ߟߊ ߕߍ ߦߋ߫ ߕߋ߲߬ ߠߋ߫ ߸ ߝߙߊ߬ߒ߬ߞߊ߲߬ ߓߟߏ ߡߊ߬.
ߡߊ߬ߟߏ߬ߦߊ
ߒ ߞߵߊ߬ ߡߍ߲ ߓߎ߬ߙߡߊ߬ ߞߊ߲ߕߍ߫ ߟߊ߫ ߡߍ߲ߞߊ߲ ߘߏ߫ ߘߐ߫ (ߡ.ߘ) ߞߏ߫ ߸ ߣߌ߫ ߡߍ߲ ߞߵߊ߬ ߝߴߌ ߡߊ߬ ߞߴߌ ߕߍ߫ ߡߊ߬ߟߏ߬ߦߊ߬ ߟߊ߫ ߸ ߞߺߴߏ߬ ߕߌ߱ ߡߺߴߌ ߘߐ߯ߦߊ߫ ߞߎߡߊߕߍ߫ ߞߵߌ ߖߓߍ߫ ߸ ߞߏ߫: ߓߊ ߸ ߡߊ߬ߟߏ߬ߦߊ ߦߋ߫ ߞߏߖߎ߯ߓߊ߫ ߟߋ߬ ߘߌ߫ ߸ ߡߍ߲ ߧߋ߫ ߡߐ߱ ߞߊ߬ߢߊ ߘߴߌ ߡߊ߬ߞߏ߬ߒ߬ߠߊߝߋ߲ ߘߏ߫ ߢߌߣߌ߲߫ ߠߊ߫ ߘߏ߫ ߝߍ߬ ߛߍ߲ ߸ ߌ ߘߏ߲߬ ߞߵߊ߬ ߟߐ߲߫ ߞߏ߫ ߣߺߴߌ ߞߵߊ߬ ߢߌߣߴߊ߬ ߝߍ߬ ߸ ߊ߬ ߕߺߴߌ ߖߊ߲߬ ߝߋߎ߫ ߸ ߌ ߡߊ߬ߞߴߏ߬ ߦߋ߫ ߕߌߢߍ߫ ߏ߬ ߛߐ߬ߘߐ߲߬ߓߊ߬ߟߌߦߊ߫ ߞߏߛߐ߲߬ ߸ ߏ߬ ߟߋ ߦߋ߫ ߡߊ߬ߟߏ߬ߦߊ ߘߌ߫ ߸ ߏ߬ ߘߏ߲߬ ߡߊ߫ ߢߌ߲߬ ߠߋ߬ ߞߟߋ߫ ߹ ߏ߬ ߟߊ߫ ߞߏ߫ ߊ߲ ߧߴߊ߬ߟߋ ߓߌ߬ߟߊ߬ ߞߊ߬ ߛߊ߯ߡߍߦߊ ߕߊ߬ ߸ ߏ߬ ߡߍ߲ ߧߋ߫ ߣߌ߲߬.
ߛߊ߯ߡߍߦߊ
ߟߋ߬ ߦߋ߫ ߡߐ߱ ߟߊߛߌ߲߫ ߠߊ߫ ߓߘߍ߬ߦߊ ߣߌ߫ ߕߌߢߍߟߌ߫ ߟߊߕߏ ߟߊ߫ ߸ ߛߊ߯ߡߍߦߊ ߟߴߊ߬ ߕߏ߫ ߟߊ߫ ߡߐ߱ ߘߌ߫ ߛߏ߲߬ߧߊ߬ߟߌ ߕߏ߫ ߸ ߞߊ߬ ߣߡߊߙߊ ߕߏ߫ ߸ ߞߊ߬ ߥߎߦߊ ߕߏ߫ ߸ ߞߊ߬ ߞߏߖߎ߯ ߛߎ߯ ߓߍ߯ ߕߏ߫ ߛߊ߫ ߸ ߛߊ߯ߡߍߦߊ ߟߋ߫ ߟߊ߬ߛߌ߲߬ߠߌ߲ ߞߍ߫ ߟߊ߫ ߏ߬ ߟߎ߬ ߓߍ߯ ߟߊߕߏ ߟߊ߫ ߞߐߘߍ߫ ߹ ߡߊ߬ߟߏ߬ߦߊ ߟߋ߬ ߦߊ߫ ߞߊ߲߫ ߞߊ߬ ߝߊ߬ߟߋ߲߬ ߛߊ߯ߡߍߦߊ ߟߊ߫ ߏ߬ ߘߐ߫ ߞߍ߰ ߹ ߓ.ߞ (ߡ.ߘ).
ߟߊ߬ߞߙߐ߬ߛߌ߬ߕߊ
ߡߍ߲ ߓߍ߯ ߕߊ߬ߡߌ߲߬ߣߍ߲ ߣߌ߲߬ ߸ ߣߺߴߊ߲ ߞߵߏ߬ ߟߎ߬ ߡߊ߯ߙߏߡߦߊ߫ ߸ ߊ߲ ߘߌ߫ ߡߊ߬ߟߏ߬ߦߊ ߦߋ߫ ߝߋ߲߫ ߖߎ߯ ߞߛߊߓߐߣߍ߲ ߠߋ߬ ߘߌ߫ ߥߍ ߸ ߞߊ߬ ߛߊ߯ߡߍߦߊ ߞߴߏ߬ ߛߌ߬ߣߊ߬ ߛߎߡߊߡߊ ߘߌ߫ ߛߊ߫ ߸ ߐ߲߬ߤߐ߲ ߹ ߤߊߟߌ߬ ߖߘߍ߬ߞߟߏ߬ߓߊ߰ ߣߊ߯ߡߎ߲ ߝߊ߲߭ ߞߣߐ߫ ߸ ߡߊ߬ߟߏ߬ߦߊ ߡߊ߫ ߢߌ߲߬ ߝߋߝߋ߫ ߹ ߓߊߏ߬ ߣߴߊ߬ ߡߊ߫ ߕߏ߫ ߦߋ߲߬ ߕߎ߬ߡߊ ߘߏ߫ ߟߎ߫ ߟߊ߫ ߸ ߣߊ߯ߡߎ߲ ߦߙߐ ߘߏ߫ ߟߎ߫ ߕߍ߫ ߢߊߦߋ߫ ߝߍ߯ߛߌ߫ ߸ ߏ߬ ߘߐ߫ ߛߊ߯ߡߍߓߊߟߌߦߊ ߞߐߝߟߌ ߟߋ߬ ߡߊ߬ߟߏ߬ߦߊ ߘߌ߫ ߸ ߡߊ߬ߟߏ߬ߦߊ ߝߣߊ߫ ߞߐߝߟߌ ߟߋ߬ ߝߐߒߝߋ߲ߠߊ ߘߌ߫ ߸ «ߡߊ ߦߴߊ߲ ߞߛߌ߫ ߏ߬ ߡߊ߬ ߞߟߋ߫» ߹߹
ߦߌߟߡߊ:ߞߛߊ ߦߌߟߡߊ:ߛߎߡߊ ߦߌߟߡߊ:ߛߊ߯ߡߍߦߊ ߦߌߟߡߊ:ߡߊ߬ߟߏ߬ߦߊ
﴿﴿ߒߞߏ ߞߊ߲ߡߊߛߙߋ ߣߴߊ߬ ߞߎ߬ߙߎ߲߬ߘߎ ߟߎ߬﴾﴾
ߡߊ߲߬ߘߋ߲߬ߓߏߙߌ߫ ߖߘߍ߬ߞߏ߬ߟߊ߲߬ߘߌ߫ ߞߋߕߊ߬, [28/09/2021 07:50] ߥߟߊ߬ߘߊ߫ ߝߟߐ: {ߞߊ߲ߡߊߦߟߍ ߡߝߊߣߍ߲}
ߞߊ߲ߡߊߦߟߍ ߡߝߊߣߍ߲ ߦߋ߫ ߛߌ߰ߙߊ߬ߟߊ߲ ߠߎ߬ ߞߊ߲߬ߞߏߙߏ߲ ߕߏ ߟߋ߬ ߘߌ߫ ߛߓߍߟߌ ߘߐ߫ ߕߋ߲߬ ߝߏߦߊ߲߫، ߊ߬ ߝߐߣߴߊ߬ ߡߊ߬ ߟߋ߬ ߞߏ߫ ߞߊ߲ߡߊߦߟߍ ߡߝߊߣߍ߲߸ ߓߺߴߊ߬ ߡߍ߲ߞߊ߲ ߘߊߡߌߣߊ ߦߋ߫ ߟߊߺߦߟߍ߬ ߟߊ߫ ߟߋ߬ ߞߣߊ߬ߕߏ߫ ߊ߬ ߟߊߓߊ߲ ߠߊߺߖߌ߰ ߟߊ߫ ߡߝߊ߬ߦߊ ߘߐ߫ ߕߋ߲߬ ߘߏߦߌ߲߫،ߦߏ߫ : ߊ ߋ   ߌ   ߍ    ߎ   ߏ  ߐ... ߓߊ، ߓߏ، ߛߌ،.....      ߊ߬ ߟߊߺߞߙߐ߬ߛߌ߬ ߘߐߙߐ߲߫߸ ߊ߰  ߌߣߊߝߐ߫ ߌ ߦߺߴߊ߬ ߝߐ ߟߊ߬ ߟߋ߬ ߞߏ߫: (ߊߺߊ߬، ߋߺߋ߬،..... )
ߞߊ߲ߡߊߦߟߍ ߡߝߊߣߍ߲ ߦߋ߫ ߦߋ߫ ߟߊ߫ ߒߞߏ ߞߎߡߊߺߘߋ߲ ߠߎ߬ ߝߊ߲߭߬ ߓߍ߯ ߟߋ߬ ߘߐ߫، ߞߏ߬ߣߌ߲߫߸ ߊ߬ ߡߊ߲߬ߞߊ߲  ߦߋ߫ ߓߐ߫ ߟߺߴߊ߬ߟߎ߬ ߟߊߓߊ߲߫ ߘߐߙߐ߲߫ ߠߋ߬ ߟߊ߫، ߦߏ߫ ߕߊ߲߬ : (ߞߎߡߊߘߋ߲=ߞߎ߫ ߡߊ߫ ߘߋ߲) ߊ߬ ߝߟߍ߫ ߓߊ߫߸ (ߞߎ߫ ߡߊ߫) ߓߘߊ߫ ߞߍ߫ ߞߊ߲ ߠߊߓߊ߬ߙߊ ߘߌ߫߸ ߞߊ߬ ߡߊ߬ߝߊ ߕߐ߰ߡߊ߬ߛߙߋ ߕߏ߫ ߊ߬ ߟߊ߫߸ ߞߣߊ߬ (ߘߋ߲) ߡߝߊ߫ ߟߊߓߊ߲ ߠߊ߫ ߛߊ߫ ߞߏ߫ ߞߎ߫-ߡߊ߫-ߘߋ߲ ߏ߬ ߘߐ߫߸ ߊ߬ ߕߐ߰ߡߊ߬ߛߙߋ ߦߋ߫ ߞߎߡߊߘߋ߲ ߝߊ߲߬ ߓߍ߯߸ ߊ߬ ߡߊ߲߬ߞߊ߲ ߧߋ߫ ߟߊߓߊ߲ ߘߐߙߐ߲߫ ߠߊ߫.
{ߞߊ߲ߡߊߦߟߍ ߟߊߓߙߊ߬ߺߣߍ߲}: (ߊ߫)
ߞߊ߲ߡߊߦߟߍ ߟߊߓߙߊ߬ߺߣߍ߲ ߦߋ߫ ߞߍ߬ߙߍ߲߬ߘߍ߬ ߕߋߟߋ߲ߣߍ߲ ߕߋ߭ ߟߋ߬ ߘߌ߫ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬ ߕߊ߲߬ߘߐ : {ߊ߫ ߋ߫  ߌ߫  ߍ߫  ߎ߫  ߏ߫  ߐ߫  ߒ߫}، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߦߟߍ ߟߊߓߙߊ߬ߺߣߍ߲߸ ߓߺߴߊ߬ ߡߍ߲ߞߊ߲ ߦߋ߫ ߟߊߺߦߟߍ߬ ߟߊ߫ ߟߊ߬ߓߙߊ ߘߐ߫ ߕߋ߲߬ ߥߟߊߞߌ߫، ߦߏ߫ ߕߊ߲߬ : ߒ߫، ߓߊ߲߫، ߟߊ߫، ߝߐ߫، ߛߊ߫،....
ߞߊ߲ߡߊߦߟߍ ߟߊߓߙߊ߬ߺߣߍ߲߫ ߕߐ߰ߡߊ߬ߛߙߋ ߕߍ߫ ߦߋ߫ ߟߊ߫ ߒߞߏ ߞߎߡߊߘߋ߲ ߠߎ߬ ߝߊ߲߬ ߛߺߴߊ߬ߺߟߎ߫ ߟߊߓߊ߲ ߞߐ߫، ߊ߬ ߡߊ߲߬ߞߊ߲ ߞߐ߬ߣߌ߲߬ ߦߋ߫ ߓߐ߫ ߟߺߴߊ߬ߟߎ߫ ߝߊ߲߬ ߓߍ߯ ߟߋ߬ ߘߐ߫ ߞߐߘߍ߫، ߦߏ߫ ߕߊ߲߬ : (ߞߊ߲ߞߊ߲߫) ߊ߬ ߝߟߍ߫ ߓߊ߫߸ (ߞߊ߲߫) ߝߟߐߡߕߊ ߞߍߣߍ߲߫ ߟߊ߬ߺߓߙߊ ߟߋ߬ ߘߌ߫ ߝߐߟߌ ߘߐ߫߸ ߞߊ߬ ߡߊ߬ߝߊ߫ ߕߐ߰ߡߊ߬ߛߙߋ ߕߏ߫ ߊ߬ ߟߊ߫ ߛߓߍߟߌ ߘߐ߫، ߞߊ߬ ߟߊ߬ߓߙߊ ߕߐ߰ߡߊ߬ߛߙߋ ߞߍ߫ (ߞߊ߲߫) ߟߊߓߊ߲ߠߕߊ ߛߊ߫ ߞߏ߫ ߞߊ߲ߞߊ߲߫، ߏ߬ ߘߐ߫߸ (ߞߊ߲ߞߊ߲߫) ߝߕߐ ߡߍ߲ߞߊ߲ ߦߋ߫ ߞߍ߫ ߟߊ߫ (ߞߊ߲߫ ߞߊ߲߫) ߠߋ߬ ߘߌ߫߸ ߞߊ߬ ߟߊ߬ߓߙߊ ߞߺߴߊ߬ ߟߊ߫ ߞߊ߬ߣߌ߲߬، ߒ߬ߞߊ߬߸ ߣߺߴߌ ߞߊ߬ ߞߎ߲߬ߞߎ߬ߘߎ߲߬ ߞߐߣߙߊ (ߞߊ) ߣߙߊ߫ ߞߊ߲ߞߊ߲߫ ߠߊ߫ ߛߌߛߍ߲߬߸ ߌ ߘߌߣߺߵߊ߬ ߦߋ߫ ߛߍ߲ ߟߊ߬ߓߙߊ߫ ߕߐ߰ߡߊ߬ߛߙߋ ߓߘߊ߫ ߕߎߣߎ߲߫ ߕߋ߲߬ ߖߋߎ߲߫، ߦߏ߫ ߕߊ߲߬ : {ߞߊ߲ߞߊ߲ߞߊ}߸ ߏ߬ ߘߺߴߊ߬ ߟߐ߲߫ ߘߐߙߐ߲߫ ߞߏ߫ ߞߊ߲ߡߊߦߟߍ ߟߊߓߙߊ߬ߺߣߍ߲ (ߞߍ߬ߙߍ߲߬ߘߍ߬ ߕߋߟߋ߲ߣߍ߲) ߕߐ߰ߡߊ߬ߛߙߋ ߕߍ߫ ߦߋ߫ ߟߊ߫ ߒߞߏ߫ ߞߎߡߊߺߘߋ߲ ߠߎ߬ ߝߊ߲߭߬ ߛߌ߫ ߊ߬ߟߎ߬ ߟߊߓߊ߲ ߞߐ߫߸ ߤߊߟߵߊ߬ ߓߊ߯ ߞߍ߫ ߞߎߡߊߺߘߋ߲߫ ߡߍ߲ ߛߎ߲ ߘߌ߫߸ ߣߌ߫ ߜߋ߲߭ ߘߏ߫ ߣߙߊ߫ ߘߺߴߏ߬ ߟߊ߫ ߒߞߘߐ߫ ߊ߬ߟߋ߬ ߘߌ߫ ߕߎߣߎ߲߫ ߦߋ߲߬߸ ߦߏ߫ ߊ߲ ߓߟߋߣߺߴߏ߬ ߟߊ߫ ߢߊ ߡߍ߲ ߛߍ߲.
{ߞߊ߲ߡߊߖߌ߮ ߡߝߊߣߍ߲ (ߊ߭)}
ߞߊ߲ߡߊߖߌ߮ ߡߝߊߣߍ߲ ߦߋ߫ ߕߏ߲ߘߋ߲ ߛߌ߱ ߟߋ߬ ߘߌ߫ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬߸ ߊ߬ ߕߍ߫ ߛߌ߰ ߟߺߴߊ߬ߟߎ߫ ߘߎ߰ߟߊ߫ ߘߋ߬، ߓߊ߸ ߏ߬ ߦߋ߫ ߞߊ߲ߠߊߘߌߦߊߟߊ߲ ߟߋ߬ ߘߌ߫، ߏ߬ ߘߐ߫ ߊ߰ ߛߌ߰ ߟߺߴߊ߬ߟߎ߬ ߛߊ߲ߘߐ߫ ߢߌ߲߬ ߢߊ ߟߋ߬ :(ߊ߭ ߋ߭  ߌ߭  ߍ߭  ߎ߭  ߏ߭  ߐ߭  ߒ߭)، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߖߌ߮ ߡߝߊߣߍ߲߸ ߓߺߴߊ߬ ߡߊ߲߬ߞߊ߲ ߦߋ߫ ߟߊߝߟߐ߫ ߟߊ߫ ߞߊ߲ߡߊߖߌ߮ ߟߋ߬ ߟߊ߫ ߞߣߊ߬ߕߏ߫ ߟߊߓߊ߲ ߠߊߦߟߍ߬ ߟߊ߫ ߡߝߊ߬ߦߊ߬ ߘߐ߫ ߕߊ߲߬ߘߐ ߞߏ߫ (ߊ߬ߊ، ߋ߬ߋ، ߌ߬ߌ،ߍ߬ߍ،...)
ߖߊ߲߬ߕߏ߬ߒ߬ߘߐ :
ߞߎߡߊߘߋ߲߫ ߜߋ߲߬ ߛߌߦߊߡߊ߲ ߠߎ߬ ߘߐ߫߸ ߞߊ߲ߡߊߖߌ߮ ߡߝߊߺߣߍ߲ ߥߟߊ߫ ߞߊ߲ߡߊߖߌ߮  ߟߊߓߙߊ߬ߺߣߍ߲ ߠߋ߬ ߕߎ߲߰ ߠߊ߫  ߞߊ߲ߡߊߖߌ߮ ߡߝߊߺߣߍ߲ ߠߊ߫ ߞߎߘߊߦߌ߫، ߦߏ߫ ߕߊ߲߬ : ߊ) ߞߊ߲ߡߊߖߌ߮ ߟߊߺߓߙߊ߬ߣߍ߲ ߕߊ ߟߎ߬ : (ߓߊ߭ߞߐ߬ߦߐ، ߝߎ߭ߓߊ߬ߟߌ،...)      ߊ߬ ߝߟߍ߫ ߓߊ߫߸ ߞߊ߲ߡߊߖߌ߯ ߡߝߊߣߍ߲ ߦߋ߫(ߓߊ߭) ߡߍ߲ ߠߊ߫ (ߞߐ߬) ߡߍ߲ ߣߙߊߺߣߍ߲߫ ߏ߬ ߟߊ߫߸ ߏ߰ ߞߊ߲ߡߊߖߌ߯ ߟߊߓߙߊ߬ߣߍ߲ ߠߋ߬ ߘߌ߫ ߕߊ߲߬ (ߓߊ߭ߞߐ߬ߦߐ) ߛߋ߲ߛߋߘߋ߲߫ ߝߺߴߏ߬ ߦߋ߫ ߞߍ߫ ߞߊ߲ߡߊߖߌ߮ ߟߋ߬ ߘߌ߫، ߊ߫߹ ߌߟߋ ߊ߬ ߡߊߝߟߍ߫ ߕߊ߲߬ ߓߊ߫ ߣߺߴߊ߬ ߛߓߍ߫ ߘߊ߫ ߞߏ߫ (ߓߊ߭ߞߐߞߐ) ߝߙߋߞߋ ߘߌ߫ ߛߐ߬ߘߐ߲߬ ߏ߬ ߝߐߢߊ ߣߺߴߊ߬ ߞߘߐ ߓߍ߯ ߘߐ߫، ߓߊ߸ ߒߞߏ ߞߌߙߍߘߋ߲߫ ߛߌ߫ ߕߺߴߏ߬ ߘߌ߫߸ ߊ߬ ߖߍ߬ߘߍ ߝߊ߲ ߝߐ߫ ߜߏߡߊ߲߫ ߠߋ߬ ߡߣߍ߬، ߒ߬ߓߊ߬߸ ߊ߰ ߏ߬ ߢߊ ߟߋ߬ ߞߊ߲߬ ߗߐ߫ ߝߏ߫ ߊ߬ ߢߐ߲߰ ߞߊ߲ߡߊߖߌ߯ ߘߏ߫ ߟߋ߰ ߕߎ߲߰ ߊ߬ ߟߊ߫ ߕߘߋ߫.
ߋ) ߞߊ߲ߡߊߖߌ߮ ߡߝߊߣߍ߲ ߕߊ ߟߎ߬ : *(ߔߏ߲߭ߔߏ߲߭߸ ߞߏ߭ߞߏ߭،... )  ߣߌ߲߬ ߝߣߊ߫ ߝߟߍ߫ ߘߐߙߐ߲߫߸ ߌ ߡߊ߫ ߞߊ߲ߡߊߖߌ߯ ߡߝߊߣߍ߲ ߕߎ߲߰ߣߍ߲߫ ߦߋ߫ ߏ߬ ߝߣߊ߫ ߟߊ߫ ߕߊ߲߬ ߞߏ߫ (ߞߏ߭ߞߏ߭)، ߏ߬ ߘߐ߫߸ ߣߺߴߊ߬ ߛߓߍ߫ ߘߊ߫ ߕߊ߲߬ ߞߏ߫ (ߞߏ߭ߞߏ߫) ߌ ߢߊ߫ ߕߍ߫ ߝߙߋߞߋ ߟߊ߫ ߏ߬ ߡߍ߲ߞߊ߲ ߖߍ߬ߘߍ ߘߐ߫ ߏ߬ ߘߌ߫߸ ߞߘߐ߫ ߘߏ߲߬ ߝߣߊ߫ ߕߺߴߊ߬ ߟߊ߫ ߝߋߎ߫.
{ߞߊ߲ߡߊߖߌ߮ ߟߊߓߙߊ߬ߺߣߍ߲} :
ߞߊ߲ߡߊߖߌ߮ ߟߊߓߙߊ߬ߺߣߍ߲ ߦߋ߫ ߞߍ߬ߙߍ߲߬ߘߍ߬ ߢߌ߲ߡߊ ߛߌ߱ ߟߋ߬ ߘߌ߫ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬ ߕߊ߲߬ (ߊ߬  ߋ߬   ߌ߬   ߍ߬   ߎ߬   ߏ߬   ߐ߬   ߒ߬)، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߖߌ߮ ߟߊߓߙߊ߬ߺߣߍ߲߸ ߓߺߴߊ߬ ߡߍ߲ߞߊ߲ ߦߋ߫ ߖߌ߰ ߟߊ߫ ߟߊ߬ߓߙߊ ߘߐ߫ ߕߋ߲߬ ߥߟߊߞߌ߫، ߦߏ߫ ߕߊ߲߬: (ߊ߬، ߊ߬ߟߎ߬، ߓߊ߬ߓߊ߬، ߣߊ߬،... )
ߞߊ߲ߡߊߖߌ߮ ߟߊߓߙߊ߬ߺߣߍ߲ ߦߋ߫ ߦߋ߫ ߟߊ߫ ߒߞߏ ߞߎߡߊߺߘߋ߲ ߠߎ߬ ߝߊ߲߬ ߓߍ߯ ߟߋ߬ ߘߐ߫ ߞߐߘߍ߫߸ ߊ߬ ߘߊߡߌߣߊ، ߊ߬ ߕߍߡߊ߬، ߊ߬ ߣߺߴߊ߬ ߟߊߓߊ߲، ߊ߬ ߘߏ߲߬ ߓߊ߯ ߦߋ߫ ߝߊ߲߬-ߊ-ߝߊ߲߬߸ ߊ߬ ߡߍ߲ߞߊ߲ ߘߌ߫ ߓߐ߫ ߦߋ߲߬ ߕߘߋ߫، ߒ ߡߺߴߊ߬ ߝߐ߫ ߘߋ߬ ߣߌ߫ ߘߎ߰ߡߊ߬ ߞߎߡߊ ߘߏ߫ ߕߎ߲߰ ߘߺߴߊ߬ ߟߊ߫߸ ߊ߬ ߘߌ߫ ߞߍ߫ ߞߊ߲ߺߡߊߦߟߍ ߟߊߺߓߙߊ߬ߣߍ߲ ߘߌ߫ ߏ߬ ߘߐߙߐ߲߫ ߠߋ߬ ߘߐ߫(ߛߓߍߢߊ ߘߐ߫ ߥߟߊ߫ ߝߐߢߊ ߘߐ߫) ، ߦߏ߫ ߕߊ߲߬ :
ߡߊ߲߬ߘߋ߲߬ߓߏߙߌ߫ ߖߘߍ߬ߞߏ߬ߟߊ߲߬ߘߌ߫ ߞߋߕߊ߬, [28/09/2021 07:50] ߊ) ߣߊ߬ߣߊ߬ ߣߌ߫ ߞߎߡߊߛߓߏ߫ ߣߊ߬ ߓߊ߯ ߕߎ߲߰ ߢߐ߲߯ ߠߊ߫߸ ߊ߬ ߘߌ߫ ߞߍ߫ (ߣߊ߬ߣߊ߫ ߣߊ߬ ߘߊ߫) ߘߌ߫، ߞߊ߬ ߞߊ߲ߡߊߦߟߍ߫ ߟߊߓߙߊ߬ߣߍ߲ ߞߺߴߊ߬ ߟߊ߫ ߞߊ߬ߣߌ߲߬ ߞߏ߫ *ߣߊ߬ߣߊ߫... ߞߺߵߊ߬ ߕߘߍ߬ ߊ߬ ߛߎ߲ ߠߋ߬ ߣߊ߬ߣߊ߬ ߘߌ߫     ߓߊ߬ߙߌ߬߸ ߣߌ߫ ߛߊ߲ߡߊ߫ ߞߎߡߊ ߘߏ߫ ߕߎ߲߰ ߘߺߴߊ߬ ߒߞߘߐ߫߸ ߊ߬ ߘߌ߫ ߕߏ߫ ߊ߬ ߢߊ ߡߊ߬ ߕߊ߲߬ : *ߣߊ߬ߣߊ߬ ߡߊ߫ ߣߊ߬...       ߋ) ߊ߬ ߣߌ߫ (ߓߊ߬ߓߊ߬) ߝߣߊ߫ ߕߋ߲߬ ߠߋ߬، ߏ߬ ߣߌ߫ ߞߏߡߊߛߓߏ߫ (ߦߟߍ߬) ߕߎ߲߰ߣߍ߲ ߘߌ߫ ߞߍ߫ (ߓߊ߬ߓߊ߫ ߦߟߍ߬ ߘߊ߫)، ߓߊ߬ߙߌ߬߸ ߣߌ߫ ߛߊ߲ߡߊ߫ ߞߎߡߊ ߕߎ߲߰ ߘߺߴߊ߬ ߟߊ߫ ߛߊ߫߸ ߊ߬ ߘߌ߫ ߕߏ߫ ߊ߬ ߢߊ ߡߊ߬ ߕߊ߲߬ : (ߓߊ߬ߓߊ߬ ߦߟߍ߫ ߘߊ߫)، ߘߐ ߣߌ߲߬ ߘߏ߲߬ ߦߋ߫ ߓߊ߬ߓߊ߫ ߦߟߍ߬ ߘߊ߫ ߟߋ߬ ߘߌ߫.
ߏ߬ ߘߐ߫߸ ߊ߰ ߕߋ߲߬ ߠߋ߬ ߗߐ߫.
ߞߊ߲ߡߊߦߟߍ ߡߝߊߣߍ߲ ߛߊ߬ߡߊ߲߬ߣߍ߲ ߦߋ߫ ߝߎ߯ߟߊ ߛߌ߱ ߟߋ߬ ߘߌ߫ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬ ߕߊ߲߬ : (ߊ߮  ߋ߮   ߌ߮   ߍ߮   ߎ߮   ߏ߮   ߐ߮   ߒ߮)، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߦߟߍ ߡߝߊߣߍ߲ ߛߊ߬ߡߊ߲߬ߣߍ߲߸ ߓߺߴߊ߬ ߡߍ߲ߞߊ߲߫ ߘߊߡߌߣߊ ߦߋ߫ ߟߊߦߟߍ߬ ߟߊ߫ ߟߋ߬ ߞߣߊ߬ߕߏ߫ ߊ߬ ߟߊߓߊ߲ ߠߊߖߌ߰ ߟߊ߫ ߡߝߊ߬ߦߊ߬ ߘߐ߫ ߛߊ߬ߡߊ߲߬ߠߌ߲߬ ߓߟߏߡߊ߬ ߕߊ߲߬ߘߐ : (ߊߺߊߺߊ߬ߺߊ߬، ߋߺߋߺߋ߬ߺߋ߬،...)، ߏ߬ ߘߐ߫߸ ߊ߬ ߛߊ߬ߡߊ߲߬ߓߊߟߌ ߛߊ߬ߡߊ߲߬ߣߍ߲ ߠߋ߬ ߦߺߴߊ߬ ߘߌ߫ ߕߊ߲߬ : ߊ߮، ߡߙߊ߬ߓߊ߮، ߛߋߕߌ߮، ߕߍ߮،...       ߞߎߡߊ߫ ߟߊߜߐߞߎߦߊ߫ ߘߐ߫߸ ߊ߬ߟߋ߬ ߝߎ߯ߟߊߣߍ߲ ߧߋ߫ ߝߐߢߊ߫ ߝߌ߬ߟߊ ߛߓߍߢߊ߫ ߞߋߟߋ߲ ߠߋ߬ ߘߌ߫، ߊ߬ ߝߐߢߊ߫ ߝߟߐ ߟߋ߬ ߛߊ߬ߡߊ߲߬ߠߌ ߘߌ߫ ߦߏ߫ ߊ߲ ߓߟߋߣߍ߲߫ ߏ߬ ߢߊ ߡߍ߲ ߛߊ߲ߘߐ߫، ߊ߬ ߢߊ߫ ߝߌߟߊߣߊ߲ ߠߋ߬ ߛߌ߰ߙߊ߬ߟߊ߲ ߠߎ߬ ߓߊߟߌ ߘߌ߫ ߞߊ߬ (ߞ) ߘߏ߲߬ ߏ߬ ߟߎ߬ ߕߍ߫ ߛߊ߫ ߦߏ߫ ߕߊ߲߬ : (ߊ߮=ߊߞߊ،  ߋ߮=ߋߞߋ،    ߌ߮=ߌߞߌ،    ߍ߮=ߍߞߍ،... )، ߣߌ߲߬ ߠߺߵߊ߬ ߕߏ߫ ߟߊ߫߸ ߊ߰ ߝߐ߫ ߟߊ߫ ߞߏ߫ (ߕߍ߮) ߊ߬ ߣߌ߫ (ߕߞߍ)، (ߛߋߕߌ߮) ߊ߬ ߣߌ߫ (ߛߋߕߞߌ)، (ߡߙߊ߬ߓߊ߮ = ߡߙߊ߬ߓߞߊ)، ...       ߒ߬ߓߊ߬߸ ߊ߬ߟߋ ߛߓߍߢߊ߫ ߞߋߟߋ߲ ߝߐߢߊ߫ ߝߌ߬ߟߊ ߟߋ߬ ߘߌ߫ ߏ߬ ߢߊ.
ߖߊ߲߬ߕߏ߬ߒ߬ߘߐ:
ߞߊ߲ߡߊߦߟߍ ߡߝߊߺߣߍ߲ ߛߊ߬ߡߊ߲߬ߺߣߍ߲ (ߝߎ߯ߟߊߺߣߍ߲ ߥߟߊ߫ ߛߊ߬ߡߊ߲߬ߺߠߊ߲ : [ ߊ߮ ] ) ߕߍ߫ ߦߋ߫ ߟߊ߫ ߒߞߏ ߞߎߡߊߺߘߋ߲ ߠߎ߬ ߘߊߡߌߣߊ ߣߺߴߊ߬ߟߎ߬ ߕߍߡߊ߬ ߝߋߎ߫߸ ߊ߰ ߞߍ߫ ߟߺߴߊ߬ߟߎ߬ ߟߊߓߊ߲ ߠߋ߬ ߘߐ߫ ߞߎߘߊߦߌ߫، ߦߏ߫ ߕߊ߲߬ : ߛߋߓߊ߮، ߡߙߊ߬ߺߓߊ߮، ߞߎ߲߬ߺߕߌ߮، ߊ߬ ߣߌ߫...
ߓߊ߬ߙߌ߬߸ ߞߎߡߊߺߘߋ߲ ߠߎ߬ ߕߍߡߊ߬ ߣߺߴߊ߬ ߕߎ߲߰ ߘߊ߫ ߞߊ߲ߡߊߦߟߍ ߟߊ߫߸ ߊ߬ ߘߌ߫ ߞߍ߫ ߞߊ߲ߡߊߦߟߍ߫ ߟߊߓߙߊ߬ߺߣߍ߲ ߦߏ߫ ߕߊ߲߬ ߊ߬ ߝߟߍ߫ ߓߊ߫߸ (ߛߋߓߊ߮) ߓߘߊ߫ ߦߟߍ߬ߡߊ߲߬ ߞߊ߲ߠߊߓߙߊ߬ߺߣߍ߲ ߘߌ߫ ߕߊ߲߬ ߞߏ߫: (ߛߋߓߊ߯ߦߊ) ߓߊ߸ ߊ߬ ߕߎ߲߰ߺߣߍ߲߬ (ߛߋ) ߡߍ߲ ߠߊ߫߸ ߏ߰ ߞߊ߲ߡߊߦߟߍ ߘߌ߫. ߝߣߊ߫ ߞߍߣߍ߲߫ ߘߌ߫ ߢߊ߫ ߞߋߟߋ߲ ߏ߬ ߟߋ ߡߊ߬.
ߣߺߴߊ߬ ߘߏ߲߬ ߕߎ߲߰ ߘߊ߫ ߞߊ߲ߡߊߖߌ߮ ߟߊ߫ ߕߎ߲߯߸ ߊ߬ ߘߌ߫ ߞߍ߫ ߞߊ߲ߡߊߖߌ߮ ߟߊߓߙߊ߬ߺߣߍ߲ ߘߌ߫ ߕߍߡߊ߬، ߦߏ߫ ߕߊ߲߬ : .    ߊ߬ ߝߟߍ߫ ߓߊ߫߸ (ߞߎ߲߬ߕߌ߮) ߓߘߊ߫ ߞߍ߫ (ߞߎ߲߬ߕߌ߰ߦߊ) ߘߌ߫، ߓߊ߸ ߞߊ߲ߡߊߖߌ߮ ߟߋ߫ ߞߐ߲߬ ߘߺߴߊ߬ ߢߍ߫ ߣߺߴߏ߬ ߦߋ߫ (ߞߎ߲߬) ߘߌ߫ ߏ߬ ߟߋ ߞߊ߬ (ߕߌ߮) ߞߍ߫ (ߕߌ߰) ߘߌ߫ ߕߍߡߊ߬.
ߏ߬ ߘߐ߫ ߡߍ߲ ߧߋ߫ ߘߐߙߐ߲߫߸ ߞߎߡߊߺߘߋ߲ ߠߎ߬ ߕߍߡߊ߬߸ ߣߌ߫ ߛߊ߬ߡߊ߲߬ߠߊ߲ (ߞߊ߲ߡߊߦߟߍ ߡߝߊߺߣߍ߲߫ ߛߊ߬ߡߊ߲߬ߺߣߍ߲) ߕߎ߲߰ ߘߊ߫ ߞߊ߲ߡߊߦߟߍ ߟߊ߫߸ ߊ߬ ߘߌ߫ ߞߍ߫ ߞߊ߲ߡߊߦߟߍ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲ ߘߌ߫ ߦߏ߫ (ߛߋߓߊ߮=ߛߋߓߊ߯ߦߊ) ߣߺߴߊ߬ ߘߏ߲߬ ߕߎ߲߰ ߘߊ߫ ߞߊ߲ߡߊߖߌ߮ ߟߊ߫߸ ߊ߬ ߘߌ߫ ߞߍ߫ ߞߊ߲ߡߊߖߌ߮ ߟߊߓߙߊ߬ߺߣߍ߲߫ ߛߊ߬ߡߊ߲߬ߺߣߍ߲ ߘߌ߫ ߕߍߡߊ߬ ߕߊ߲߬ : (ߣߊ߬ߓߊ߮=ߣߊ߬ߓߊ߰ߕߐ)
(ߞߊ߲ߡߊߦߟߍ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲) :
ߞߊ߲ߡߊߦߟߍ ߟߊߓߙߊ߬ߣߍ߲ ߛߊ߬ߡߊ߲߬ߣߍ߲ ߦߋ߫ ߝߎ߯ߟߊߣߍ߲ ߢߊߛߌ߲ ߠߋ߬ ߘߌ߫ ߡߊ߬ߙߊ߲ ߝߍ߬ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬ ߕߊ߲߬ : (ߊ߯  ߋ߯   ߌ߯   ߍ߯   ߎ߯   ߏ߯   ߐ߯   ߒ߯)، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߦߟߍ ߟߊߓߙߊ߬ߣߍ߲ ߛߊ߬ߡߊ߲߬ߣߍ߲߸ ߓߺߴߊ߬ ߡߍ߲ߞߊ߲ ߦߋ߫ ߟߊߦߟߍ߬ ߟߊ߫ ߟߋ߬ ߟߊ߬ߓߙߊ ߘߐ߫ ߛߊ߬ߡߊ߲߬ߠߌ߲߬ ߓߟߏߡߊ߬ ߕߊ߲߬ߘߐ : ߊ߯ ߋ߯..
ߞߊ߲ߡߊߦߟߍ ߟߊߓߙߊ߬ߣߍ߲ ߛߊ߬ߡߊ߲߬ߣߍ߲ ߦߋ߫ ߦߋ߫ ߟߊ߫ ߒߞߏ ߞߎߡߊߘߋ߲ ߠߎ߬ ߝߊ߲߭߬ ߓߍ߯ ߟߋ߬ ߘߐ߫ ߞߐߘߍ߫، ߊ߬ ߘߊߡߌߣߊ، ߊ߬ ߕߍߡߊ߬، ߊ߬ ߣߺߴߊ߬ ߟߊߓߊ߲، ߦߏ߫ ߕߊ߲߬ : ߊ߯، ߓߊ߯ߙߊ، ߛߟߊߕߌ߯ ߓߘߍ،...      ߊ߬ ߘߏ߲߬ ߓߊ߯ ߦߋ߫ ߝߊ߲߬-ߊ-ߝߊ߲߬߸ ߊ߬ ߡߊ߲߬ߞߊ߲ ߦߋ߫ ߓߐ߫ ߟߊ߫ ߦߋ߲߬ ߠߋ߬ ߕߘߋ߫.
ߒ߬ߓߊ߬߸ ߊ߰ ߕߋ߲߬ ߠߋ߬ ߖߐ߫߹
ߞߊ߲ߡߊߖߌ߮ ߡߝߊߣߍ߲ ߛߊ߬ߡߊ߲߬ߺߣߍ߲ : (ߊ߱)
ߞߊ߲ߡߊߖߌ߮ ߡߝߊߣߍ߲ ߛߊ߬ߡߊ߲߬ߓߊߟߌ ߦߋ߫ ߢߊ ߡߍ߲ ߗߐ߫߸ ߊ߬ ߛߊ߬ߡߊ߲߬ߣߍ߲ ߢߌ߲߬ ߝߣߊ߫ ߦߋ߫ ߕߋ߲߬ ߠߋ߬ ߞߊ߲ߡߊߦߟߍ ߣߓߊ߬ߟߌ߬ߦߊ ߘߐ߫ ߊ߬ߟߎ߬ ߞߐߝߍ߬ ߞߎߡߊߘߋ߲ ߠߎ߬ ߣߙߊ߬ ߢߐ߲߰ ߠߊ ߘߐ߫ ߞߊ߬ߣߌ߲߬، ߦߏ߫ ߕߊ߲߬ : ߟߊ߱ߖߌ߬ ߞߊ߱ߟߊ߭ ߞߊ߱ߓߌ߬ߣߍ߬ ߛߐ߱ߛߐ߱ ߛߊ߱ߡߏ߬ߙߌ߬ ߛߐ߱ߡߊ߬، ߊ߬ ߝߟߍ߫ ߞߍ߫߸ ߌ ߡߊ߫ ߞߊ߲ߡߊߖߌ߯ ߣߊ߬ߣߍ߲ ߦߋ߫ ߊ߬ ߞߐ߫ ߟߊߒߡߊ ߢߌ߲߬ ߠߎ߬ ߓߍ߯ ߘߐ߫ ߣߌ߲߬، ߏ߬ ߘߐ߫߸ ߊ߬ߟߋ߬ ߝߣߊ߯ ߕߋ߲߬ ߠߋ߬، ߝߣߊ߫߸ ߞߎߡߊߘߋ߲߫ ߝߊ߲߬ ߛߌ߫ ߕߺߴߊ߬ ߕߣߊ߬ ߘߌ߫، ߊ߬ ߘߏ߲߬
ߡߊ߲߬ߘߋ߲߬ߓߏߙߌ߫ ߖߘߍ߬ߞߏ߬ߟߊ߲߬ߘߌ߫ ߞߋߕߊ߬, [28/09/2021 07:50] ߕߐ߰ߡߊ߬ߛߙߋ ߓߊ߯ ߦߋ߫ ߝߊ߲߬-ߊ-ߝߊ߲߬߸ ߊ߬ ߡߍ߲ߞߊ߲ ߦߋ߫ ߓߐ߫ ߟߊ߫ ߦߋ߲߬ ߠߋ߬ ߕߘߋ߫.
ߏ߬ ߘߐ߫߸ ߞߊ߲ߡߊߖߌ߮ ߡߝߊߣߍ߲ ߛߊ߬ߡߊ߲߬ߺߣߍ߲ ߣߺߴߊ߬ ߛߊ߬ߡߊ߲߬ߓߊߟߌ ߓߍ߯ ߞߊ߫ ߞߊ߲߫ ߞߎ߬ߙߎ߲߬ߘߎ ߘߐ߫،ߝߏ߫ ߘߐߙߐ߲߫߸ ߛߊ߬ߡߊ߲߬ߠߌ߲ ߣߌ߫ ߛߊ߬ߡߊ߲߬ߓߊߟߌߦߊ ߡߍ߲ ߧߺߴߊ߬ߟߎ߬ ߕߍ߫.
ߞߊ߲ߡߊߖߌ߮ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲ (ߊ߰) :
ߞߊ߲ߡߊߖߌ߮ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲ ߧߋ߫ ߞߍ߬ߙߍ߲߬ߘߍ߬ ߢߌ߲ߡߊ ߛߌ߱ ߟߋ߬ ߘߌ߫ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬، ߊ߬ ߕߍ߫ ߦߏ߫ ߊ߬ ߛߊ߬ߡߊ߲߬ߓߊߟߌ ߕߊ ߘߋ߬، ߓߊ߸ ߏ߬ ߕߊ ߦߋ߫ ߜߊߟߋ߫ ߟߊ߫ ߛߊ߲ߝߍ߬ ߟߋ߬ ߞߺߵߊ߬ ߞߎ߲߭ ߠߊߺߓߌߘߌ߲߫ ߘߎ߱ߡߊ߬ ߟߊߓߊ߲ ߠߊ߫ ߛߊ߫، ߛߊ߲߬ߡߊ߲߬ߣߍ߲ ߣߌ߲߬ ߘߏ߲߬ ߕߊ ߦߺߴߏ߬ ߛߌ߬ߣߊ ߟߋ߬ ߘߌ߫ ߞߺߵߊ߬ ߟߜߊߟߋ߫ ߘߎ߱ߡߊ߬ ߝߟߐ߫ ߞߺߵߊ߬ ߟߊߓߊ߲ ߠߊߖߊ߲߫ ߛߊ߲ ߡߊ߬ ߔߊ߫، ߊ߬ ߝߟߍ߫ ߛߌ߰ߙߊ߬ߟߊ߲ ߠߎ߬ ߣߌ߫ ߕߍߘߐ ߛߊ߲ߘߐ߫ ߣߌ߲߬ : (ߊ߰  ߋ߰   ߌ߰   ߍ߰   ߎ߰   ߏ߰   ߐ߰   ߒ߰).
ߣߌ߫ ߞߊ߲ߡߊߖߌ߮ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲ ߞߐ߲߬ ߘߊ߫ ߞߎߡߊߺߘߋ߲߫ ߡߛߏ߬ߡߊ߲ ߢߍ߫ (ߘߎ߰ߡߊ߬ ߞߎߡߊ ߞߊ߬ߣߌ߲߬)߸ ߊ߬ ߘߊߡߌߣߊ ߘߌ߫ ߡߊߖߌ߰ ߞߣߺߵߊ߬ ߟߊߓߊ߲  ߞߍ߫ ߞߊ߲ߡߊߦߟߍ ߟߊߓߙߊ߬ߺߣߍ߲ ߘߌ߫ ߕߊ߲߬ : ( ߊ߰ ߕߋ߲߬ ߠߋ߬) ߊ߬ ߝߟߍ߫ ߓߊ߫߸ ߊ߰ ߦߏ߫ ߌ ߦߺߴߊ߬ ߝߐ ߟߊ߫ ߟߋ߬ ߞߏ߫ : ( ߊ߬ߺߊ߫ ߕߋ߲߬ߋ߲߫ ߠߋ߬) ߞߊ߬ߘߕߍ߬ ߊ߬ ߛߓߍߺߣߍ߲߫ ߠߋ߬ ߞߏ߫ : ߊ߰ ߕߋ߲߬ ߠߋ߬. ߊ߬ ߣߌ߫ (ߡߐ߰ ߝߍ߬ߕߐ)߸ ߏ߬ ߡߍ߲ߞߊ߲ ߝߣߊ߫ ߘߐߜߍ߫ ߞߍ߬ ߞߏ߫ : (ߡߐ߬ߐ߫ ߝߍ߬ߕߐ) ߞߊ߬ߛߐ߬ߘߐ߲߬ ߏ߬ ߡߊ߫ ߛߓߍ߫ ߝߋߎ߫، ߒ߬ߓߊ߬߸ ߊ߬ ߛߌߦߊߡߊ߲ ߘߐ߫ ߊ߰ ߏ߬ ߢߊ ߟߋ߬ ߞߊ߲߬߸ ߘߎ߰ߡߊ߬ ߞߎߡߊ ߡߣߊ߫ ߣߺߵߊ߬ ߞߐ߫ ߕߎ߲߫߸ ߊ߬ ߡߍ߲ߞߊ߲ ߘߌ߫ ߦߟߍ߬ߡߊ߲߫ ߏ߬ ߢߊ. ߏ߬ ߘߐ߫߸ ߊ߬ߟߋ߫ ߛߊ߬ߡߊ߲߬ߓߊߟߌ ߦߋ߫ ߢߊ߫ ߞߋߟߋ߲ ߏ߬ ߟߋ ߡߊ߬ ߕߊ߲߬، ߓߊ߬ߓߊ߬= (ߓߊ߬ߓߊ߫ ߣߊ߬ ߘߊ߫) ߝߏ߫ ߘߐߙߐ߲߫߸ ߊ߬ߟߋ߬ ߕߊ ߟߊߕߌ߲ ߧߋ߫ ߦߋ߫ ߟߺߵߊ߬ ߝߕߐ ߡߍ߲ߞߊ߲ ߠߋ߬ ߝߍ߬. ߊ߬ ߞߏ߬ߣߌ߲߬߸ ߒߞߏ ߞߎߡߊߘߋ߲ ߠߎ߬ ߝߊ߲߬ ߛߌ߫ ߕߺߴߊ߬ ߕߣߊ߬ߡߊ߬ ߦߙߐ߫ ߘߌ߫، ߊ߬ ߘߏ߲߬ ߓߊ߯ ߞߍ߫ ߝߊ߲߬-ߊ-ߝߊ߲߬߸ ߊ߬ ߡߊ߲߬ߞߊ߲ ߧߋ߫ ߓߐ߫ ߟߊ߫ ߦߋ߲߬ ߕߘߋ߫ ߝߏ߫ ߣߺߴߊ߬ ߞߐ߲߬ ߘߊ߫ ߘߎ߰ߡߊ߬ ߞߎߡߊ߸ ߏ߬ ߟߋ ߢߌ߲߬ߠߊ߬ߓߐ߬ߕߊ ߘߌ߫ ߕߎ߬ߡߊ ߘߏ߫ ߟߎ߫ ߟߊ߫.
ߊߟߎ߫ ߣߌ߫ ߢߊߦߋߟߌ߫ ߞߏߢߌߡߊ.
ߞߊ߬ߙߊ߲߬ߝߊ ߡߏߙߌ߫ ߞߊ߬ߡߙߊ߫ ߖߐ߲߬ߡߊ߬ߛߌߣߌ߲ߟߐ߲߫ ߠߊ߫ ߘߟߊߡߌߘߊ ߟߋ߬ ߡߊ߲߬ߘߋ߲߫ ߞߊ߬ߦߋ߫.
ߛߙߊ߬ߣߎ߲߬ ߃߀ ߣߌ߫ ߞߐ߫ ߟߋ߬ ߞߎ߲߬ߘߐߕߍ߰ߣߍ߲߫ ߞߵߊ߬ ߟߊ߫ ߞߋߟߊ ߟߊ߫ ߛߎ߲ ߣߌ߫ ߛߎ߲ߞߊߙߏ ߞߏߢߊ ߘߐ߫، ߊ߲ ߠߊ߫ ߞߝߊ߬ ߛߓߍߣߍ߲߫ ߁߄߈߲ ߞߵߊ߬ ߓߍ߯ ߢߊߝߐ߫ ߞߐߘߍ߫.
ߟߌߓߌ߫
ߖߡߊ߬ߣߊ ߕߐ߮ ߘߐ߬ߝߐ
ߞߐ߰ߖߌ߬ߣߍ߲߬ߜߍ ߘߐ߬ߛߡߊ߬ߣߍ߲߫ ߟߌߓߌ߫ ߡߊ߬ ߞߎߘߍ߫ ߁߇߇߀ ߢߐ߲߰ ߠߊ߫ ߑ ߏ߬ ߟߋ ߞߏߛߐ߲߬ ߟߓߌߞߊ߫ %߉߀ ߦߋ߫ ߞߐ߰ߖߌ߬ߣߍ߲߬ߜߍ ߛߌ߰ߓߊ߰ ߡߌߙߌ߲ߘߌ ߘߌ߫. ߞߵߊ߬ ߝߐ߫ ߖߍ߬ߘߍ ߞߏ߫ ߟߌߓߌ߫ ߑ ߞߎߡߊߘߋ߲ ߏ߬ ߦߴߊ߬ ߛߌ߰ߓߊ߰ ߞߘߐߞߘߐ ߘߏ߫ ߟߎ߫ ߟߋ߬ ߕߐ߮ ߘߌ߫ ߏ߬ ߡߍ߲ ߞߐ߲߬ ߘߊ߫ ߌߛߊ߫ ߡߏߦߌ ߢߍ߫ ߛߊ߲߬ ߁߀߀߀ ߤߊߞߍ߫ ߟߊ߫ ߸ ߏ߬ ߟߎ߫ ߕߎ߲߬ ߧߋ߫ ߞߟߌ߫ ߟߊ߫ ߟߋ߬ ߟߌߓߎ߫ ߑ ߏ߬ ߟߎ߫ ߟߋ߬ ߛߌ߰ߣߍ߲߫ ߕߘߍ߬ ߞߐ߰ߖߌ߬ߣߍ߲߬ߜߍ ߘߊߜߟߏ ߟߊ߫ ߛߙߋߣߊߌߞߌ߫ ߕߌ߲߬ߞߎߘߎ߲ ߘߐ߫ ߸ ߊ߬ߟߎ߬ ߣߌ߫ ߋߗ߭ߌߔߕߌ߫ (ߡߛߌߙߊ߲߬) ߝߙߊߥߐ߲߫ ߠߎ߫ ߞߊ߬ ߞߍ߬ߟߍ ߟߎ߬ ߞߍ߫ ߑ ߙߐߡߎ߲ߞߊ ߟߎ߫ ߞߊ߬ ߦߙߐ ߥߟߋ߫ ߝߊ߬ߓߏ߲ ߏ߬ ߟߎ߫ ߟߋ߬ ߕߐ߯ ߘߐ߫ ߑ ߣߌߟߌ߬ ߓߊ ߕߟߋ߬ߓߋ ߓߍ߯ ߟߋ߬ ߕߎ߲߬ ߦߋ߫ ߞߟߌ߫ ߟߊ߫ ߞߏ߫ ߟߌߓߎ߫. ߁߉߁߁ ߠߋ߬ ߟߊ߫ ߌߕߊߟߌ߫ ߥߙߎߣߍߦߊߟߊ ߟߎ߫ ߣߊ߬ ߘߊ߫ ߕߙߌߔߏߟߌ߫ ߕߌ߲߬ߞߎߘߎ߲ ߘߐߙߐ߲߫ ߥߟߋ߫ ߞߏ߫ ߟߌߓߎ߫ ߑ ߞߐߟߊ߫ ߖߡߊ߬ߣߊ ߓߍ߯ ߣߊ߬ ߘߊ߫ ߞߟߌ߫ ߛߊ߫ ߞߏ߫ ߟߌߓߎ߫ ߞߊ߬ߣߴߏ߬ ߟߊߓߊ߲߫ ߞߍ߫ ߟߌߓߌ߫ ߘߌ߫ ߓߌ߬ ߝߐߟߌ߫ ߘߐ߫.
ߖߡߊ߬ߣߊ ߞߊ߬ߞߘߐ ߘߐ߬ߝߐ
thumb|Archaeological Site of Sabratha-108976|alt=|left ߟߌߓߌ߫ ߦߋ߫ ߞߊ߬ߝߏ߬ ߞߘߐ߬ߓߊ ߟߋ߬ ߘߌ߫ ߑ ߖߊ߲߬ߖߏ߲߬ߓߊ ߛߌߦߊߡߊ߲߫ ߟߊߞߏߟߐ߲߫ ߘߴߊ߬ ߞߣߐ߫ ߞߊ߬ߦߌ߯ ߝߊ߯ߘߐߞߍ߫ ߂߀߲ ߑ ߞߊ߬ ߞߐ߲߬ ߝߊ߯ߘߐߞߍ߫ ߂߀߲ ߢߍ߫ ߑ ߡߊ߲߬ߛߟߊ߬ ߢߣߊߡߊ ߛߊ߬ߓߊ ߡߍ߲ ߕߊ߬ߡߌ߲߬ ߘߊ߫ ߟߌߓߌ߫ ߘߎ߰ߓߊ߫ ߛߊ߬ߓߊ ߢߌ߲߬ ߠߎ߫ ߞߊ߲߬ ߕߙߌߔߏߟߌ߫ ߡߊ߲ߛߟߊ ߛߙߋߣߊߌߞߌ߫ ߡߊ߲ߛߟߊ ߝߍ߭ߖ߭ߊ߫ ߡߊ߲ߛߟߊ ߝߣߌߛߌߞߊ ߟߎ߬ ߟߊ߫ ߛߏߡߐ߯ߦߊ ߤߏߞߌ ߘߐ߫ ߝߊ߯ߘߐߞߍ߫ ߁߃߲ ߞߊ߬ ߞߐ߲߬ ߌߛߊ߫ ߡߏߦߌ ߢߍ߫ ߑ ߏ߬ ߟߎ߫ ߞߊ߬ ߖߎ߬ߟߊ߬ߦߊ ߘߛߊߞߏ ߟߎ߫ ߟߐ߬ ߕߙߌߔߏߟߌ߫ ߢߊߝߍ߬ ߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߖߎ߬ߟߊ߬ߦߊ ߟߊߦߙߌߥߊ߫ ߘߊ߫ ߕߟߋ߬ߓߋ߬ ߕߌ߲ߞߎߘߎ ߏ߬ ߟߎ߫ ߘߐ߫ ߞߏߛߓߍ߫ ߸ ߝߣߌߛߌߞߊ ߟߎ߬ ߥߟߊ߫ ߟߌߓߊ߲ߞߊ ߏ߬ ߟߎ߫ ߕߊ ߞߐߝߍ߬ ߝߊ߯ߘߐߞߍ߫ ߞߋߟߋ߲߫ ߤߊߞߍ߫ ߑ thumb|Archaeological Site of Sabratha-108976|alt=|left ߜ߭ߙߍ߬ߞߌ ߟߎ߬ ߝߣߊ߫ ߟߊ߫ ߡߊ߬ߙߊ ߛߋ߫ ߘߊ߫ ߟߌߓߌ߫ ߕߟߋ߬ߓߐ ߘߐ߫ ߛߙߋߣߊߌߞߌ߫ ߑ ߞߊ߬ ߞߐ߲߬ ߌߛߊ߫ ߡߏߦߌ ߢߍ߫ ߝߊ߯ߘߐߞߍ߫ ߞߋߟߋ߲߫ ߙߐ߬ߡߎ߬ߞߊ ߟߎ߬ ߟߊ߫ ߛߋߓߊ߯ߦߊ ߕߎ߬ߡߊ ߸ ߏ߬ ߟߎ߫ ߞߊ߬ ߟߌߓߌ߫ ߞߊ߬ߝߏ߬ߓߏ߬ߟߏ߲߬ߓߊ ߛߊ߬ߓߊ߫ ߓߍ߯ ߟߊߘߏ߲߬ ߊ߬ߟߎ߬ ߟߊ߫ ߡߊ߬ߙߊ ߞߣߐ߫ ߞߵߊ߬ߟߎ߬ ߞߐߦߌߘߊߓߊ߮ ߟߎ߬ ߛߌ߰ ߦߋ߲߬ ߑ ߞߊ߬ߝߏ߬ߓߏ߬ߟߏ߲߬ߓߊ߫ ߃ ߏ߬ ߟߋ߬ ߦߋ߫ ߕߙߌߔߏߟߌߕߍߣߌ߬ ߣߌ߫ ߛߙߋߣߊߌߞߌ߫ ߣߌ߫ ߝߍ߭ߖ߭ߊ߫ ߘߌ߫ ߑ ߘߎߢߊ߫ ߝߊ߲߬ߞߡߊ߬ ߞߘߐ ߢߌ߲߬ ߠߎ߫ ߟߊ߫ ߡߊ߬ߙߊ ߛߋ ߟߌߓߌ߫ ߑ ߏ߬ ߟߊߛߙߋߦߊ߫ ߘߊ߫ ߓߟߏߝߋ߲߫ ߞߘߐ ߘߏ߫ ߟߎ߫ ߞߎ߲߬ߠߊ߬ߞߊ߬ߟߌ ߟߋ ߝߍ߬ ߛߓߊߙߕߊ߫ ߣߌ߫ ߛߌߙߋߣߌ߫ ߣߌ߫ ߟߌߔߑߕߌ߬ ߣߌ߫ ߡߋߜ߭ߊ߫ ߞߊ߬ߝߏ߬ߓߏߟߏ߲ ߠߎ߬ ߢߊߝߍ߬ ߸ ߟߌߓߌ߫ ߖߡߊ߬ߣߊ ߟߋ ߕߘߍ߬ ߦߋ߫ ߙߐ߬ߡߎ߬ߞߊ ߟߎ߬ ߟߊ߫ ߡߐ߬ߣߐ߬ߓߏ߲߬ߓߊ ߘߌ߫ ߸ ߏ߬ ߥߊ߯ߕߌ ߖߡߊ߬ߣߊ ߣߍ߯ߡߊߣߍ߲ߓߊ ߝߙߌߛߌߦߊߣߍ߲ߓߊ ߟߋ ߕߘߍ߬ ߝߍߘߍ߲ߕߊ ߟߎ߬ ߟߊ߫ ߓߌߚߌ߫.
߄߅߅ ߟߊ߫ ߋߙߐߔߎ߬ ߕߍߡߟߊ߫ ߛߌߦߊߓߏߟߏ߲߫ ߡߊ߲ߛߟߊ ߡߍ߲ ߦߋ߫ ߞߟߌ߫ ߟߊ߫ ߞߏ߫ ߝ߭ߘߊߟߋ߲ ߑ ߏ߬ ߟߎ߫ ߟߋ߬ ߣߊ߬ ߘߊ߫ ߓߋ߬ ߦߙߐ ߞߊ߲߬ ߑ ߓߌߖ߭ߊߕߍߣߌ߬ ߞߵߏ߬ ߟߎ߫ ߞߟߍ߬. ߅߃߃ ߞߐߝߍ߬ ߸ ߊ߬ߙߊ߬ߓߎ߬ ߛߌ߬ߟߊ߬ߡߊ߬ ߡߊ߲ߛߟߊ ߟߎ߫ ߟߋ߬ ߝߐ߫ ߘߴߏ߬ ߓߍ߯ ߞߐ߫ ߣߊߟߌ߬ߡߎ߲߫ ߎߡߌߦߊ ߟߎ߬ ߘߌ߫ ߆߄߁ ߸ ߏ߬ ߟߎ߫ ߛߐ߰ ߘߊ߫ ߛߙߋߣߊߌߞߌ߫ ߣߌ߫ ߕߙߌߔߏߟߌ߫ ߝߊ߲߭ ߠߋ߬ ߡߊ߬ ߑ ߦߙߐ ߏ߬ ߟߎ߫ ߓߍ߯ ߊ߬ߙߊ߬ߓߎ߬ ߛߌ߬ߟߡߊ߬ߦߊ߫ ߘߊ߫ ߑ ߛߌ߬ߟߡߊ߬ ߡߙߊ ߛߋ߫ ߘߊ߫ ߝߍߖ߭ߊ߫ ߆߆߆ ߝߊ߲߭ ߠߋ ߝߍ߬ ߑ ߓߍߙߑߓߍߙ ߡߍ߲ ߠߎ߫ ߕߎ߲߬ ߦߋ߫ ߕߌ߲߬ߞߎߘߎ߲ ߢߊߝߍ߬ ߑ ߏ߬ ߘߏ߫ ߟߎ߫ ߟߊߛߌ߬ߟߡߊ߬ߦߊ߫ ߘߊ߫ ߛߊ߫ ߞߏ߬ߣߴߊ߬ߟߎ߬ ߡߊ߫ ߛߋ߫ ߞߍ߫ ߟߴߊ߬ߙߊ߬ߓߎ߬ ߘߝߊߣߍ߲ ߠߎ߬ ߘߌ߫ ߞߊ߲ߝߐߕߊߞߏ ߣߌ߫ ߟߐ߲ߠߌ߲ߦߊ ߛߌߟߊ ߝߍ߬ ߑ ߊ߬ߟߎ߫ ߖߍ߬ߘߍ ߣߌ߫ ߊ߬ߙߊ߬ߓߎ߬ ߛߌߟߡߊ ߟߎ߬ ߕߏ߫ ߘߊ߫ ߞߍ߬ߟߍ ߟߎ߬ ߞߍ߫ ߟߊ߫ ߛߐ߲߬ ߑ ߕߌ߲߬ߞߎߘߎ߲ ߕߏ߫ ߘߊ߫ ߘߐ߬ߓߊߛߊ߲߫ ߓߟߏ ߡߊ߬. ߝߊ߯ߘߐߞߍ߫ ߁߃߲ ߗߊߘߌ߬ ߡߊ߲߬ߛߊ߬ߟߊ ߘߏ߫ ߞߊ߬ ߦߙߐ ߡߙߊ߬ ߞߏ߫ ߞߊߣߋߡ ߓߏߙߑߣߎ߫ ߸ ߝߊ߯ߘߐߞߍ߫ ߁߆߲ ߝߣߊ߫ ߘߐ߫ ، ߡߊ߬ߙߐߞߎ߫ ߛߋ߬ߙߌ߬ߝߎ߬ ߡߊ߲ߛߟߊ ߝߣߊ߫ ߞߵߊ߬ߟߎ߫ ߡߙߊ߬ ߑ ߓߍߙߑߓߍߙ ߟߎ߬ ߣߌ߫ ߊ߬ߙߊ߬ߓߎ߬ ߛߌߟߡߊ ߟߎ߫ ߟߊ߫ ߞߍ߬ߟߍ ߢߌ߲߬ ߠߎ߫ ߟߋ߬ ߞߏߛߐ߲߬ ߑ ߊ߬ߟߎ߫ ߝߙߊ߬ ߘߊ߫ ߛߌ߬ߟߡߊ߬ߦߊ ߓߏ߬ߟߏ߲ ߞߊߙߖߌ ߟߎ߫ ߞߊ߲߬ ߝߊ߯ߘߐߞߍ߫ ߁߂߲ ߠߊ߫ ߸ ߞߍ߬ߟߍ ߏ߬ ߕߎ߲߬ ߧߋ߫ ߛߌ߬ߟߊ߬ߡߊ ߟߎ߫ ߣߌ߫ ߢߐ߲߯ ߕߍ߫ ߓߘߍ߬ߓߘߍ߬ߟߌ ߝߐߢߐ߲߯ߞߐ ߞߏߛߐ߲߬ ߑ ߊ߬ߙߊ߬ߓߎ߬ ߡߙߊ ߏ߬ ߟߎ߫ ߟߋ ߞߊ߬ ߊ߬ߙߊ߬ߓߎ߬ ߜߟߏߜߍ ߔߋߔߋ ߟߎ߬ ߛߌߦߊߦߊ߫ ߖߡߊ߬ߣߊ ߞߣߐ߫ ߣߴߏ߬ ߕߍ߫ ߜߟߏ߬ߝߌ߲߬ ߖߊ߬ߕߙߊ߬ ߖߡߊߣߊ ߟߋ߬ ߟߌߓߌ߫ ߘߌ߫. ߜߟߏ߬ߝߌ߲߬ ߖߊߕߙߊ ߦߋ߫ ߓߙߎ߬ߘߊ߬ߡߍ߬ߟߊ߬ߞߊ ߟߎ߫ ߟߋ߬ ߘߌ߫ ߑ ߊ߬ߟߎ߫ ߝߌ߲߬ߣߍ߲߬ ߕߍ߫ ߞߘߌߞߘߌ߫ ߑ ߊ߬ߟߎ߫ ߘߏ߲߬ ߝߣߊ߫ ߜߍߣߍ߲߫ ߕߍ߫ ߔߋߔߋ߫ ߦߏ߫ ߜߟߏ߬ߜߍ ߕߊߛߌ ߟߎ߬ ߸ ߊ߬ߟߎ߬ ߞߊ߲߫ ߖߊ߬ߕߙߊ ߛߎ߮ ߏ߬ ߟߎ߫ ߟߋ ߡߊ߬ ߞߏ߫ ߊߓߛߌߣߌ ߑ ߏ߬ ߡߍ߲ ߦߋ߫ ߊ߬ߙߊ߬ߓߎ߬ߞߊ߲߬ ߡߊߝߘߏߣߍ߲ ߘߌ߫ ߞߘߐ߫ ߜߘߍ߫ ߕߍ߫ ߡߍ߲ ߠߊ߫ ߖߊ߬ߕߙߊ ߞߐ߫. ߜ߭ߙߍ߬ߞߌ ߟߎ߫ ߕߎ߲߬ ߧߴߏ߬ ߟߋ ߞߟߌ߫ ߟߊ߫ ߞߏ߫ ߢߘߊߝߌ߲ ߠߎ߬ ߥߟߊ߫ ߢߘߊ ߖߋ߬ߣߌ߲߬ߣߍ߲ ߤߊߡߊ߲ߕߍ߫ ߢߘߊ߫ ߞߊߟߊ߲ߞߊߟߊ߲ߣߍ߲. thumb|Awjila (Libia) - The Mosque of Atiq|alt=|left
ߏߕߏߡߊ߲ ߕߙߌߔߏߟߌߕߊߣߊ߬
thumb|Capture of Tripoli by the Ottomans 1551 ߛߌ߬ߟߡߊ߬ ߡߊ߲ߛߟߊ ߜߘߍ߫ ߟߊ߫ ߡߊ߬ߙߊ ߛߋ߫ ߘߊ߫ ߟߌߓߌ߫ ߸ ߕߙߎߞߌ ߟߎ߬ ߟߊ߫ ߎߛߎߡߊ߲ߟߌ߫ ߡߊ߲߬ߛߊ߬ߟߊ (ߏߕߏߡߊ߲߫) ߞߊ߬ߣߌ߲߬ ߁߅߅߁ ߠߊ߫ ߑ ߎߛߎߡߊ߲ߟߌ߫ ߟߊ߫ ߡߊ߬ߙߊ ߡߍ߲߫ ߘߊ߫ ߟߌߓߌ߫ ߑ ߋߙߐߔߎߞߊ ߣߕߊ߬ߓߊ߬ߕߐ ߛߌߦߊߡߊ߲߫ ߞߵߊ߬ ߢߌߣߌ߲߫ ߞߊ߬ ߕߙߎߞߌ߫ ߘߊ ߓߐ߫ ߟߌߓߌ߫ ߕߐ߬ߣߐ ߘߐ߫ ߸ ߞߏ߬ߣߌ߲߬ ߢߊ߫ ߡߊ߫ ߛߐ߬ߘߐ߲߬ ߏ߬ ߡߊ߬ ߖߏߣߊ߫ ߑ ߝߊ߯ߘߐߞߍ߫ ߂߀ ߦߋ߫ ߛߋ߫ ߟߊ߫ ߕߎ߬ߡߊ ߡߍ߲ ߑ ߛߙߋߣߊߌߞߌ߫ ߡߍ߲ ߦߋ߫ ߛߏߓߊ ߘߏ߫ ߘߌ߫ ߑ ߦߋ߲߬ ߡߊ߲߬ߛߊ߬ ߓߊߓߏ߲ ߡߍ߲ ߕߐ߯ ߞߏ߫ ߛߋߣߎߛߌߟߞߊ ߟߎ߬ ߑ ߡߊ߲߬ߛߊ߬ߟߊ ߏ߬ ߛߌߘߌ߲ߓߊ߮ ߕߐ߯ ߞߏ߫ ߊߟߑߛߊߣߎߛߌ߫ ߸ ߏ߬ ߟߎ߫ ߞߊ߬ ߌߕߊߟߌ߫ ߟߊ߫ ߥߙߎߣߍߦߊ߫ ߞߟߍ ߢߍߞߐߣߐ߲߫ ߞߟߍ ߞߍ߫ ߁߉߁߁ ߟߊ߫ ߸ ߌߕߊߟߌ߫ ߞߟߍ ߞߏ߬ߣߌ߲߬ ߞߊ߬ ߎߛߎߡߊ߲ߟߌ߫ ߡߙߊ ߓߟߏߞߊ߬ ߁߉߁߂ ߝߊߦߌߘߊ߫ ߸ ߟߌߓߌ߫ ߞߏ߬ߣߌ߲߬ ߕߏ߫ ߘߊ߫ ߌߕߊߟߌ߫ ߥߙߎߣߍߦߊ߫ ߢߍߞߐߣߐ߲߫ ߞߟߍ ߞߊ߲߬ ߛߋߣߎߛߌ߫ ߡߊ߲ߛߊ ߟߊ߫ ߢߍߡߌߘߦߊ ߟߊ߫ ߝߏ߫ ߁߉߂߃ ߸ ߛߊ߲߭ ߏ߬ ߟߋ ߟߊ߫ ߌߕߊߟߌ߫ ߞߵߊ߬ ߕߍ߮ ߟߊ߫ ߟߌߓߌ߫ ߘߎ߰ߓߊ ߛߊ߬ߓߊ߫ ߞߊ߲߬ ߣߊߟߌ߬ߡߎ߲߫ ߕߙߌߔߏߟߌ߫ ߣߌ߫ ߝߍߖ߭ߊ߫ ߣߌ߫ ߛߙߋߣߊߌߞߌ߫ ߘߌ߫.
ߌߕߊߟߌߞߊ ߟߎ߬ ߟߊ߫ ߟߓߌ߫
thumb|Omar Mukhtar 13|alt=|left ߌߕߊߟߌ߫ ߞߊ߬ ߦߙߐ ߟߊߥߊ߲߬ߞߊ߫ ߁߉߃߉ ߊ߬ߟߎ߬ ߟߊ߫ ߥߙߎߣߍ ߘߌ߫ ، ߌߕߊߟߌ߫ ߞߊ߬ ߞߘߊ߬ߜߟߍ߬ߦߊ ߛߎ߮ ߓߍ߯ ߟߊ߫ ߟߌߓߌ߫ ߡߌߙߌ߲ߘߌ ߞߊ߲߬ ߸ ߊ߬ߟߎ߫ ߞߊ߬ ߌߕߊߟߌߞߊ߲ ߞߊ߬ߙߊ߲߬ߠߌ ߛߋ߲ߛߋߘߋ߲ߧߊ߫ ߡߌ߬ߙߌ߲߬ߘߌ ߞߊ߲߬ ߸ ߞߊ߬ ߖߡߊ߬ߣߊ ߞߎ߲߬ߠߊ߬ߛߌ߰ߞߊ߲ ߞߍ߫ ߟߊ߬ߕߍ߲ ߘߌ߫ ߸ ߒ߬ߞߊ߬ ߡߌ߬ߙߌ߲߬ߘߌ ߟߊ߫ ߖߘߍ߬ߞߟߏ߬ߦߊ ߟߋ߬ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߊ߬ߙߊ߬ߓߎ߬ߞߊ߲ ߣߴߊ߬ ߟߐ߲ߠߌ߲ߧߊ ߓߊ߲ߓߊ߲߫ ߘߋ߲ߡߌߛߍ߲ ߠߎ߬ ߛߣߐ߬ߡߍ ߘߐ߫ ߸ ߓߊߏ߬ ߘߋ߲ߡߌߛߍ߲ ߛߌߦߊߡߊ߲߫ ߡߏߦߌߓߊ߮ ߕߎ߲߬ ߧߴߊ߬ ߘߋ߲ ߞߊ߬ߙߊ߲߬ߞߏ ߢߊߢߌߣߌ߲߫ ߠߊ߫ ߊ߬ߙߊ߬ߓߎ߬ߞߊ߲ ߠߊ߫ ߘߌ߯ߣߊ ߢߊߟߐ߲ߠߌ ߣߊ߬ߕߊ ߡߊ߬.
ߘߍ߲ߒߖߘߍߟߦߊ
thumb|King Idris I of Libya August 15, 1965|alt=|left ߖߊ߯ߓߊ ߞߟߍ߬ ߝߌߟߊߣߊ߲ ߡߍ߲ ߞߍ߫ ߘߊ߫ ߁߉߃߉ ߣߌ߫ ߁߉߄߅ ߕߍߟߊ ߘߐ߫ ߸ ߏ߬ ߞߊ߬ ߌߕߊߟߌ߫ ߡߍ߲ ߕߘߍ߬ ߟߌߓߌ߫ ߛߟߊߕߌ߯ߦߟߊ ߘߌ߫ ߸ ߏ߬ ߗߌߙߏ߲߫ ߘߊ߫ ߛߋߕߌ߯ ߜߘߍ ߟߎ߬ ߞߘߐ߫ ߸ ߊ߬ߟߋ ߗߌߙߏ߲ߠߌ߲ ߞߊ߬ ߝߊ߬ߙߊ߲߬ߛߌ߫ ߣߌ߫ ߓߙߌ߬ߕߊ߲߬ߓߊ߫ ߟߊߛߡߊ߬ ߟߌߓߌ߫ ߞߐ߫ ߞߙߊߕߊߕߊ߫ ߸ ߏ߬ ߓߍ߲߬ ߘߊ߫ ߡߊ߲߬ߕߏ߲߬ ߠߊߘߍ߬ߣߍ߲ ߛߌ߲߬ߝߏ߲߬ߧߊ߬ߟߌ ߛߌ߰ߟߌ ߡߊ߬ ߞߊ߬ ߥߙߎߣߍߦߊ߫ ߜߍߘߐߕߊ ߘߐߜߏߦߊ߫ ߸ ߖߡߊ߬ߣߊ ߘߎ߰ߙߋ߲߬ ߡߊ߲ߛߊ߬ ߟߊߓߊ߲ ߛߋߣߎߛߌ߫ ߡߍ߲ ߠߎ߫ ߞߊ߬ ߌߕߊߟߌ߫ ߟߊ߫ ߥߙߎߣߍߦߊ ߢߍߞߐߣߐ߲߫ ߞߟߍ ߞߍ߫ ߸ ߏ߬ ߟߎ߫ ߞߊ߬ ߖߡߊ߬ߣߊ ߟߊ߫ ߘߍ߲ߒߖߘߍߟߦߊ ߛߍ߬ߘߏ߲ ߞߍ߫ ߓߘߍ߬ߓߘߍ߬ߟߌ߬ ߞߊߡߊ߲ ߞߣߐ߫ ߸ ߡ ߟ ߛ ߣߊ߬ ߘߊ߫ ߖߡߊ߬ߣߊ ߟߊ߫ ߘߍ߲ߒߖߘߍߟߦߊ ߕߎ߬ߢߊ߲߬ߕߋ߬ߦߊ߬ ߁߉߅߁ ߠߊ߫ ߸ ߏ߬ ߞߍ ߥߛߊ߬ߓߏ߬ߟߏ߲߬ ߝߟߐ ߞߊ߬ ߛߋߣߎߛߌ߫ ߢߍߡߐ߮ ߡߎ߬ߤߊ߬ߡߍߘ ߌߘߙߌߛ ߛߋߣߎߛߌ߫ ߟߊߥߊ߲߬ߞߊ߬ ߖߡߊ߬ߣߊ߬ ߞߎߘߊ ߡߊ߲߬ߛߊ ߘߌ߫ ߸ ߖߡߊ߬ߣߊ ߖߍ߬ߘߍ ߞߍ߫ ߘߊ߫ ߡߊ߲߬ߛߟߊ߬ ߞߙߎߝߊ ߘߌ߫ ߸ ߡߊ߲߬ߛߊ ߡߎ߬ߤߊ߬ߡߍߘ ߛߋߣߎߛߌ߫ ߡߍ߲ ߦߋ߫ ߞߟߌ߫ ߟߊ߫ ߝߣߊ߫ ߞߏ߫ ߌߘߙߌߛ ߝߟߐߡߊ ߞߊ߬ ߖߡߊ߬ߣߊ ߟߊ߫ ߘߍ߲ߒߖߘߍߟߦߊ߫ ߟߊߛߋߟߌ ߞߍ߫ ߁߉߅߁ ߞߏߟߌ߲ߞߏߟߌ߲ ߕߋ߬ߟߋ߫ ߂߃. ߟߌߓߌ߫ ߟߋ߬ ߝߘߊ߬ߝߌ߲߬ߠߊ߫ ߥߙߎߣߍ߫ ߖߡߊߣߊ ߝߟߐ ߘߌ߫ ߡߍ߲ ߘߍ߲ߒߖߘߍߟߦߊ߫ ߘߊ߫ ߡ ߟ ߛ ߕߐ߯ ߞߘߐ߫ ߁߉߅߁ ߸ ߞߊ߬ ߞߍ߫ ߡߊ߲߬ߕߏ߲߬ ߠߊߘߍ߬ߣߍ߲ ߛߌ߲߬ߝߏ߲߬ ߖߡߊߣߊ ߘߌ߫ ߦߏ߫ ߘߎߢߊ߫ ߘߍ߲ߖߘߍߟߊ߫ ߞߊߝߏ ߕߐ߭ ߟߎ߬ ߁߉߅߅.
ߡߊ߲߬ߛߊ ߡߎ߬ߤߊ߬ߡߍߘ ߌߘߙߌߛ ߛߋߣߎߛߌ߫ ߕߋ߬ߟߋ
ߝߊ߬ߙߊ߲߬ߛߌ߫ ߣߌ߫ ߓߙߌ߬ߕߊ߲߬ߓߊ߫ ߣߌ߫ ߊߡߋߙߌߞߌ߬ ߣߊ߬ ߘߊ߫ ߖߡߊ߬ߣߊ ߕߣߐ߬ߓߐ߬ߟߌ ߢߍߥߟߊ ߟߊߦߟߍ߬ߡߊ߲߫ ߓߊ߯ߙߊߢߐ߲߯ߦߊ߫ ߝߊߘߌ ߘߐ߫ ߡߊ߲߬ߛߊ ߌߘߙߌߛ ߝߟߐߡߊ ߝߍ߬ ߸ ߏ߬ ߛߐ߲߭ ߊ߬ߟߎ߬ ߕߊ ߞߍߕߊ ߟߎ߫ ߡߊ߬ ߌߞߘߐ߫ ߸ ߊ߬ߟߎ߫ ߞߊ߬ ߞߟߍ߬ߘߊ߮ ߟߎ߬ ߛߌ߰ ߖߡߊ߬ߣߊ ߞߣߐ߫ ߡߊ߲߬ߛߊ ߟߊ߫ ߝߊ߲߬ߞߊ ߓߟߏߡߦߊ߫ ߞߊ߲ߡߊ߬ ߸ ߓߊߏ߬ ߊ߬ ߟߐ߲ߣߍ߲߫ ߠߴߊ߬ߟߎ߬ ߓߟߏ߫ ߞߏ߫ ߡߌ߬ߙߌ߲߬ߘߌ ߣߌ߫ ߡߊ߲߬ߛߊ߬ߞߍ ߕߍߣߊ߬ ߓߍ߲߬ ߠߴߊ߬ ߘߐ߫ ߟߋ߬ ߘߍ߯ ߸ ߞߊ߬ߡߊߛߐ߬ߘߐ߲߬ ߊ߬ߟߎ߬ ߟߊ߫ ߓߊ߯ߙߊߢߐ߲߯ߦߊ ߝߊ߲߬ߓߊ ߦߋ߫ ߡߌ߬ߙߌ߲߬ߘߌ ߤߊߞߍ ߡߎ߰ߡߍ ߕߙߋߞߋߟߌ ߟߋ߬ ߘߌ߫ ߖߐ߲߬ߧߊ߬ ߞߎߘߊ ߞߊߡߊ߲ ߞߣߐ߫ ߞߵߊ߬ ߕߘߍ߬ ߖߐ߲߬ߧߊ ߕߐ߯ߟߊߖߎ߯ߦߊ ߝߊ߲߬ ߛߌ߫ ߕߴߊ߬ߟߎ߫ ߞߊ߲߬.
ߛߏ߬ߓߌ߫ ߕߘߍ߬ ߓߘߊ߫ ߞߍ߫ ߕߊߖߌ߫ ߞߏ ߡߊ߬ ߖߡߊ߬ߣߊ ߘߎ߰ߞߟߏ ߞߘߐ߫ ߸ ߏ߬ ߝߎ߲ߘߌ߫ ߘߊ߫ ߁߉߅߇ - ߁߉߆߇ ߕߍߟߊ ߘߐ߫ ߸ ߝߊߦߌߘߊ߫ ߡߌ߬ߙߌ߲߬ߘߌ ߡߊ߫ ߘߋ߬ߞߎ߲ ߦߋ߫ ߕߊߖߌ ߝߎ߲ߘߌߣߍ߲߫ ߸ ߛߏߝ߭ߌߦߋ߫ ߞߙߎߝߊ߫ ߟߊߘߍ߬ߣߍ߲ ߞߴߊ߬ ߢߌߣߌ߲߫ ߞߵߊ߬ߟߎ߬ ߡߊߘߏ߲߬ ߡߊ߲߬ߛߊ߬ߞߍ ߟߊ߫ ߕߊߖߌߞߏ ߣߊ߬ߕߊ ߡߊ߬ ߸ ߕߟߋ߬ߓߋ߬ߞߊ ߟߎ߫ ߞߊ߬ ߡߊ߲߬ߛߊ߬ߦߊ ߞߐߞߘߐߘߏ߲߫ ߸ ߖߏ ߣߌ߫ ߖߙߊ߬ߞߌ ߕߍ߫ ߡߐ߰ ߣߌ߫ ߡߊ߲߬ߛߟߊ߬ߞߊ ߟߎ߬ ߕߍ߫ ߝߏߦߌ߫ ߘߐ߫ ߸ ߒ߬ߓߊ߬ ߌߘߙߌߛ ߝߟߐߡߊ ߟߊ߫ ߡߊ߲߬ߛߊ߬ߦߊ ߕߏ߫ ߘߴߏ߬ ߟߋ ߘߐ߫ ߝߏ߫ ߣߊ߲߬ߕߌ߰ ߘߋ߲ߡߌߛߍ߲ ߘߏ߫ ߟߎ߫ ߞߊ߬ ߞߊ߬ߝߏ߬ ߖߊߛߏ߲ ߞߴߊ߬ ߟߊ߫ ߁߉߆߉ ߟߊ߫.
Démographie
thumb|ߟߓߌߞߊ ߟߎ߬|alt=|left ߟߌߓߌ߫ ߖߡߊ߬ߣߊ ߝߊߣߍ߲߫ ߟߏ߲ߟߊ߲ ߠߎ߫ ߟߋ߬ ߟߊ߫ ߡߍ߲ ߠߎ߬ ߕߍ߫ ߜߙߋ߫ ߞߋߟߋ߲߫ ߡߐ߰ ߘߌ߫ ߸ ߖߡߊ߬ߣߊ %߂߀ ߓߍ߯ ߦߋ߫ ߟߏ߲ߟߊ߲ ߠߋ߬ ߘߌ߫ ߑ
ߘߌ߯ߣߊ
thumb|Ghadames - Grosse Moschee|alt=|left ߛߌ߬ߟߊ߬ߡߊ߬ߦߊ ߛߎ߲ߣߊߕߊ߯ߛߌߟߊ ߟߋ߬ ߦߋ߫ ߟߌߓߌ߫ ߡߌߙߌ߲ߘߌ ߝߊ߲߬ߓߊ ߟߊ߫ ߣߊ߯ߡߎ߲ ߘߌ߫ ߑ ߁߉߉߃ ߖߘߍ߬ߞߟߏ ߞߎ߬ߙߎ߲߬ߘߎ ߛߌߦߊߡߊ߲߫ ߟߊߘߏ߲߬ ߘߊ߫ ߞߕߌߘߊ ߟߎ߬ ߞߣߐ߫.
ߞߊ߲
ߟߌߓߌ߫ ߖߡߊߣߊ ߞߎ߲߬ߠߊ߬ߛߌ߰ߞߊ߲ ߦߋ߫ ߊߙߊߓߎߞߊ߲ ߠߋ߬ ߘߌ߫߸ ߛߌ߰ߞߊ߲ ߡߍ߲ ߠߊߘߊ߲߫ ߘߊ߫ ߁߉߆߉ ߞߏߟߌ߲ߞߏߟߌ߲ ߕߟߋ߬ ߁߁ ߡߎ߬ߊߡߊ߯ߙ ߞߘߊߝߌ߫ ߣߴߊ߬ ߘߍ߬ߢߐ߲߮ ߠߎ߬ ߓߟߏ߫ ߑ ߊߙߊߓߎߞߊ߲ ߞߎ߲߬ߠߊ߬ߛߌ߰ߦߊ߬ ߘߴߏ߬ ߛߊ߬ߙߌ߬ߦߊ߬ߛߎ߲ ߓߏߟߏ߲߫ ߝߌߟߊߣߊ߲ ߘߐ߫߸ ߛߌ߰ߞߊ߲ ߠߊߓߘߍ߬ߦߊ߬ ߘߊ߫ ߛߋ߲߬ߧߊ߬ ߞߋߟߋ߲߫ ߔߋ߫ ߟߋ߬ ߁߉߇߇ ߒ߬ߞߊ߬ ߡߊ߰ ߡߊ߫ ߞߍ߫ ߞߎ߲߬ߠߊ߬ߛߌ߰ߞߊ߲ ߠߊ߫ ߝߋߎ߫߸ ߋߙߐߔߎ߫ ߞߊ߲ ߛߊ߬ߓߊ߫ ߦߴߊ߬ߟߎ߬ ߓߘߊ ߡߍ߲ ߠߎ߫ ߞߵߊ߬ߟߎ߬ ߡߊߛߐ߬ߘߐ߲߬ ߥߙߎߣߍߦߊ ߝߍ߬ ، ߏ߬ ߟߋ ߞߏߛߐ߲߬ ߊ߬ ߖߊ߬ߕߋ߬ߣߴߊ߬ߟߎ߬ ߓߟߏ߫ ߥߙߎߣߍߦߊ߫ ߞߊ߲ ߘߌ߫ ߑ ߏ߬ ߦߋ߫ ߌߕߊߟߌߞߊ߲ ߸ ߝߊ߬ߙߊ߲߬ߛߌ߬ߞߊ߲ ߣߌ߫ ߊ߲߬ߜ߭ߌ߬ߟߋ߬ߞߊ߲ ߘߌ߫
ߦߟߌߡߊߛߙߋ ߟߎ߬
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߊߝߙߌߞߌ߬ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߊߓߎ߰ߓߊߞߊ߯ߙߌ ߝߌߟߊߣߊ߲
ߘߝߐ߬ߦߊ߬ߟߊ ߕߎ߬ߢߊ߬ߟߊ߲߬ߘߌ ߓߍ߯ ߓߍ߲߬ ߘߴߊ߬ ߡߊ߬ ߓߌ߬ ߸ ߞߏ߫ ߡߊ߲߬ߘߋ߲ ߠߎ߫ ߟߊ߫ ߝߊ߰ߡߊ ߡߍ߲ ߕߐ߮ ߞߏ߫ ߊߓߎߓߊߞߊߙߌ ߝߌߟߊߣߊ߲ ،߲ ߞߵߏ߬ ߟߋ߬ ߝߟߐ߫ ߕߊ߯ ߘߊ߫ ߊߡߋߙߌߞߌ߬ ߜߙߋ ߞߊ߲߬ ߓߌ߭ ߡߐ߰ߞߏ߬ߝߐ߬ߕߊ ߓߍ߯ ߢߍ߫ ߸ ߡߊ߲߬ߘߋ߲߬ ߓߎ߬ߞߊߙߌ߬ ߏ߬ ߘߏ߲߬ ߠߊ߫ ߊߡߋߙߌߞߌ߬ ߕߊ߯ ߝߣߊ߫ ߕߘߍ߬ ߞߎ߲ߝߊ߲ߕߐߦߊ ߣߌ߫ ߞߏߢߊ ߢߌߣߌ߲ ߟߋ߬ ߘߌ߫ ߖߐ، ߞߵߊ߬ ߕߘߍ߬ ߡߐ߱ ߡߍ߲ ߕߐ߮ ߦߋ߫ ߝߐ߫ ߟߊ߫ ߞߌߢߍ߫ ߘߐ߬ߝߐ ߟߎ߬ ߞߣߐ߫ ߛߌߛߊ߲߬ ،߲ ߞߴߏ߬ ߞߍ߫ ߊߡߋߙߌߞߌ߬ ߞߎ߲߬ߠߞߊ߬ߓߊ߮ ߘߌ߫ ،߲ ߣߊߟߌ߬ߡߎ߲߫ ߞߙߌߛߑߕߐߝ ߞߐߟߐ߲ߓߎ߫ ߘߌ߫߸ ߏ߬ ߕߘߍ߬ ߍ߲ߘߎ߫ ߖߡߊߣߊ ߟߋ߬ ߢߌߣߌ߲߫ ߠߊ߫ ߸ ߏ߬ ߞߎ߬ߟߎ߲߬ߞߎ߬ߟߎ߲߬ߕߐ߬ߟߊ ߝߌߦߋߝߌߦߋߣߍ߲߫ ߠߋ߬ ߕߊ߯ ߘߊ߫ ߓߐ߫ ߊߡߋߙߌߞߌ ߜߙߋ ߞߎߘߎ߲ ߞߊ߲߬ ߸ ߕߟߋ߬ ߦߙߌߞߊ ߛߏ߲߯ߓߊߟߌ ߞߐ ߘߐ߫ ߟߌ߲߬ߓߊ߲߬ ߡߊ߲ߞߊ߲ ߞߊ߲߬﴿ ߏߛߋߦߊ߲﴾. ߞߙߌߛߑߕߐߝ ߞߐߟߐ߲ߓߎ߫ ߏ߬ ߘߏ߲߬ ߠߊ߫ ߕ ߊ߯ߟߌ ߣߌ߫ ߡߊ߲߬ߘߋ߲߬ ߊߓߎߓߊߞߊߙߌ߫ ߝߌߟߊߣߊ߲ ߕߊ ߕߍߟߊ ߞߊ߬ ߖߊ߲߬ ߸ ߛߌߞߊ ߡߍ߲ ߕߘߍ߬ ߘߝߐ߬ߦߊ߬ߟߊ ߛߌߦߊߡߊ߲߫ ߠߊ߫ ߊߓߎߓߊߞߊߙߌ߫ ߟߊ߫ ߕߊ߯ߟߌ ߞߏ ߘߐ߫ ߸ߏ߬ ߟߋ߬ ߞߏ߫ ߥߊ߯ߕߌ ߏ߬ ߞߎߟߎ߲ ߠߎ߲ ߕߴߛߋ߫ ߞߊ߬ ߟߌ߲߬ߓߊ߲߬ ߡߊ߲ߞߊ߲﴿ ߏߛߋߦߊ߲ ߊߕߑߟߊ߲ߕߌߞ﴾ ߘߐߛߊ߲߬ ߠߊ߫ ߸ ߞߏ߬ߣߌ߲߬ ߓߌ߬ ߘߊ߰ߟߎ߬ߕߌ߮ ߞߏ ߢߊߢߌߣߌ߲ ߠߊ߫ ߘߏ߫ ߞߊ߬ ߝߎ߯ߘߌ ߓߐ߫ ߕߎ߬ߢߊ ߢߊ ߡߊ߫ ߸ ߞߵߊ߬ ߦߌ߬ߘߊ߬ ߞߏ߫ ߡߊ߲߬ߘߋ߲߬ ߡߊ߲ߛߊ ߊߓߎߓߊߞߊߙߌ߫ ߝߌߟߊߣߊ߲ ߕߊ߯ ߘߊ߫ ߟߋ߬ ߞߛߐߞߛߐ߫ ߝߏ߫ ߊߡߋߙߌߞߌ߬ ߸ ߏ߬ ߘߐ߬ߝߐߦߊ߬ߟߊ ߞߏߢߊ ߢߌߣߌ߲ߠߊ ߘߏ߫ ߟߋ߬﴿ߌߝ߭ߊߝ߭ߊ߫ ߛߍߙߑߕߌߡߊ߫﴾ ߘߌ߫ ߸ ߊߡߙߌߞߌߞߊ ߏ߬ ߞߊ߬ ߛߌߞߊ ߓߐ߫ ߞߌߢߍ߫ ߕߎ߬ߢߊ߬ ߢߌߣߌ߲߫ ߠߊ߫ ߓߍ߯ ߘߐ߫ ߞߐߦߌ߬ߣߊ߬ ߸ ߞߏ߫ ߡߊ߲߬ߘߋ߲߬ ߡߊ߲ߛߊ ߛߋ ߘߊ߫ ߟߋ߬ ߊߡߋߙߌߞߌ߬ ߝߛߊߦߌ߫ ߸ߞߏ߫ ߕߌߙߌ߲ߠߌ߲ ߘߝߊߣߍ߲߫ ߓߍ߯ ߦߴߏ߬ ߛߙߋߦߊ߫ߟߊ߫ ߓߌ߬﴿ ߊߓߎߓߊߞߊߙߌ߫ ߖߘߍ߬ ߕߐ߮ ߟߋ߬ ߡߊ߲߬ߘߋ߲߬
ߓߏߙߌ ߘߌ߫ ﴾߸ ߦߌߟߡߊ:ߡߊ߲߬ߘߋ߲߫ ߡߊ߲߬ߛߊ߬ߟߊ ߦߌߟߡߊ:ߡߊ߲߬ߘߋ߲߫ ߓߏߙߌ ߦߌߟߡߊ:ߊߓߎ߰ߓߊߞߊ߯ߙߌ ߝߌߟߊߣߊ߲ ߦߌߟߡߊ:ߘߐ߬ߝߐ ߦߌߟߡߊ:ߡߊ߲߬ߘߋ߲߬
ߕߏ߲ߓߏ߲߫ ߛߍ߲
ߣߍߣߍߓߊ ߈ ߛߍ߲ (ߔߐ߲߭ ߘߋ߬ ߥߌ ߣߏ߬ߝ߭ߊ߲ߓߙ «Pont 8 Novembre») ߦߋ߫ ߞߐߣߊߞߙߌ߫ ߛߌߟߓߊ߫ ߝߌ߬ߟߊ ߟߎ߬ ߕߊ߲ߜߊ (ߓߌ߬ߟߊ߬ ߦߌߟߊ) ߟߋ߬ ߘߌ߫ ߣߊߟߌ߬ߡߎ߲߫ ߏߕߏߙߎߕ ߝߌߘߍߟ ߞߊߛߑߕߙߏ߫ ߣߌ߫ ߙߎߕ ߟߋ߫ ߔߍߙߍ߲ߛ ߟߎ߫ ߘߌ߫߸ ߊ߬ ߣߴߏ߬ ߞߐ߫ ߛߌߟߊ߫ ߛߓߊ߫ ߜߘߍ߫ ߟߎ߫ (ߞߐ߬ߘߎ߮ ߖߌߘߊߝߍ߫ ߛߌߟߊ «corniche Nord»߸ ߥߙߏ߬ߘߎ߮ ߖߌߘߊߝߍ߫ ߛߌߟߊ «corniche Sud»߸ ߊ߬ ߣߌ߫ ߝߊ߬ߛߏ߬ߟߊ߬ߞߊ ߝߙߍߕߍ߫ ߝߟߐ ߡߍ߲ ߦߋ߫ ߞߎߓߋߘߊ ߘߐߛߊ߲߬ ߠߊ߫ ߞߊ߬ ߥߊ߫ ߝߏ߯ ߞߊ߬ߟߎߡ). ߛߌߟߊ߫ ߕߊ߲ߜߊ ߣߌ߲߬ ߦߋ߫ ߞߐߣߊߞߙߌ߫ ߟߋ߬ ߡߌ߬ߙߌ߲߬ߘߌ ߟߊ߫ ߞߎߓߋ ߘߊߝߍ߬ ߜߐߞߎ߫߸ ߞߊ߬ߟߎߡ ߞߊ߬ߝߏ߬ߙߋ߲ ߠߊ߫.
ߊ߬ ߕߐ߮ ߞߍߣߍ߲߫ ߦߋ߫ ߦߟߌߡߊߛߙߋ ߘߌ߫ ߁߉߆߄ ߣߍߣߍߓߊ ߈ ߠߋ߬ ߟߊ߫߸ ߛߋߞߎ߬ ߕߎ߬ߙߋ ߞߵߊ߬ ߕߏ߫ ߟߊ߬ߘߍ߬ߓߊ ߘߏ߫ ߞߊ߲߬ ߞߊ߬ ߛߊ߬ߙߌ߬ߦߊ ߡߊ߬ߞߟߐ (ߟߎߥߊ ߞߊ߯ߘߙ) ߟߊߥߊ߲߬ߞߊ߫߸ ߏ߬ ߡߍ߲ ߞߊ߬ ߞߊ߲ߕߌ߮ ߟߊ߫ ߝߊ߲߬ߞߊ ߝߊ߲߬ߞߊߘߏ߲߬߸ ߊ߬ ߣߌ߫ ߞߊ߬ߝߏ ߟߊ߫ ߡߌ߬ߘߊ߬ߟߌ (ߓߟߏߟߊ߲ߞߊ߲) ߠߎ߬.
ߞߎ߲߬ߕߋߟߋ߲ ߠߎ߬
ߞߊ߬ ߥߊ߫ ߕߟߋ߬ߓߐ ߝߊ߲߭ߝߍ߬߸ ߏߕߏߙߎߕ ߝߌߘߍߟ ߞߊߛߑߕߙߏ߫ ߦߋ߫ ߥߊ߫ ߟߊ߫ ߡߊ߲߬ߕߏ߲߬ߕߍ ߛߊ߲ߡߊߞߎߟߎ߲ߜߘߋ߫ ߊߤߊߡߍߘ ߛߋߞߎ߬ ߕߎ߬ߙߋ ߡߊ߬߸  ߞߊ߬ ߥߴߊ߬ ߞߎ߲߬ߝߊ߰ ߞߎߘߍ߫ ߃߆ (ߞߌߟߏ߫-ߡߍߕߙ ߃߆ «kilomètre 36» ߟߊ߫. ߞߐ߬ߘߎ߮ ߖߌߘߊߝߍ߫ ߛߌߟߊ ߦߋ߫ ߥߊ߫ ߟߊ߫ ߘߌ߬ߞߌߛߌ߲ߣ ߞߎ߲߬ߕߋߟߋ߲ ߘߐ߫ ߞߐ߬ߘߎ߮ ߘߐ߫߸ ߞߐ߬ߘߎ߮ ߘߐ߫ ߙߊ߬ߕߏߡߊ߫߸ ߞߊ߬ ߥߴߊ߬ ߞߎ߲߭ߝߊ߰ ߛߐ߲߬ߝߐ߲߬ߣߌ߬ߦߊ߫ ߓߍ߲߬ߕߍ ߘߐ߫ (ߞߎߘߍ߫ ߂߇). ߞߊ߬ ߥߊ߫ ߥߙߏ߬ߘߎ߮ ߘߐ߫߸ ߙߎߕ ߟߋ߫ ߔߍߙߍ߲ߛ ߦߋ߫ ߥߊ߫ ߟߊ߫ ߞߊ߲ߡߊ߲ ߕߎߟߊߝߌ߲ ߂߈ (ߞߎߘߍ߫ ߄) ߊ߬ ߣߌ߫ ߤߊߡߑߘߟߊߦ (ߞߎߘߍ߫ ߁߈) ߞߊ߬ ߥߊ߫ ߞߊ߯ߜߟߍ߫ ߞߎ߲߬ߕߋߟߋ߲ ߘߐ߫. ߕߟߋ߬ߓߐ ߘߐ߫߸ ߝߊ߬ߛߏ߬ߟߊ߬ߞߊ ߝߙߍߕߍ߫ ߁߭ (ߖߌ߬ߣߍ߫) ߦߋ߫ ߥߊ߫ ߞߊ߬ߟߎߡ ߛߏ߫ ߕߍߡߟߊ ߘߐ߫.
ߞߎ߬ߛߊ߲߬ߧߊ ߣߌ߫ ߡߊ߬ߢߍ߯ߙߍ
ߊߝߙߌߞߌ߬ ߟߊ߫ ߘߍ߲ߖߘߍߟߦߊ ߛߌ߲ߞߐ߲ ߣߐ߬ߣߐߣߐ߬ߣߐ (ߞߙߌ߬ߓߌ߬ߞߙߊߓߊ «graffiti») ߞߍߣߍ߲߫ ߦߋ߫ ߞߊ߬ ߣߍߣߍߓߊ ߈ ߛߍ߲ ߦߟߍ߬ߦߟߍ߬ߟߊ߲ ߦߋߝߊߘߌ ߡߊߢߍ߯ߙߍ߫.
ߞߍߣߍ߲߫ ߟߊߞߙߐ߬ߛߌ߬ߕߊ ߟߎ߬
߁߉߇߁ ߓߌ߲ߠߊߥߎߟߋ߲ ߂߅ ߟߊ߫߸ ߖߌ߬ߣߍ߫ ߗߋߘߊߕߌ߯ ߛߊ߲ߘߐ ߘߏ߫ ߟߎ߫ ߘߎ߲߫ ߘߊ߫ ߣߍߣߍߓߊ ߈ ߛߍ߲ ߝߊ߬ߛߏ߬ ߖߊ߲ߝߊ ߞߏߛߐ߲߬߸ ߦߏ߫ ߎߛߎߡߊߣ ߓߊߟߑߘߍ߬߸ ߓߊ߬ߙߌ ߕߙߏߥߊ߸ ߡߏߙߌߓߊ ߡߜ߭ߊ߬ߛߎߓߊ߫߸ ߊ߬ ߣߌ߫ ߞߙߊ ߛߎߝߌߦߣߊ߫ ߞߋߕߊ߬ ߟߎ߫߸ ߏ߬ ߞߍ߫ ߘߊ߫ ߖߌ߬ߣߍ߫ ߘߍ߲ߖߘߍߟߊߣߍ߲ ߡߙߊ߬ߞߊ߲߬ ߝߟߐ ߟߎ߬ ߟߋ߬ ߓߟߏ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߦߌߟߡߊ:ߞߐߣߊߞߙߌ߫
ߔߌߦߍߙ ߋߡߋߙߌߞ ߏߓߊߡߌߦߊ߲ߞ
ߔߌߦߍߙ ߋߡߋߙߌߞ ߏߓߊߡߌߦߊ߲ߞ ߥߟߏ߫ ߘߊ߫ ߥߊ߬ߛߌߥߊ߬ߙߊ ߕߟߋ߬ ߁߈ / ߁߉߈߉ ߟߊߝ߭ߊߟ ﴿ ߡߊߦߍ߲ߣ ߝߊ߬ߙߊ߲߬ߛߌ߫﴾ ߊ߬ ߦߋ߫ ߜ߭ߊ߬ߓߐ߲߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫ ، ߊ߬ ߦߴߊ߬ ߕߎ߬ߜߍ߬ߕߎ߬ߜߍ߬ ߟߊ߫ ߛߌߛߍ߲߬ ߟߐ߬ߘߎ߮ ߡߍ߲ ߘߐ߫ ߸ ߏ߬ ߟߋ߬ ߦߋ߫ ߕߍߡߟߊ ߘߌ߫ ߍߝ߭. ߛߋ. ߓߊߙߑߛߋߟߐ߲ߣ. ߊ߬ ߦߋ߫ ߝߊ߬ߙߊ߲߬ߛߌ ߝߊ߬ߛߏ߬ߦߊߕߌ߯ ߟߋ߬ ߘߌ߫ ߊ߬ ߣߌ߫ ߊߛߌߔߊ߲߫ ߝߣߊ߫.
ߖߌߘߐ߲ ߍߝ ߛߋ ߏ ﴿ ߂߀߀߈ - ߂߀߀߉﴾
߂߀߀߈ ߡߌߟߊ߲ ߞߵߊ߬ ߛߌ߲ߞߊ߫ ߖߌߘߐ߲ ߍߝ߭. ߛߋ. ߏ. ߡߊ߫ ߟߌߜ߭ߌ ߂߲ ߘߐ߫ ߸ ߏ߬ ߕߏ߬ߟߊ߲߬ߕߊ߲ߠߊ ߢߌ߲߬ ߘߌ߫ ߖߊ߯ߓߊߞߊ߲ߞߋ ߟߐ߲߫...
ߞߋ߬ߟߋ߲߬ߧߊ
ߊߙߑߛߋߣߊߟ ߍߝ. ߛߋ
ߔߌߦߍߙ ߋߡߋߙߌߞ ߏߓߊߡߌߦߊ߲ߞ ߥߟߏߘߊ ߥߊ߬ߛߌߥߊ߬ߙߊ ߕߟߋ߬ ߁߈ / ߁߉߈߉ ߟߊߝ߭ߊߟ ﴿ ߡߊߦߍ߲ߣ ߝߊ߬ߙߊ߲߬ߛߌ߫﴾ ߊ߬ ߦߋ߫ ߜ߭ߊ߬ߓߐ߲߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫ ، ߊ߬ ߦߴߊ߬ ߕߎ߬ߜߍ߬ߕߎ߬ߜߍ߬ ߟߊ߫ ߛߌߛߍ߲߬ ߟߐ߬ߘߎ߮ ߡߍ߲ ߘߐ߫ ߸ ߏ߬ ߟߋ߬ ߦߋ߫ ߕߍߡߟߊ ߘߌ߫ ߍߝ߭. ߛߋ. ߓߊߙߑߛߋߟߐ߲ߣ. ߊ߬ ߦߋ߫ ߝߊ߬ߙߊ߲߬ߛߌ߫ ߝߊ߬ߛߏ߬ߦߊߕߌ߯ ߟߋ߬ ߘߌ߫ ߊ߬ ߣߌ߫ ߊߛߌߔߊ߲߫ ߝߣߊ߫.
ߛߘߌ߬ߜߋ߲ ߞߐߞߊ߲ߕߊ
ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ ߦߌߟߡߊ:ߝߊ߬ߘߌ߬ߡߊ߬ߞߟߏ ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߍߝ.ߛߋ.ߓߊߙߑߛߋߟߐߣ ߦߌߟߡߊ:ߞߊ߬ ߡߏߦߌ߫ ߝߊ߬ߙߊ߲߬ߛߌ߫
ߖߋ߬ߟߌ߫ ߓߊ߬ߺߖ߭ߎ߬ߡߊߣߊ߬ ߝߊ߬ߛߊ
ߖߐ ߦߋ߫ ߓߋ߲ߓߊ߫ ߛߟߐߡߌ߲ ߖߊ߲߬ߛߊ߬ߕߊ ߟߎ߬ ߦߋ߫ ߸ ߤߐߕߍߔ.
(ߓߊ߬ߺߖ߭ߎ߬ߡߊߣߊ߬ ߞߊ߫ ߘߐ߬ߝߐ)
_ߓߊ߬ߖ߭ߎ߬ߡߣߊ߬ߓߊ ߕߊ߯ ߘߊ߫ ߞߟߎ߬ߞߙߐ߫ ߞߊ߬ ߛߊ߲߬ ߁߂ ߞߍ߫ ߦߋ߲߬ ߸ ߡߊ߰ߙߌ ߣߊ߬ ߘߊ߫ ߣߴߊ߬ ߞߊ߫ ߛߋߓߊ߯ߦߊ ߦߋ߫ ߸ ߡߊ߰ߙߌ ߣߊ߬ ߘߊ߫ ߣߴߊ߬ ߞߊ߫ ߤߌߣߊ ߦߋ߫ ߸ ߡߊ߰ߙߌ ߣߊ߬ ߘߊ߫ ߣߴߊ߬ ߞߊ߫ ߛߋߓߊ߯ߦߊ ߖߍ߬ߘߍߖߍ߬ߘߍ ߦߋ߫ ߞߊ߬ ߡߊ߬ߟߌ߫ ߓߊ߬ߖ߭ߎ߬ߡߣߊ߬ߓߊ ߞߍ߫ ߢߙߊ߬ ߞߐ߯ߣߍ߲߫ ߦߋ߫ ߸ ߏ߬ ߕߎ߬ߡߊ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߛߐ߬ߘߐ߲߬ ߠߊ߫ ߞߊ߬ ߛߋ߬ߦߌ߲ ߊ߬ ߝߊ߬ߛߏ ߟߊ߫ ، ߓߊ ߸ ߊ߬ ߡߊ߲ߛߊ ߟߎ߬ ߦߴߊ߬ ߟߐ߲߫ ߊ߬ߟߎ߬ ߘߋ߲߫ ߧߋ߫ ߞߣߵߊ߬ ߣߐ߬ ߝߍ߬ ،ߒ߬ߞߊ߬ ߸ ߕߎ߬ߡߊ ߏ߬ ߞߵߊ߬ ߛߐ߬ߘߐ߲߬ ߓߊ߬ߖ߭ߎ߬ߡߣߊ߬ߓߊ ߕߐ߮ ߓߘߊ߫ ߛߊ߲ ߛߐ߬ߘߐ߲߬ ߞߊ߬ ߘߎ߰ ߛߐ߬ߘߐ߲߬ ߞߊ߬ ߖߍ߲ߛߍ߲߫ ߘߎߢߊ ߝߊ߲߬ ߓߍ߯ ߸ ߡߎ߲߬ ߞߵߏ߬ ߞߍ߫ ؟ ߡߊ߰ߙߌ ، ߊ߲ ߘߊ߲ߓߊ߮ ߏ߬ ߟߋ߬ ߦߴߊ߬ ߞߍ߫ ߣߴߏ߬ ߕߍ߫ ߸ ߊ߬ ߖߍ߬ߘߍ ߓߴߊ߬ ߝߐ߫ ߗߏ߮ ߡߍ߲ ߠߊ߫ ߸ ߡߐ߱ ߡߴߊ߬ ߘߋ߰ ߊ߬ ߞߊ߫ ߜߐ߬ߣߌ߲ ߠߊ߫ ߘߍ߫ ߸ ߡߐ߰ ߛߌ߫ ߘߋ߲ߞߋߟߋ߲߫ ߡߴߊ߬ ߘߞߋ߬ ߊ߬ ߞߊ߫ ߘߐ߲߬ߞߟߌ߬ߟߊ ߣߌ߲߬ ߠߊ߫ ߸ ߘߐ߲߬ߞߟߌ߬ߟߊ ߞߍߞߏ߫ ߢߎߡߊ߲ ߸  ߒߠߋ ߦߋ߫ ߕߊ߬ߡߊ߲ ߡߍ߲ ߝߐ߫ ߸ ߗߍ߭ ߡߴߊ߬ ߝߐ߫ ߞߏ߫ ߓߊ߬ߖ߭ߎ߬ߡߊߣߊ߬ ߢߊ ߕߍ߫ ߘߐ߲߬ߞߍ߬ߟߊ ߟߎ߬ ߟߊ߫ ߸ ߡߛߏ߬ ߡߴߊ߬ ߝߐ߫ ߞߏ߫ ߓߊ߬ߖ߭ߎ߬ߡߊߣߊ߬ ߢߊ߫ ߕߍ߫ ߘߐ߲߬ߞߍ߬ߟߊ ߟߎ߬ ߟߊ߫ ߸ ߘߐ߲߬ߞߍ߬ߟߊ ߟߎ߬ ߡߴߊ߬ ߝߐ߫ ߕߟߋ߬ ߞߋߟߋ߲߫ ߞߏ߫ ߓߊ߬ߖ߭ߎ߬ߡߊߣߊ߬ ߢߊ߫ ߕߴߊ߲ ߠߊ߫ ߞߏ߫ ߊ߲ ߞߴߊ߬ ߟߐ߬ ߞߊ߬ ߕߊ߬ߡߊ߲ ߞߢߊ߫ ߣߴߊ߲ ߛߋ߲߬ ߦߋ߫ ߸ ߒ ߧߴߏ߬ ߞߍ߫ ߞߵߏ߬ ߓߊ߲߫ ߞߊ߬ ߒ ߕߏ߫ ߞߟߎ߬ߞߙߐ߫ ߦߋ߲߬ ߸ ߒ ߝߊ߬ ߡߍ߲ ߠߎ߬ ߞߊ߲߫ ߞߏ߫ ߒ ߡߛߏ߬ߞߏ ߞߊߜߍ߬ߟߍ߲߬ ߸ ߏ߬ ߟߎ߬ ߥߟߌ߫ ߘߊ߫ ߞߣߊ߬ ߒ ߦߙߐ߫ ߸ ߊ߬ߟߎ߬ ߛߋ߫ ߘߊ߫ ߒ ߞߊ߫ ߛߏ ߞߣߐ߫ ߟߏ߲ ߡߍ߲ ߊ߬ߟߎ߬ ߡߊ߫ ߛߋ߫ ߞߵߌ ߛߌ߰ ߒߠߋ ߛߌ߬ ߟߊߝߋ߲ ߞߊ߲߬ ߞߴߏ߬ ߦߋ߫ ߝߊ߰ߡߊ߬ ߟߊߝߋ߲ ߘߌ߫ ߸ ߒߠߋ ߟߋ߬ ߞߏ߫ ߞߴߊ߬ߟߎ߬ ߞߴߊ߬ߟߎ߫ ߛߌ߰ ߸ ߒ ߞߏ߫ ߝߎߦߋ߲ߕߐ߫ ߟߊߝߋ߲ ߠߋ߬ ߢߊߕߌ߯ ߟߊߝߋ߲߫ ߕߍ߫ ߸ ߒߠߋ ߞߐ߬ߣߌ߲߫ ߞߵߊ߬ ߘߌߟߊ߲߫ ߤߐߙߐ߲ ߠߎ߬ ߞߴߊ߬ ߦߴߊ߬ߟߎ߬ ߢߊ ߟߊ߫ ߣߴߏ߬ ߕߍ߫ ߒߠߋ ߖߍ߬ߘߍ ߢߊ߫ ߕߴߊ߬ ߟߊ߫ ߸ ߊ߬ߟߎ߬ ߓߍ߫ ߕߊ߯ ߟߏ߲ ߡߌ߲ ߒ ߧߋ߫ ߞߊ߲߬ߞߌߙߊ ߛߐ߰ ߞߵߊ߬ ߘߴߊ߬ߟߎ߬ ߡߊ߬ ߸ ߞߊ߬ ߔߏ߰ߕߌ߮ ߝߘߎ߫ ߞߟߎ߬ߞߙߐ߫ ߡߍ߲ ߕߐ߮ ߞߏ߫ ߕߊߙߌ߫ ߸ ߞߊ߬ ߛߊ߲߬ ߁߂ ߞߍ߫ ߸ ߒߠߋ ߝߊ߬ ߕߊ߯ ߘߊ߫ ߒ ߣߐ߬ߝߍ߬ ߞߊ߬ ߕߊ߯ ߒ ߘߋ߯ߟߌ߫ ߞߏ߫ ߞߊ߬ ߒߠߋ ߘߴߊ߬ ߡߊ߬ ߞߣߊ߬ ߛߏ߫ ߸ ߒߠߋ ߣߊ߬ ߘߊ߫ ߣߌ߫ ߡߛߏ߬ ߦߋ߫ ߞߵߊ߬ ߕߘߍ߬ ߛߎ߲ߞߎߘߎ߲߫ ߕߍ߫ ߒߠߋ ߘߐ߯ߣߍ߲ ߠߎ߬ ߝߍ߬ ߛߊ߲߬ߞߏ ߹ߡߛߏ߬ ߸ ߒߠߋ ߘߐ߯ߞߍ߫ ߝߟߐߝߟߐ ߦߋ߫ ߔߋߞߏ߫ ߦߋ߫ ߒ ߧߋ߫ ߓߞߌ߫ ߢߌߣߌ߲߫ ߞߵߊ߬ ߘߴߊ߬ ߡߊ߬ ߸ ߏ߬ ߘߐ߯ߣߌ߲ ߦߋ߫ ߓߎߓߊ߬ ߦߋ߫ ߸ ߊ߬ ߞߏ߫ ߊ߬ ߓߍߣߵߏ߬ ߝߘߎ߫ ، ߏ߬ ߔߏ߰ߕߌ߰ߡߊ ߛߊ߬ ߘߊ߫ ߸ ߒ ߧߋ߫ ߞߊߞߊ߫ ߘߌ߫ ߓߊ߬ߝߎ߬ߛߋߣߌ߲߬ ߡߊ߬ ߸ ߒ ߧߋ߫ ߊߓߋ߫ ߢߌߣߌ߲߫ ߞߵߊ߬ ߘߌ߫ ߓߊ߬ߝߎ߬ߛߋߣߌ߲߬ ߡߊ߬ ߸ ߒ ߧߋ߫ ߦߊ߲߬ߝߊ߬ߕߌߦߊߟߋ߫ ߘߌ߫ ߓߊ߬ߝߏߘߋ߬ ߡߊ߬ ߸ ߒ ߧߋ߫ ߣߊ߬ߖߍ߫ ߘߌ߫ ߡߟߏ߬ߓߊߟߌ߬ ߡߊ߬ ߸ ߒ ߧߋ߫ ߓߍ߬ߙߍ߫ ߘߌ߫ ߡߊ߬ߡߊ߬ߘߎ߫ ߡߊ߬ ߸ ߞߊ߬ ߒ ߕߏ߫ ߝߌߟߋ߲߫ ߢߊߞߋߟߋ߲߫ ߏ߬ ߡߌ߬ߣߊ ߞߣߐ߫ ߦߋ߲߬ ߸ ߒߠߋ ߡߊ߫ ߞߙߌ߫ ߓߐ߫ ߡߐ߰ ߟߊ߫ ߒ ߡߊ߫ ߡߐ߰ ߞߎ߲߬ߘߐߓߌ߬ߟߊ߬ ߸ ߗߍ߭ ߟߎ߬ ߓߊ߯ ߥߟߌ߫ ߞߏ߫ ߖ߭ߎ߬ߡߊߣߊ߬ ߣߊ߬ ߦߊ߲߬ ߸ ߡߏ߬ߛߏ ߟߎ߬ ߓߊ߯ ߥߟߌ߫ ߞߏ߫ ߖ߭ߎ߬ߡߊߣߊ߬ ߣߊ߬ ߦߊ߲߬ ߸ ߒߠߋ ߦߋ߫ ߢߙߊ߬ߦߊ ߖߎ߬ߙߎ ߡߌ߬ߣߊ ߕߋ߲߬ ߸ ߘߎ߰ ߞߣߐ߫ ߢߣߊߖߍ߫ ߞߍߟߊ ߡߍ߲ ߓߊ߯ ߣߊ߬ ߸ ߣߴߏ߬ ߕߊ߯ ߘߊ߫ ߣߴߊ߬ ߝߐ߫ ߘߊ߫ ߞߏ߫ ߒߠߋ ߞߴߏ߬ ߟߊߘߋ߰ ߸ ߌ ߓߴߊ߬ ߛߐ߬ߘߐ߲߬ ߒߠߋ ߞߊߜߌߟߌ߲ ߏ߬ ߡߊ߬ ߸ ߞߏ ߡߍ߲ ߓߊ߯ ߞߣߐߜߊ ߞߍ߫ ߣߴߏ߬ ߓߍ߫ ߛߏ ߞߣߐ߫ ߸ ߣߴߊ߬ߟߎ߫ ߞߊ߬ ߒߠߋ ߥߋ߯ߟߋ߫ ߒߠߋ ߓߴߏ߬ ߢߊߝߐ߫ ߸ ߞߊ߬ ߦߟߍ߬ ߦߙߌ ߓߊߟߊ ߞߊ߬ ߛߌ߬ߙߊ߬ ߣߊ ߕߍ߰ ߸ ߞߊ߬ ߦߟߍ߬ ߦߙߌ ߓߊߟߊ ߞߊ߬ ߛߡߐ߬ߓߟߎ ߓߐ߫ ߞߵߊ߬ ߘߌ߫ ߛߏ߭ ߟߎ߬ ߡߊ߬ ߸ ߞߊ߬ ߕߊ߯ ߓߌ߲ ߞߊ߬ ߞߏ߲ߞߏ ߘߐ߫ ߸ ߞߣߊ߬ ߗߍ߬ߞߟߊ ߘߊ߫ ߸ ߞߊ߬ ߞߊ߰ߟߊ߬ ߘߊ߫ ߸ ߞߊ߬ ߘߎ߰ߡߊ߬ ߓߟߍߣߌ߲ ߘߊ߫ ߸ ߡߐ߰ ߕߴߊ߬ ߝߐ߫ ߌ ߞߴߊ߬ ߞߍ߫ ߕߊ߲߬ ߸ ߡߐ߰ ߕߴߊ߬ ߝߐ߫ ߌ ߢߊ ߞߍ߫ ߕߊ߲߬ ߸ ߒߠߋ ߦߴߏ߬ ߓߍ߫ ߞߍ߫ ߒ ߞߊ߫ ߢߣߊߡߦߊ ߞߣߐ߫ ߸ ߏ߬ ߕߊ߬ߡߌ߲߬ߣߍ߲ ߞߐ߫ ߸ ߢߊ߬ߙߊ ߟߎ߬ ߣߊ߬ ߘߊ߫ ߟߊ߫ ߢߐ߲߮ ߠߊ߫ ߸ ߊ߲ ߧߋ߫ ߢߣߊߖߍ ߞߍ߫ ߸ ߏ߬ ߟߏ߲ ߊ߬ߟߎ߬ ߞߊ߫ ߞߏ߫ ߖߋ߬ߟߌ ߖ߭ߎ߬ߡߊߣߊ߬ ߦߋ߫ ߞߡߊߟߋ߲߫ ߦߋ߫ ߸ ߒ ߞߏ߫ ߡߐ߰ߦߊ ߖߎ߬ߡߌ߬ߣߊ߬ߞߊ߲ ߡߐ߰ ߛߌ߫ ߕߴߊ߬ ߟߐ߲߫ ߘߊ߲ߓߊ߮ ߞߋߟߋ߲߫ ߞߐ߫ ،ߒ߬ߞߊ߬ ߸ ߡߍ߲ ߦߴߌ ߣߌ߫ ߘߊ߲ߓߊ߮ ߕߍ߫ ߌ ߦߴߏ߬ ߟߐ߲߫ ߸ ߒߠߋ ߦߋ߫ ߒ ߕߴߏ߬ ߟߊ߫ ߞߊ߬ ߢߙߊ߬ߦߊ ߞߍ߫.
_ ߓߊ߬ߖ߭ߎ߬ߡߊߣߊ߬ ߓߍ߫ ߓߐ߫ ߟߏ߲ ߡߍ߲ ߠߊ߫ ߞߟߎ߬ߞߙߐ߫ ߞߊ߬ ߕߊ߯ ߊ߬ ߝߊ߬ߛߏ ߟߊ߫ ߸ ߊ߬ ߞߍ߫ ߘߊ߫ ߢߙߊ߬ ߞߐ߯ߣߍ߲߫ ߦߋ߫ ،ߒ߬ߞߊ߬ ߸ ߢߙߊ߬ ߦߋ߫ ߡߎ߲߬ ߘߌ߫ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ؟
ߒ ߧߋ߫ ߓߟߊ ߝߐ߫ ߸ ߊ߬ ߝߟߍ߫ ߞߏ߲ߓߏ߲ ߞߣߐ߫ ߦߊ߲߬ ߸ ߒ ߧߋ߫ ߞߐ߬ߣߌ߲ ߝߐ߫ ߸ ߊ߬ ߟߊߣߍ߲ ߓߍ߫ ߦߊ߲߬ ߸ ߒ ߧߋ߫ ߕߊ߲߬ߡߊ߲ ߝߐ߫ ߸ ߊ߬ ߕߊ߲߬ߡߊ߲ ߓߍ߫ ߒ ߓߟߏ߫ ߸ ߒ ߧߋ߫ ߘߐ߲ߞߟߌ ߟߊ߫ ߞߊ߬ ߖߋ߬ߟߌ ߟߎ߬ ߘߊ߲߬ ߸ ߒ ߛߋ߫ ߘߊ߫ ߡߓߊߟߋߡߊߟߌ ߟߊ߫ ߸ ߒ ߓߍ߫ ߡߐ߰ ߟߎ߬ ߓߙߎߖߎ ߟߐ߲߫߫ ߸ ߒ ߖߍ߬ߘߍ ߞߏ߫ ߕߍ߫ ߸ ߒ ߓߊ߯ ߕߊ߯ ߝߊ߰ߡߊ ߡߍ߲ ߦߙߐ ߣߊߒߠߊߦߊߓߊ߮ ߡߍ߲ ߦߙߐ ،ߏ߬ ߘߌ߫ ߝߋ߲߫ ߒ ߡߊ߬ ߡߍ߲ ߓߍ߫ ߒ ߥߛߊ߬.
ߣߌ߫ ߡߊ߰ߙߌ ߞߊ߬ ߟߐ߲ߠߌ߲ߧߊ ߘߌ߫ ߡߐ߰ ߡߊ߬ ߸ ߣߌ߫ ߡߊ߰ߙߌ ߞߊ߬ ߕߐ߮ ߘߴߌ ߡߊ߬ ߸ ߣߌ߫ ߡߊ߰ߙߌ ߦߋ߫ ߛߊߣߌ߲ ߘߴߌ ߡߊ߬ ߸ ߣߌ߫ ߡߊ߰ߙߌ ߞߊ߬ ߥߊߘߌ ߘߴߌ ߡߊ߬ ߸ ߣߌ߫ ߡߊ߰ߙߌ ߞߊ߬ ߛߋ߫ ߞߴߌ ߦߋ߫ ߸ ߌ ߞߴߌ ߖߊ߲߬ߕߏ߫ ߌ ߛߌ߰ߢߐ߲߮ ߠߎ߬ ߟߊ߫ ߸ ߌ ߞߴߌ ߖߊ߲߬ߕߏ߫ ߌ ߓߊߘߋ߲ߡߊ ߟߎ߬ ߟߊ߫ ߸ ߓߊ߬ߖ߭ߎ߬ߡߊߣߊ߬ ߞߍ߫ ߘߊ߫ ߛߊ߬ߦߌ߬ߟߊ߲ ߘߌ߫ ߞߊ߬ ߡߐ߰ߦߊ ߞߙߊ߫ ،ߊ߬ ߞߐߙߍ ߞߣߐ߫ ߸ ߡߍ߲ ߠߎ߬ ߦߋ߫ ߓߡߊ߬ߞߐ߫ ߊ߬ ߣߌ߫ ߡߍ߲ ߠߎ߬ ߓߍ߫ ߝߊ߬ߛߏ ߟߊ߫ ߸ ߓߊ߬ߖ߭ߎ߬ߡߊߣߊ߬ ߞߍ߫ ߘߊ߫ ،ߏ߬ ߟߎ߫ ߓߍ߯ ߟߊߘߍ߬ߣߍ߲ ߖߌ߰ ߦߋ߫ ߸ ߌ ߞߴߊ߬ ߟߐ߲߫ ،ߏ߬ ߟߎ߫ ߖߌ߰ ߟߋ߬ ߝߟߍ߫ ߞߊ߬ ߞߊߘߌ߫ ߓߊ߬ߖ߭ߎ߬ߡߊߣߊ߬ ߛߊ߬ߣߍ߲ ߣߌ߲߬ ߠߊ߫ ߸ ߒ߬ߞߵߊ߬ ߖߍ߬ߘߍ ߦߋ߫ ߡߍ߲ ߞߍ߫ ߛߊ߲߬ ߇߀ ߣߌ߲߬ ߞߣߐ߫ ߸ ߊ߲ ߞߴߏ߬ ߟߊߡߍ߲߫ ߦߟߌߡߊߟߐ ߘߐ߫.